
 讜拽讜讘专 讗转 讘谞讬讜 诪讜讞诇讬谉 诇讜 注诇 讻诇 注讜谞讜转讬讜 讗诪专 诇讬讛 专讘讬 讬讜讞谞谉 讘砖诇诪讗 转讜专讛 讜讙诪讬诇讜转 讞住讚讬诐 讚讻转讬讘 {诪砖诇讬 讟讝-讜} 讘讞住讚 讜讗诪转 讬讻讜驻专 注讜谉 讞住讚 讝讜 讙诪讬诇讜转 讞住讚讬诐 砖谞讗诪专 {诪砖诇讬 讻讗-讻讗} 专讜讚祝 爪讚拽讛 讜讞住讚 讬诪爪讗 讞讬讬诐 爪讚拽讛 讜讻讘讜讚 讗诪转 讝讜 转讜专讛 砖谞讗诪专 {诪砖诇讬 讻讙-讻讙} 讗诪转 拽谞讛 讜讗诇 转诪讻讜专 讗诇讗 拽讜讘专 讗转 讘谞讬讜 诪谞讬谉 转谞讗 诇讬讛 讛讛讜讗 住讘讗 诪砖讜诐 专' 砖诪注讜谉 讘谉 讬讜讞讗讬 讗转讬讗 注讜谉 注讜谉 讻转讬讘 讛讻讗 讘讞住讚 讜讗诪转 讬讻讜驻专 注讜谉 讜讻转讬讘 讛转诐 {讬专诪讬讛 诇讘-讬讞} 讜诪砖诇诐 注讜谉 讗讘讜转 讗诇 讞讬拽 讘谞讬讛诐. 讗''专 讬讜讞谞谉 谞讙注讬诐 讜讘谞讬诐 讗讬谞谉 讬住讜专讬谉 砖诇 讗讛讘讛 讜谞讙注讬诐 诇讗 讜讛转谞讬讗 讻诇 诪讬 砖讬砖 讘讜 讗讞讚 诪讗专讘注讛 诪专讗讜转 谞讙注讬诐 讛诇诇讜 讗讬谞谉 讗诇讗 诪讝讘讞 讻驻专讛 诪讝讘讞 讻驻专讛 讛讜讜 讬住讜专讬谉 砖诇 讗讛讘讛 诇讗 讛讜讜 讜讗讘''讗 讛讗 诇谉 讜讛讗 诇讛讜 讜讗讬 讘注讬转 讗讬诪讗 讛讗 讘爪谞注讗 讛讗 讘驻专讛住讬讗 讜讘谞讬诐 诇讗 讛讬讻讬 讚诪讬 讗讬诇讬诪讗 讚讛讜讜 诇讛讜 讜诪转讜 讜讛讗 讗''专 讬讜讞谞谉 讚讬谉 讙专诪讗 讚注砖讬专讗讛 讘讬专 讗诇讗 讛讗 讚诇讗 讛讜讜 诇讬讛 讻诇诇 讜讛讗 讚讛讜讜 诇讬讛 讜诪转讜. 专讘讬 讞讬讬讗 讘专 讗讘讗 讞诇砖 注诇 诇讙讘讬讛 专' 讬讜讞谞谉 讗''诇 讞讘讬讘讬谉 注诇讬讱 讬住讜专讬谉 讗''诇 诇讗 讛谉 讜诇讗 砖讻专谉 讗''诇 讛讘 诇讬 讬讚讱 讬讛讘 诇讬讛 讬讚讬讛 讜讗讜拽诪讬讛. 专' 讬讜讞谞谉 讞诇砖 注诇 诇讙讘讬讛 专' 讞谞讬谞讗 讗''诇 讞讘讬讘讬谉 注诇讬讱 讬住讜专讬谉 讗''诇 诇讗 讛谉 讜诇讗 砖讻专谉 讗''诇 讛讘 诇讬 讬讚讱 讬讛讘 诇讬讛 讬讚讬讛 讜讗讜拽诪讬讛 讗诪讗讬 诇讜拽讬诐 专' 讬讜讞谞谉 诇谞驻砖讬讛 讗诪专讬 讗讬谉 讞讘讜砖 诪转讬专 注爪诪讜 诪讘讬转 讛讗住讜专讬诐 专讘讬 讗诇讬注讝专 讞诇砖 注诇 诇讙讘讬讛 专讘讬 讬讜讞谞谉 讞讝讗 讚讛讜讛 拽讗 讙谞讬 讘讘讬转 讗驻诇 讙诇讬讬讛 诇讚专注讬讛 讜谞驻诇 谞讛讜专讗 讞讝讬讬讛 讚讛讜讛 拽讗 讘讻讬 专' 讗诇讬注讝专 讗''诇 讗诪讗讬 拽讗 讘讻讬转 讗讬 诪砖讜诐 转讜专讛 讚诇讗 讗驻砖转 砖谞讬谞讜 讗讞讚 讛诪专讘讛 讜讗讞讚 讛诪诪注讬讟 讜讘诇讘讚 砖讬讻讜讬谉 诇讘讜 诇砖诪讬诐 讜讗讬 诪砖讜诐 诪讝讜谞讬 诇讗 讻诇 讗讚诐 讝讜讻讛 诇砖转讬 砖诇讞谞讜转 讜讗讬 诪砖讜诐 讘谞讬 讚讬谉 讙专诪讗 讚注砖讬专讗讛 讘讬专 讗''诇 诇讛讗讬 砖讜驻专讗 讚讘诇讬 讘注驻专讗 拽讗 讘讻讬谞讗 讗''诇 注诇 讚讗 讜讚讗讬 拽讗 讘讻讬转 讜讘讻讜 转专讜讬讬讛讜 讗讚讛讻讬 讜讛讻讬 讗''诇 讞讘讬讘讬谉 注诇讬讱 讬住讜专讬谉 讗''诇 诇讗 讛谉 讜诇讗 砖讻专谉 讗''诇 讛讘 诇讬 讬讚讱 讬讛讘 诇讬讛 讬讚讬讛 讜讗讜拽诪讬讛. 专讘 讛讜谞讗 转拽讬驻讜 诇讬讛 讗专讘注 诪讗讛 讚谞讬 讚讞诪专讗 注诇 诇讙讘讬讛 专讘 讬讛讜讚讛 讗讞讜讛 讚专讘 住诇讗 讞住讬讚讗 讜专讘谞谉 讜讗诪专讬 诇讛 专讘 讗讚讗 讘专 讗讛讘讛 讜专讘谞谉 讜讗诪专讜 诇讬讛 诇注讬讬谉 诪专 讘诪讬诇讬讛 讗诪专 诇讛讜 讜诪讬 讞砖讬讚谞讗 讘注讬谞讬讬讻讜 讗诪专讜 诇讬讛 诪讬 讞砖讬讚 拽讘''讛 讚注讘讬讚 讚讬谞讗 讘诇讗 讚讬谞讗 讗诪专 诇讛讜 讗讬 讗讬讻讗 诪讗谉 讚砖诪讬注 注诇讬 诪诇转讗 诇讬诪讗 讗诪专讜 诇讬讛 讛讻讬 砖诪讬注 诇谉 讚诇讗 讬讛讬讘 诪专 砖讘讬砖讗 诇讗专讬住讬讛 讗诪专 诇讛讜 诪讬 拽讗 砖讘讬拽 诇讬 诪讬讚讬 诪讬谞讬讛 讛讗 拽讗 讙谞讬讘 诇讬讛 讻讜诇讬讛 讗诪专讜 诇讬讛 讛讬讬谞讜 讚讗诪专讬 讗讬谞砖讬 讘转专 讙谞讘讗 讙谞讜讘 讜讟注诪讗 讟注讬诐 讗诪专 诇讛讜 拽讘讬诇谞讗 注诇讬 讚讬讛讬讘谞讗 诇讬讛 讗讬讻讗 讚讗诪专讬 讛讚专 讞诇讗 讜讛讜讛 讞诪专讗 讜讗讬讻讗 讚讗诪专讬 讗讬讬拽专 讞诇讗 讜讗讬讝讚讘谉 讘讚诪讬 讚讞诪专讗: 转谞讬讗 讗讘讗 讘谞讬诪讬谉 讗讜诪专 注诇 砖谞讬 讚讘专讬诐 讛讬讬转讬 诪爪讟注专 讻诇 讬诪讬 注诇 转驻诇转讬 砖转讛讗 诇驻谞讬 诪讟转讬 讜注诇 诪讟转讬 砖转讛讗 谞转讜谞讛 讘讬谉 爪驻讜谉 诇讚专讜诐 注诇 转驻诇转讬 砖转讛讗 诇驻谞讬 诪讟转讬 诪讗讬 诇驻谞讬 诪讟转讬 讗讬诇讬诪讗 诇驻谞讬 诪讟转讬 诪诪砖 讜讛讗诪专 专讘 讬讛讜讚讛 讗诪专 专讘 讜讗讬转讬诪讗 专讬讘''诇 诪谞讬谉 诇诪转驻诇诇 砖诇讗 讬讛讗 讚讘专 讞讜爪抓 讘讬谞讜 诇讘讬谉 讛拽讬专 砖谞讗诪专 {讬砖注讬讛 诇讞-讘} 讜讬住讘 讞讝拽讬讛讜 驻谞讬讜 讗诇 讛拽讬专 讜讬转驻诇诇 诇讗 转讬诪讗 诇驻谞讬 诪讟转讬 讗诇讗 讗讬诪讗 住诪讜讱 诇诪讟转讬 讜注诇 诪讟转讬 砖转讛讗 谞转讜谞讛 讘讬谉 爪驻讜谉 诇讚专讜诐 讚讗''专 讞诪讗 讘专讘讬 讞谞讬谞讗 讗诪专 专讘讬 讬爪讞拽 讻诇 讛谞讜转谉 诪讟转讜 讘讬谉 爪驻讜谉 诇讚专讜诐 讛讜讬讬谉 诇讬讛 讘谞讬诐 讝讻专讬诐 砖谞讗诪专 {转讛讬诇讬诐 讬讝-讬讚} 讜爪驻讜谞讱 转诪诇讗 讘讟谞诐 讬砖讘注讜 讘谞讬诐 专讘 谞讞诪谉 讘专 讬爪讞拽 讗诪专 讗祝 讗讬谉 讗砖转讜 诪驻诇转 谞驻诇讬诐 讻转讬讘 讛讻讗 讜爪驻讜谞讱 转诪诇讗 讘讟谞诐 讜讻转讬讘 讛转诐 {讘专讗砖讬转 讻讛-讻讚} 讜讬诪诇讗讜 讬诪讬讛 诇诇讚转 讜讛谞讛 转讜诪讬诐 讘讘讟谞讛: 转谞讬讗 讗讘讗 讘谞讬诪讬谉 讗讜诪专 砖谞讬诐 砖谞讻谞住讜 诇讛转驻诇诇 讜拽讚诐 讗讞讚 诪讛诐 诇讛转驻诇诇 讜诇讗 讛诪转讬谉 讗转 讞讘专讜 讜讬爪讗 讟讜专驻讬谉 诇讜 转驻诇转讜 讘驻谞讬讜 砖谞讗诪专 {讗讬讜讘 讬讞-讚} 讟讜专祝 谞驻砖讜 讘讗驻讜 讛诇诪注谞讱 转注讝讘 讗专抓 讜诇讗 注讜讚 讗诇讗 砖讙讜专诐 诇砖讻讬谞讛 砖转住转诇拽 诪讬砖专讗诇 砖谞讗诪专 {讗讬讜讘 讬讞-讚} 讜讬注转拽 爪讜专 诪诪拽讜诪讜 讜讗讬谉 爪讜专 讗诇讗 讛拽讘''讛 砖谞讗诪专 {讚讘专讬诐 诇讘-讬讞} 爪讜专 讬诇讚讱 转砖讬 讜讗诐 讛诪转讬谉 诇讜 诪讛 砖讻专讜 

 讜讘谞讬诐. 拽讗 住诇拽讗 讚注转讬讛 讛拽讜讘专 讗转 讘谞讬讜: 讗专讘注 诪专讗讜转. 砖讗转 讜转讜诇讚转讛 讘讛专转 讜转讜诇讚转讛. 讘讛专转 注讝讛 讻砖诇讙 砖谞讬讛 诇讛 讻住讬讚 讛讛讬讻诇. 砖讗转 讻爪诪专 诇讘谉 砖谞讬讛 诇讛 讻拽专讜诐 讘讬爪讛: 讛讗 诇谉 讜讛讗 诇讛讜. 讘讗''讬 砖注专讬 讞讜诪讛 诪拽讜讚砖讜转 讘讛 讜诪爪讜专注 讟注讜谉 砖讬诇讜讞 讞讜爪讛 诇讛谉 讗讬谞谉 讬住讜专讬谉 砖诇 讗讛讘讛. 讘讘诇 砖讗讬谉 讟注讜谞讬谉 砖讬诇讜讞 讜讛谉 诪讝讘讞 讻驻专讛 讛讜讜 讬住讜专讬谉 砖诇 讗讛讘讛: 讘爪谞注讗. 转讞转 讘讙讚讬讜: 讚讬谉 讙专诪讗 讚注砖讬专讗讛 讘讬专. 讝讛 注爪诐 砖诇 讘谉 注砖讬专讬 砖诪转 诇讜: 讘讬专. 讻诪讜 讘专 讜爪专 注爪诐 驻讞讜转 诪讻砖注讜专讛 诪诪谞讜 讘住讜讚专讜 诇注讙诪转 谞驻砖. 讜讙讘专讗 专讘讗 讻专''讬 诇讗 讘讗讜 诇讜 讬住讜专讬谉 砖讗讬谞谉 砖诇 讗讛讘讛: 讚讛讜讜 诇讛讜 讘谞讬诐 讜诪转讜. 讛讜讜 诇讛讜 讬住讜专讬谉 砖诇 讗讛讘讛 砖讛讗讘诇讜转 诪讻驻专转 注诇 注讜讜谞讜转讬讜: 讙诇讬讬讛. 专' 讬讜讞谞谉 诇讚专注讬讛: 讜谞驻诇 谞讛讜专讗. 砖讛讬讛 讘砖专讜 诪讘讛讬拽 砖讬驻讛 讛讬讛 诪讗讚 讻讚讗诪专讬谞谉 讘讘''诪 讘讛砖讜讻专 讗转 讛驻讜注诇讬诐 (讚祝 驻讚.): 讗讬 诪砖讜诐 转讜专讛. 砖诇讗 诇诪讚转 讛专讘讛 讻专爪讜谞讱: 讗讞讚 讛诪专讘讛 讜讗讞讚 讛诪诪注讬讟. 诇注谞讬谉 拽专讘谞讜转 砖谞讜讬讛 讘砖诇讛讬 诪谞讞讜转 (讚祝 拽讬.) 谞讗诪专 讘注讜诇转 讘讛诪讛 专讬讞 谞讬讞讜讞 讜讘诪谞讞讛 专讬讞 谞讬讞讜讞 诇诇诪讚讱 砖讗讞讚 讛诪专讘讛 讜讻讜': 讗讬 诪砖讜诐 诪讝讜谞讬. 砖讗讬谞讱 注砖讬专: 注诇 讚讗 讜讚讗讬 拽讗 讘讻讬转. 注诇 讝讛 讜讚讗讬 讬砖 诇讱 诇讘讻讜转: 讚谞讬. 讞讘讬讜转: 转拽讬驻讜. 讛讞诪讬爪讜: 诇讬注讬讬谉 诪专 讘诪讬诇讬讛. 讬驻砖驻砖 讘诪注砖讬讜: 讗讬 讗讬讻讗 讚砖诪讬注 注诇讬 诪讬诇转讗 诇讬诪讗. 讗诐 讬砖 讘讻诐 砖砖诪注 注诇讬 讚讘专 砖讗谞讬 爪专讬讱 诇讞讝讜专 讘讬 讬讜讚讬注谞讬: 砖讘讬砖讗. 讞诇拽讜 讘讝诪讜专讜转 讛讙驻谉 砖讞讜转讻讬谉 诪讛谉 讘砖注转 讛讝诪讬专 讜转谞谉 (讘讘''诪 讚祝 拽讙.) 讻砖诐 砖讞讜诇拽讬谉 讘讬讬谉 讻讱 讞讜诇拽讬谉 讘讝诪讜专讜转 讜讘拽谞讬诐 砖专讬讙讬诐 诪转专讙诪讬谞谉 砖讘砖讬谉 (讘专讗砖讬转 诪): 诪讬 砖讘讬拽 诇讬 诪讬讚讬 诪讬谞讬讛. 讜讻讬 讗讬谞讜 讞砖讜讚 讘注讬谞讬讻诐 砖讛讜讗 讙讜谞讘 诇讬 讛专讘讛 讬讜转专 诪讞诇拽讜: 讘转专 讙谞讘讗 讙谞讜讘 讻讜'. 讛讙讜谞讘 诪谉 讛讙谞讘 讗祝 讛讜讗 讟讜注诐 讟注诐 讙谞讘讛: 住诪讜讱 诇诪讟转讬. 讻诇 讬诪讬 谞讝讛专转讬 砖诇讗 诇注砖讜转 诪诇讗讻讛 讜砖诇讗 诇注住讜拽 讘转讜专讛 讻砖注诪讚转讬 诪诪讟转讬 注讚 砖讗拽专讗 拽''砖 讜讗转驻诇诇: 爪驻讜谉 诇讚专讜诐. 专讗砖 讜诪专讙诇讜转讬讛 讝讛 诇爪驻讜谉 讜讝讛 诇讚专讜诐 讜谞专讗讛 讘注讬谞讬 砖讛砖讻讬谞讛 讘诪讝专讞 讗讜 讘诪注专讘 诇驻讬讻讱 谞讻讜谉 诇讛住讘 讚专讱 转砖诪讬砖 诇专讜讞讜转 讗讞专讜转: 讜爪驻讜谞讱. 诇砖讜谉 爪驻讜谉 讜住讬驻讬讛 讚拽专讗 讬砖讘注讜 讘谞讬诐: 转诪诇讗 讘讟谞诐. 转诪诇讗 讬诪讬 讛专讬讜谞诐: 讟讜专祝 谞驻砖讜 讘讗驻讜. 诇讱 讗讜诪专 讗砖专 讙专诪转 诇讱 诇讟专讜祝 讗转 谞驻砖讱 讘驻谞讬讱 讜诪讛 讛讬讗 讛谞驻砖 讝讜 转驻诇讛 讻诪讜 砖谞讗诪专 讜讗砖驻讜讱 讗转 谞驻砖讬 诇驻谞讬 讛' (砖''讗 讗): 讛诇诪注谞讱 转注讝讘 讗专抓. 讜讻讬 住讘讜专 讛讬讬转 砖讘砖讘讬诇讱 砖讬爪讗转 转住转诇拽 讛砖讻讬谞讛 讜讬注讝讜讘 讗转 讞讘讬专讱 讛诪转驻诇诇 诇驻谞讬讜: 

转讜住驻讜转



 讛讗 诇谉 讜讛讗 诇讛讜. 驻讬' 专砖''讬 诇讘谞讬 讗专抓 讬砖专讗诇 砖爪专讬讻讬谉 砖讬诇讜讞 讞讜抓 诇砖诇砖讛 诪讞谞讜转 诇讗 讛讜讜 讬住讜专讬谉 砖诇 讗讛讘讛. 讜转讬诪讗 讚砖讬诇讜讞 诪讞谞讜转 诇讗 讛讬讛 谞讜讛讙 讗诇讗 讘讝诪谉 砖讛讬讜讘诇 谞讜讛讙 讜讘转讬 注专讬 讞讜诪讛. 讜讘讬诪讬 讛讗诪讜专讗讬谉 诇讗 讛讬讛 讛讬讜讘诇 谞讜讛讙 讻讚讗诪专讬谞谉 讘诪住讻转 讙讬讟讬谉 (驻''讚 讚祝 诇讜.) 讜讛讬讗讱 讛讬讛 诪讚讘专 专' 讬讜讞谞谉 诪讚讘专 砖诇讗 讛讬讛 谞讜讛讙 讘讬诪讬讜. 讜讬''诪 讛讗 诇谉 讜讛讗 诇讛讜 诇注谞讬谉 讟讜诪讗讛 砖谞讝讛专讬谉 讘讗''讬 讜诇讗 讘讘讘诇: 讜讛讗诪专 专讘讬 讬讜讞谞谉 讚讬谉 讙专诪讗 讚注砖讬专讗讛 讘讬专. 驻讬' 专砖''讬 讚诇讗讚诐 讞砖讜讘 讻专' 讬讜讞谞谉 诪住转诪讗 诇讗 讛讬讜 讗诇讗 讬住讜专讬谉 砖诇 讗讛讘讛. 讜转讬诪讗 讚讛讗 诪住讬拽 讚讛讬讻讗 讚诇讗 讛讜讜 诇讬讛 讘谞讬诐 讻诇诇 诇讗 讛讜讜 讬住讜专讬谉 砖诇 讗讛讘讛 讜讛专讬 讻诪讛 爪讚讬拽讬诐 砖诇讗 讛讬讜 诇讛诐 讘谞讬诐 讜讗讬 诪砖讜诐 讘谞讜转 专' 讬讜讞谞谉 谞诪讬 讛讜讜 诇讬讛 讘谞讜转 讘驻' 讘转专讗 讚拽讚讜砖讬谉 (讚祝 注讗:) 讜谞专讗讛 诇驻专砖 讚讛讻讬 驻专讬讱 讜讛讗诪专 专' 讬讜讞谞谉 讚讬谉 讙专诪讗 讜讻讜' 讗诇诪讗 诪讚讛讜讛 专讙讬诇 诇谞讞诐 讗讞专讬诐 讘讻讱 砖''诪 讚讛讜讜 讬住讜专讬谉 砖诇 讗讛讘讛. 讗讘诇 讗讬谞讜 转诇讜讬 讘讻讱 砖讛爪讚讬拽讬诐 注爪诪诐 驻注诪讬诐 诪注讜谞讬诐 讘讬住讜专讬谉: 讛''讙 诇讗 讻诇 讗讚诐 讝讜讻讛 诇砖转讬 砖诇讞谞讜转. 讗讘诇 讗讬谉 诇讙专讜住 讗讬谉 讗讚诐 讝讜讻讛 讚讛讗 讻诪讛 爪讚讬拽讬诐 讝讜讻讬谉 诇砖转讬 砖诇讞谞讜转 讻讙讜谉 专讘讬 讜讻讚讗诪专讬谞谉 讘驻专拽 讘转专讗 讚讛讜专讬讜转 (讚祝 讬:): 讚讬谞讗 讘诇讗 讚讬谞讗. 讛专讘讛 爪讚讬拽讬诐 讬砖 砖诇讜拽讬谉 讘讙讜驻诐 讜讘诪诪讜谞诐 讗诇讗 讛诐 讛讬讜 讬讜讚注讬诐 砖诇讗 讛讬讛 谞讜转谉 砖讘讬砖讗 诇讗专讬住讬讛 讜讛讬讜 专讜爪讬诐 诇专诪讜讝 诇讜 砖诇讗 讬注砖讛 注讜讚: 砖诇讗 讬讛讗 讚讘专 讞讜爪抓 讘讬谞讜 诇讘讬谉 讛拽讬专. 讗讘诇 诪诇转讗 讚拽讘讬注讗 讻讙讜谉 讗专讜谉 讜转讬讘讛 讗讬谉 讝讛 讛驻住拽. 讗讘诇 诪讟讛 谞专讗讛 砖讗讬谉 讝讛 拽讘讜注: 讗诇讗 讗讬诪讗 住诪讜讱 诇诪讟转讬. 砖诇讗 讛讬讛 注讜砖讛 诪诇讗讻讛 注讚 砖讬转驻诇诇. 讜专砖''讬 驻讬专砖 讗驻讬诇讜 诇诇诪讜讚 砖讗住讜专 诇诇诪讜讚 拽讜讚诐 转驻诇讛. 讜诇讗 讬讚注转讬 诪谞讗 诇讬讛. 讗讘诇 专讗讬讛 讚砖专讬 诇诇诪讜讚 拽讜讚诐 讚诇拽诪谉 讘驻专拽 砖谞讬 (讚祝 讬讚 讘) 讗诪专讬谞谉 讚专讘 诪拽讚讬诐 讜诪砖讬 讬讚讬讛 讜诪讘专讱 讜诪转谞讬 驻专拽讬讛 讜拽专讬 拽''砖 讻讬 诪讟讗 讝诪谉 拽''砖 讜讻讜': 讻诇 讛谞讜转谉 诪讟转讜 讘讬谉 爪驻讜谉 诇讚专讜诐 讜讻讜'. 讜诇讗 讘讬谉 诪讝专讞 诇诪注专讘 讜讚讜拽讗 讻砖讬砖谉 注诐 讗砖转讜 诪驻谞讬 砖讛砖讻讬谞讛 诪爪讜讬讛 讘讬谉 诪讝专讞 诇诪注专讘 讜讛讬讛 讛讚讘专 讙谞讗讬 诇砖讻讘 讗爪诇 讗砖转讜 诪驻谞讬 讛转砖诪讬砖 讜讻谉 诪砖诪注 讜诪讜讻讞讬 拽专讗讬: 

专讘 谞住讬诐 讙讗讜谉

讚讬谉 讙专诪讗 讚注砖讬专讗讛 讘讬专. 驻专砖讜 专讘讬' 砖专讬专讗 讜专讘讬' 讛讗讬讬 讞诪讜讚讜 讝"诇 专' 讬讜讞谞谉 拽讘专 讬' 讘谞讬诐 讝讻专讬诐 讜讻讬 讛注砖讬专讬 砖讘讛谉 谞驻诇 诇转讜讱 讬讜专讛 讙讚讜诇讛 砖讛讬转讛 专讜转讞转 专讬转讜讞 拽砖讛 讜讞讝拽 讜谞诪住 讘砖专讜 讜谞诪拽 谞讟诇 专' 讬讜讞谞谉 注爪诐 砖诇 讗爪讘注 拽讟谞讛 砖诇讜 讜爪专专讛 讘住讚讬谞讜 讜讛讬' 诪谞讞诐 讘讛 讗讞专讬诐 讜讗讬转 讚讗诪专讬 讻讬 谞砖讗专 诇讜 讘谉 讗讞讚 讜砖诪讜 专' 诪转谞讛 讜砖讬讙专讜 诪讗专抓 讬砖专讗诇 诇讘讘诇 诇诇诪讜讚 转讜专讛 诇驻谞讬 砖诪讜讗诇:






专砖讘"讗

讛讗 讚讗诪专讬谞谉: 讘诪讬 砖讬砖 讘讜 讗讞讚 诪讗专讘注 诪专讗讜转 谞讙注讬诐 讛诇诇讜 讚讛讜讬 诪讝讘讞 讻驻专讛. 讜讗诪专讬谞谉:



 讛讗 诇谉 讜讛讗 诇讛讜. 驻讬专砖 专砖"讬 讝"诇: 讘谞讬 讗专抓 讬砖专讗诇 砖讘转讬 注专讬 讞讜诪讛 砖诇讛谉 诪拽讜讚砖讜转 讜诪爪讜专注 讟注讜谉 砖诇讜讞 讞讜爪讛 诇讛谉 讗讬谞谉 讬住讜专讬谉 砖诇 讗讛讘讛. 讜讛拽砖讛 注诇讬讜 讛专讘 专讘讬 讗诇讞谞谉 讝"诇 讚讛讗 诪砖诪注 讘注专讻讬谉 (讻讟, 讗) 砖讗讬谉 讘转讬 注专讬 讞讜诪讛 谞讜讛讙讬谉 讗诇讗 讘讝诪谉 砖讛讬讜讘诇 谞讜讛讙, 讜讗诐 讻谉 讗祝 讘讗专抓 讬砖专讗诇 讙讜驻讛 讛讜讛 诪爪讬 诇讗讬驻诇讜讙讬 讻讗谉 讘讝诪谉 砖讛讬讜讘诇 谞讜讛讙 讻讗谉 讘讝诪谉 砖讗讬谉 讛讬讜讘诇 谞讜讛讙. 讜转讬专抓 讛讜讗 讝"诇 讚砖诪讗 讛转诐 诇讗 诪讬讬专讬 讗诇讗 诇注谞讬谉 讘转讬 注专讬 讞讜诪讛 诪诪砖, 讗讘诇 诇注谞讬谉 砖诇讜讞 诪讞谞讜转 谞讜讛讙讬谉 注讻砖讬讜 诇诪"讚 拽讚砖讛 诇注转讬讚 诇讘讗, 讜讘诪住讻转 讻诇讬诐 (驻"讗, 诪"讝) 砖谞讬谞讜, 注专讬 讞讜诪讛 诪拽讜讚砖讜转 砖讗讬谉 (讝讘讬谉 讜讟诪讗讬 诪转讬诐) [诪爪讜专注讬谉] 谞讻谞住讬谉 诇砖诐. 讜讙诐 诪拽爪转 诪专讘谞讬 爪专驻转 驻讬专砖讜 诇驻谞讬 专砖讘"诐 讝"诇 砖讗祝 讘讝诪谉 讛讝讛 谞讜讛讙 讻谉 讘讗专抓 诇诪讗谉 讚讗诪专 拽讚砖讛 诇注转讬讚 诇讘讗.
讜专讘谞讜 讛讗讬 讙讗讜谉 讝"诇 驻讬专砖: 讛讗 诇谉 诇讘谞讬 讘讘诇 砖讗谞讜 讘讗专抓 讟诪讗讛 讛讜讬 诪讝讘讞 讻驻专讛, 讗讘诇 讚专讘讬 讬讜讞谞谉 讚讗诪专 讚讗讬谞谉 讬住讜专讬谉 砖诇 讗讛讘讛, 诇讘谞讬 讗专抓 讬砖专讗诇 诪砖讜诐 讟讜诪讗讛. 讜讛拽砖讛 讛讜讗 讝"诇 讻讬讜谉 砖讬砖 讬住讜专讬谉 砖诇 讗讛讘讛 诪讗讬 拽讗 讗诪专讬 诇讬讛 专讘谞谉 诇专讘          讛讜谞讗 讜拽讜讚砖讗 讘专讬讱 讛讜讗 诪讬 注讘讬讚 讘诇讗 讚讬谞讗. 讜转讬专抓 讚诪砖讜诐 讚谞讜讚注 诇讛讜 诇专讘谞谉 讚诇讗 讬讛讬讘 砖讘讬砖转讗 诇讗专讬住讗 讜注讘讬讚 砖诇讗 讻讛讜讙谉, 拽讗 讗诪专讜 诇讬讛 讛讻讬.





专讬讟讘"讗

讜讛讗 讗"专 讬讜讞谞谉 讚讬谉 讙专诪讗 讚注砖讬专讗讛 讘讬专. 讬砖 诪拽砖讬谉 讜讛讬讗讱 讛讬讛 讗讜讞讝 讘讬讚讜 注爪诐 诪谉 讛诪转 砖讛专讬 讛讜讗 诪讟诪讗. 讜讬砖 讗讜诪专讬诐 砖砖谉 讛讬讛 砖谞转诇砖讛 诪诪谞讜 诪讞讬讬诐:





讛诪讗讬专讬

讗讞讚 诪谉 讛讞讻诪讬诐 讛砖讬讙讛讜 讛驻住讚 讜讛驻爪讬专讜讛讜 讞讘专讬讜 诇驻砖驻砖 讘诪注砖讬讜 讜讻砖讗诪专 诇讛诐 诪讬 讞砖讬讚谞讗 讘注讬谞讬讬讻讜 讚注讘讬讚谞讗 诪讬诇转讗 讚诇讗讜 讚讬谞讗 讛砖讬讘讜讛讜 讜诪讬 讞砖讬讚 拽讜讚砖讗 讘专讬讱 讛讜讗 讚注讘讬讚 诪讬诇转讗 讚诇讗 讚讬谞讗, 讜诪讻诇 诪拽讜诐 讬讙注 讜诪爪讗 讜砖讘 讜专驻讗 诇讜 讜谞砖转诇诐 讘讚诪讬 谞讝拽讜:



讛诪转驻诇诇 爪专讬讱 诇讛讝讛专 砖诇讗 讬讛讗 砖讜诐 讚讘专 讞讜爪抓 讘讬谞讜 诇讘讬谉 讛拽讬专 砖诇讗 讬驻谞讛 诇讘讜 诇讗讜转谉 讛讚讘专讬诐, 讜讗注"驻 砖讗谞讜 谞讜讛讙讬诐 诇讛讬讜转 讛住驻住诇讬诐 讞讜爪爪讬诐 讘讬谉 讛诪转驻诇诇讬诐 诇讘讬谉 讛拽讬专 讗讜诪专 讗谞讬 讻讬讜谉 砖注讜诪讚讬诐 砖诐 讘讛转诪讚讛 讛讻诇 专讙讬诇讬诐 砖诐 讜讗讬谉 诇讘诐 驻讜谞讛 讘讛诐, 讗讜 砖诪讗 诇讗 谞讗诪专 讗诇讗 讘讚讘专讬诐 讛诪讟诇讟诇讬诐 注诇 谞拽诇 讻讙讜谉 讘讙讚讬诐 砖注诇 讛诪讟讛 讜讚讘专讬诐 讚拽讬诐 讗讘诇 讚讘专讬诐 讛拽讘讜注讬诐 讗讜 砖讗讬谉 诪讟诇讟诇讬诐 讗诇讗 讘讻讘讚讜转 讗讬谉 讞砖砖 讘讚讘专:



诪讚专讻讬 讛诪讜住专 讜诪讟讻住讬住谉 砖诇 讗讜讞讝讬诐 诪注砖转 转诇诪讬讚讬 讞讻诪讬诐 讘讬讚讬讛诐 砖讗诐 谞砖讗专讜 讘注专讘讬转 砖谞讬诐 讘讘讬转 讛讻谞住转 讜讛转驻诇诇 讛讗讞讚 拽讜讚诐 讞讘讬专讜 砖讬诪转讬谉 诇讞讘讬专讜 注讚 砖讬转驻诇诇 讜诇讗 讬谞讬讞讛讜 讬讞讬讚讬 讜讗诐 诇讗 注砖讛 讻谉 讗讬谉 专讜讞 讞讻诪讬诐 谞讜讞讛 讛讬诪谞讜 讜转驻诇转讜 讗讬谞讛 专讗讜讬讛 诇讛转拽讘诇 诪驻谞讬 砖讬爪讗 砖讻专 转驻诇转讜 讘讛驻住讚 专讜注 诪讜住专讜, 讜讗诐 讛诪转讬谉 诇讜 谞讻驻诇 砖讻专讜, 讜讬砖 讗讜诪专 砖诇讗 谞讗诪专 讚讘专 讝讛 讗诇讗 讘讝诪谞诐 砖讛讬讜 讘转讬 讻谞住讬讜转讬讛诐 专讞讜拽讬诐 诪谉 讛注讬专:





转讜住驻讜转 专讗"砖

讜谞讙注讬诐 诇讗 (讜讛讗"专 讬讜讞谞谉) [讜讛转谞讬讗] 讻诇 砖讬砖 讘讜 讜讻讜'. 讜讗"转 讘驻' 讙' 讚注专讻讬谉 [讚祝 讟"讝.] 讜讘驻"拽 讚砖讘讜注讜转 [讚祝 讞'] 注诇 讝' 讚讘专讬诐 谞讙注讬诐 讘讗讬诐 讜讞讟讗转 诪爪讜专注 讗讬谞讜 讘讗 注诇 讞讟讗 诪砖讜诐 讚诪谞讙注讬诐 讗讬讻驻专 诇讬讛 讗诇诪讗 谞讙注讬诐 讘讗讬诐 讘注讜谉 讛讗讚诐 讜讗讬谞谉 讬住讜专讬谉 砖诇 讗讛讘讛, 讜讬"诇 讚讛讻讬 驻专讬讱 讜谞讙注讬诐 诇讗 讜讛诇讗 讛诐 诪讝讘讞 讻驻专讛 讬讜转专 诪砖讗专 讬住讜专讬谉 讗诐 讻谉 驻注诪讬诐 讛诐 砖诇 讗讛讘讛 讬讜转专 诪砖讗专 讬住讜专讬谉 讜拽砖讛 诇讬讛 讚专' 讬讜讞谞谉 讚讗诪专 讗讬谞谉 讬住讜专讬谉 砖诇 讗讛讘讛 讻谞"诇:



讛讗 诇谉 讜讛讗 诇讛讜. 驻专砖"讬 讘谞讬 讗"讬 砖诪砖转诇讞讬谉 讞讜抓 诇注专讬 讞讜诪讛 讗讬谞谉 讬住讜专讬谉 砖诇 讗讛讘讛, 讜讛拽砖讛 讛专' 讗诇讞谞谉 诪讛讗 讚讗诪专讬谞谉 讘注专讻讬谉 讛诪拽讚讬砖 砖讚讛讜 [讚祝 讻"讟.] 讚讗讬谉 讘转讬 注专讬 讞讜诪讛 谞讜讛讙讬谉 讗诇讗 讘讝诪谉 砖讛讬讜讘诇 谞讜讛讙 讜讗"讻 讘讗"讬 注爪诪讜 讬讻讜诇 诇讞诇拽 讻讗谉 讘讝诪谉 砖讛讬讜讘诇 谞讜讛讙 讻讗谉 讘讝诪谉 砖讗讬谉 讛讬讜讘诇 谞讜讛讙. 讜讬"诇 讚砖诪讗 讗注"驻 砖讗讬谉 讘转讬 注专讬 讞讜诪讛 谞讜讛讙 拽讚讜砖转 砖讬诇讜讞 诪讞谞讜转 谞讜讛讙 注讻砖讬讜 诇诪"讚 拽讚讜砖转 讛讗专抓 拽讚砖讛 诇注转讬讚 诇讘讗, 讜诪讬讛讜 谞讜讻诇 诇驻专砖 讛讗 诇谉 讜讛讗 诇讛讜 诇注谞讬谉 讟讜诪讗讛 砖谞讝讛专讬诐 讘讗"讬 讬讜转专 诪讘讘诇:



讚讬谉 讙专诪讗 讚注砖讬专讗讛 讘讬专. 驻专砖"讬 讜讗讚诐 讙讚讜诇 讻专' 讬讜讞谞谉 诇讗 讘讗 诇讜 专拽 讬住讜专讬谉 砖诇 讗讛讘讛 讜拽砖讛 讚讛讗 诪住讬拽 讚讛讬讻讗 讚诇讬转 诇讬讛 讻诇诇 诇讗 讛讜讬 讬住讜专讬谉 砖诇 讗讛讘讛 讜讛专讬 讻诪讛 爪讚讬拽讬诐 诇讗 讛讬讜 诇讛诐 讘谞讬诐 讜讙诐 讬讛讜砖注 诇讗 讛讬讜 诇讜 讘谞讬诐 讜讗讬 诪砖讜诐 讘谞讜转 讙诐 专' 讬讜讞谞谉 讛讬讜 诇讜 讘谞讜转 讻讚讗讬转讗 驻专拽 讘转专讗 讚拽讚讜砖讬谉 [讚祝 注"讗.]. 讜讬"诇 讚讛讻讬 驻专讬讱 讚讬谉 讙专诪讗 讚注砖讬专讗讛 讘讬专 讗诇诪讗 讛讬讛 专讙讬诇 诇谞讞诐 讗讞专讬诐 讘讻讱 讜讗诐 诇讗 讛讬讜 讬住讜专讬谉 砖诇 讗讛讘讛 诇讗 讛讬讛 诪谞讞诐 讘讛诐 讗讞专讬诐:



讛"讙 讗讬谉 讻诇 讗讚诐 讝讜讻讛 诇砖转讬 砖讜诇讞谞讜转. 讜诇"讙 讗讬谉 讗讚诐 讝讜讻讛 讚讛讗 讻诪讛 爪讚讬拽讬诐 讝讜讻讬谉 诇砖转讬 砖讜诇讞谞讜转 讻讚讗诪专讬' 讘驻专拽 讘转专讗 讚讛讜专讬讜转 [讚祝 讬':] 讗砖专讬 爪讚讬拽讬诐 砖诪讙讬注 诇讛诐 讻诪注砖讛 专砖注讬诐 砖诇 注讜讛"讝 讘注讜诇诐 讛讝讛:



讜讗讬 诪砖讜诐 讘谞讬. 转讬诪讗 讜讛讗 讛讜讬 诇讬讛 专' 驻讚转 讻讚讗诪专 诇拽诪谉 [讚祝 讬"讗 注"讘] 讗讜专讬 诇讬讛 专' 讗诇讬注讝专 诇专' 驻讚转 讘专讬讛 讗讛讘讛 专讘讛, 讜讬"诇 讚注讚讬讬谉 诇讗 谞讜诇讚 讗讜 砖诪讗 谞驻讟专 讘讞讬讬讜:



讜讻讬 注讘讬讚 拽讘"讛 讚讬谞讗 讘诇讗 讚讬谞讗. 讛专讘讛 爪讚讬拽讬诐 讬砖 砖诇讜拽讬谉 讘讙讜驻诐 讜讘诪诪讜谞诐 讗讘诇 讛诐 讛讬讜 讬讜讚注讬诐 讚诇讗 讬讛讬讘 砖讘砖转讗 诇讗专讬住讬讛 讜讛讬讜 专讜爪讬谉 诇讜诪专 诇讜 砖诇讗 讬注砖讛 注讜讚:



砖诇讗 讬讛讗 讚讘专 讞讜爪抓 讘讬谞讜 诇讘讬谉 讛拽讬专. 讜讛讗专讜谉 讜讛转讬讘讛 砖诪谞讬讞讬谉 注诇讬讛诐 住"转 讻讬讜谉 砖拽讘讜注讬谉 讜注讜诪讚讬谉 诇讗 诪讬拽专讬 讞爪讬爪讛:



讗诇讗 讗讬诪讗 住诪讜讱 诇诪讟转讜. 驻讬' 砖诇讗 讬注砖讛 诪诇讗讻讛 讘注诪讚讜 诪诪讟转讜 注讚 砖讬转驻诇诇, 讜专砖"讬 驻讬' 讙诐 诇转诇诪讜讚 诇讗 讛讬讛 诪驻住讬拽, 讜转讬诪讗 诪谞讗 诇讬讛 讛讗, 讜讗驻砖专 讚诪讬讬专讬 讘讗讚诐 砖诪转驻诇诇 讘讘讬转 诪讚专砖讗 讜讗讬谞讜 讛讜诇讱 诇讘讛讻"谞 讚讗讬讻讗 诇诪讬讞砖 讚讬诇诪讗 诪讬讟专讬讚 讘讙讬专住讬' 讜讬注讘讜专 讝诪谉 拽"砖 讜转驻诇讛:



讟讜专驻讬谉 诇讜 转驻诇转讜 讘驻谞讬讜. 驻讬' 专"转 讚讜拽讗 讘讘讻"谞 砖诇讛诐 砖讛讬讜 专讞讜拽讬诐 诪谉 讛注讬专, 讜砖诪讗 讙诐 讘砖诇谞讜 讘诇讬诇讛 讜专"讬 讛讬讛 专讙讬诇 诇讛诪转讬谉 讗驻讬诇讜 讘讬讜诐 讜讚讜拽讗 讻砖讛讬讛 注讜诪讚 讜诪转驻诇诇: (讛讙讛"讛: 驻讬' 诇讗驻讜拽讬 讗诐 讛讜讗 诪讗专讬讱 讘讘拽砖讜转 讜注讬讬谉 讚"讞 讗讜转 讬"讟:)





砖讬讟讛 诪拽讜讘爪转

讜讛讗 讗诪专 专' 讬讜讞谞谉 讚讬谉 讙专诪讗 讚注砖讬专讗讛 讘讬专 - 讬砖 诪拽砖讬谉 讜讛讬讗讱 讛讬讛 讗讜讞讝 讘讬讚讜 注爪诐 诪谉 讛诪转 砖讛专讬 讛讜讗 诪讟诪讗. 讜讬砖 讗讜诪专讬诐 砖砖谉 讛讬讛 砖谞转诇砖讛 诪诪谞讜 诪讞讬讬诐:





诪讛专砖"讗 - 讞讬讚讜砖讬 讛诇讻讜转

讘讚"讛 讗诇讗 讻讜' 讗讘诇 专讗讬讬讛 讚砖专讬 诇诇诪讜讚 拽讜讚诐 讚诇拽诪谉 讻讜' 注讻"诇 讻转讘 诪讛专砖"诇 讜拽"诇 讚讬诇诪讗 专砖"讬 讘讛讙讬注 讝诪谉 拽"砖 讜转驻诇讛 讗讬讬专讬 讻讜' 注讻"诇 讜诇讬 谞专讗讛 讚讛讗 讜讚讗讬 诇"拽 讚诪砖诪注 诇讛讜 讚专砖"讬 讗讬讬专讬 讗祝 讘诇讗 讛讙讬注 讚讗诇"讻 诇讗 讛讜讬 诇讬讛 诇诪讬转诇讬 讛讚讘专 讘住诪讜讱 诇诪讟转讜 讗诇讗 讛讜讛 诇讬讛 诇诪讬转诇讬 讘讛讙讬注 讝诪谉 拽"砖 讗讘诇 拽砖讛 诇讬 讘诪讛 砖讛讘讬讗讜 专讗讬讛 诪驻"讘 讚讛讗 转诇诪讜讚讗 诪住驻拽讗 诇讬讛 讛转诐 讘注讜讘讚讗 讚专讘 讗讬 讗讬讬专讬 讘讛讙讬注 讝诪谉 拽"砖 讗讬 诇讗 讜注讬讬谉 讘住讜讙讬讗 讚讛转诐 讛讬讟讘 讜讚讜"拽:





诪讛专砖"讗 - 讞讬讚讜砖讬 讗讙讚讜转

注"讘 讞住讚  讝讜 讙"讞 砖谞讗诪专 专讜讚祝 爪讚拽讛 讜讞住讚 讜讙讜' 诪驻讜专砖 讘讬讘诪讜转 驻讬"讙: 


讗诪转  讝讜 转讜专讛 砖谞讗诪专 讗诪转 拽谞讛 讜讙讜' 诪驻讜专砖 讘讘讻讜专讜转 驻"讚: 


讜讻转讬讘  讛转诐 讜诪砖诇诐 注讜谉 讗讘讜转 讗诇 讞讬拽 讜讙讜'. 讛讗 讚讻转讬讘 讘讗讜专讛 驻讜拽讚 注讜谉 讗讘讜转 注诇 讘谞讬诐 谞诪讬 诪砖诪注 砖讛讘谞讬诐 谞注谞砖讬诐 讜诪转讬诐 讘砖讘讬诇 注讜谉 讗讘讜转诐 讗讘诇 诇讗 谞砖诪注 诪讬谞讬讛 讚谞转讻驻专 讛讗讘 讘诪讬转转 讛讘谉 讗讘诇 诪讛讗讬 拽专讗 讜诪砖诇诐 注讜谉 讗讘讜转 讜讙讜' 诪砖诪注 砖驻讬专 讚谞转讻驻专 讚诪砖诇诐 讗转 讞讜讘讜 讜注讜谞讜 讘讻讱 讜拽"诇: 


诪讝讘讞  讻驻专讛 讛讜讜 讜讻讜'. 讛讬讬谞讜 讚讗讬谉 讛拽专讘谉 诪讻驻专 专拽 注诇 讛砖讜讙讙: 


讬住讜专讬谉  砖诇 讗讛讘讛 砖诪讬讬住专讜 讛拽讘"讛 讘注讜讛"讝 讘诇讬 砖讜诐 注讜谉 诇讛专讘讜转 讻讜' 讻驻讬专砖"讬 诇注讬诇 诇讗 讛讜讛: 


讜讗讘"讗  讛讗 诇谉 讛讗 诇讛讜 讜讻讜'. 注驻专砖"讬 讜讛转讜住' 讚讞讜 驻讬专讜砖讜 讚砖诇讜讞 诪讞谞讜转 讗讬谞讜 谞讜讛讙 讘讝诪谉 讛讝讛 讜拽"拽 诇讚讘专讬讛诐 谞诪讬 讚诪砖诪注 讘讻诇 讛转诇诪讜讚 讚诇讗 讛讬讜 谞讝讛专讬谉 讘讝诪讛"讝 讗诇讗 诪讟讜诪讗转 拽专讬 讜谞讚讛 讜诇讗 诪谉 讟讜诪讗转 诪转 讜谞讙注讬诐 讜注讜讚 拽砖讛 诇驻讬' 砖谞讬讛诐 砖驻讬专砖讜 讛讗 诇谉 诇讘谞讬 讗"讬 讚专讘讬 讬讜讞谞谉 砖讛讬讛 诪讘谞讬 讗"讬 拽讗诪专 讚讗讬谉 谞讙注讬诐 讬住讜专讬谉 砖诇 讗讛讘讛 讜讘讻诪讛 诪拽讜诪讜转 讘转诇诪讜讚 讘驻"拽 讚拽讬讚讜砖讬谉 讜讘讘"拽 诪讜讻讞 讚讛讗 诇谉 诇讘谞讬 讘讘诇 讜讛讗 诇讛讜 诇讘谞讬 讗"讬 讜讻"谞 讚转诇诪讜讚 讚讬讚谉 讘讘诇讬 讛讜讗 讜谞专讗讛 诇驻专砖 讛讻讗 讛讗 诇谉 讜讛讗 诇讛讜 讘注"讗 讚讛"驻 讛讻讗 讛讗 诇谉 专"诇 诇讻诇 讛注讜诇诐 诪拽专讬 讬住讜专讬谉 砖诇 讗讛讘讛 砖讬转讻驻专讜 讘讬住讜专讬谉 注诇 注讜谉 讜讞讟讗 注爪诪谉 讜讛讗 诇讛讜 讚讛讬讬谞讜 爪讚讬拽讬诐 注爪诪谉 砖住讜讘诇讬谉 讛讬住讜专讬诐 讘砖讘讬诇 讗讞专讬诐 诇讗 讛讜讜 诇讛讜 讬住讜专讬谉 砖诇 讗讛讘讛 讻讛讛讜讗 注讜讘讚讗 讚专讘讬 驻' 讛驻讜注诇讬诐 讚诇讙讘讬讛 诇讗 拽专讬 诇讬讛 讬住讜专讬诐 砖诇 讗讛讘讛 讻讚讗诪专讬谞谉 讛转诐 讜拽"诇: 


讚讬谉  讙专诪讗 讚注砖讬专讗讛 讻讜'. 驻讬专砖讜 讛转讜住' 诪讚讛讜讛 专讙讬诇 诇谞讞诐 讗讞专讬诐 讘讻讱 砖"诪 讻讜' 注讻"诇 讜讛讜讗 驻讬' 砖谞讬 讘注专讜讱 讘注专讱 讙专诐 讜诇驻讬专讜砖 专讗砖讜谉 砖讻转讘 砖诐 驻讬' 讬' 讘谞讬诐 讛讬讜 诇讜 讜诪转讜 讜诪爪讟注专 讜诪专讜讘 讛讞讘讬讘讜转 讛讬讛 谞讜砖讗讜 讻讜' 注"砖 讜诇驻讬 讝讛 讬"诇 讚讛"驻 讻讬讜谉 讚讻诇 讻讱 讛讬讛 讞讘讬讘 诇讜 诇讛爪讟注专 讗诇诪讗 讚讬住讜专讬谉 砖诇 讗讛讘讛 讛讜讜 讜拽"诇: 


讞讘讬讘讬谉  注诇讬讱 讬住讜专讬谉 讻讜'. 讗砖讻讞谉 讘讻诪讛 讚讜讻转讬谉 砖讛爪讚讬拽讬诐 讛讬讜 诪拽讘诇讬诐 注诇讬讛诐 讛讬住讜专讬谉 讘讗讛讘讛 讻讛讱 注讜讘讚讗 讚专讗讘"砖 讘驻专拽 讛驻讜注诇讬诐 讜讛讬讬谞讜 讛讬讻讗 讚诇讬讻讗 讘讬讟讜诇 转讜专讛 讚讛讬讜 讬住讜专讬谉 砖诇 讗讛讘讛 讻讚讗诪专 诇注讬诇 讗讘诇 讻诇 讛谞讛讜 注讜讘讚讬 讚讛讻讗 诪砖诪注 讚讛讜讜 讞诇讬砖讬 讻"讻 砖讛讬讛 讘讬住讜专讬诐 砖诇讛诐 讘讬讟讜诇 转讜专讛 讻讚讗诪专 讚讛讬讜 爪专讬讻讬诐 诇讛拽讬诐 讗讜转谉 讜诇讻讱 拽讗诪专讬 讚诇讗 讛谉 讜诇讗 砖讻专谉 讜拽"诇: 


诇讜拽讬诐  专讘讬 讬讜讞谞谉 诇谞驻砖讬讛 讻讜'. 讜诇注讬诇 讙讘讬 专讘讬 讞讬讬讗 讘"讗 诇讗 诪拽砖讬 诇讬讛 讚诇讜拽讬诐 专讘讬 讞讬讬讗 诇谞驻砖讬讛 讚讗驻砖专 讚讛讜讛 住讘讜专 讘讞诇讬讜 砖讗"讗 讻诇诇 诇讞讜诇讛 诇拽讜诐 讗讘诇 专讘讬 讬讜讞谞谉 讚诇驻讬 讚注转讜 砖讗驻砖专 诇讞讜诇讛 诇拽讜诐 讻讚诪讜讻讞 讘注讜讘讚讗 讚专' 讞讬讬讗 讘"讗 诇注讬诇 讚讬讛讬讘 诇讬讛 讬讚讬讛 讙诐 砖专讗讛 讘讜 砖拽诐 讗"讻 讻砖讛讜讗 讛讬讛 讞诇砖 诇讜拽讬诐 诇谞驻砖讬讛 讜诪砖谞讬 讚讗讬谞讜 讚讜诪讛 讚讜讚讗讬 讬讚注 讚讗"讗 诇讜拽讬诐 诪谞驻砖讬讛 讗诇讗 注"讬 讗讞专 诪砖讜诐 讚讗讬谉 讞讘讜砖 讻讜' 讜拽"诇: 


讗讬  诪砖讜诐 转讜专讛 讻讜'. 讛讜讗 诪讘讜讗专 注"驻 诪"砖 讘砖诇讛讬 诪"拽 讞讬讬 讘谞讬 讜诪讝讜谞讬 诇讗讜 讘讝讻讜转讗 转诇讬讗 诪讬诇转讗 讗诇讗 讘诪讝诇讗 讜讻转讘讜 讛转讜住' 砖诐 讜讘转讜住驻讜转 住"驻 讻"讚 讚砖讘转 (拽谞"讜.) 讛讗 讚讗诪专讬' 讗讬谉 诪讝诇 诇讬砖专讗诇 讬"诇 注"讬 讝讻讜转 讙讚讜诇 诪砖转谞讛 讛诪讝诇 讜诇驻注诪讬诐 讗讬谉 诪砖转谞讛 讻讚讗诪专讬' 讘转注谞讬转 讘专"讗 驻谉 驻讚转 讚讗"诇 讻讜' 讘讗讜诇讬 讚讗讬讘专讬 讘注讬讚谞讗 讚诪讝讜谞讬 注讻"诇 讜讗驻砖专 讚讛讬讬谞讜 讛讛讜讗 讞讜诇讛 讚讛讻讗 砖讗诪专讜 讘专"讗 讚住转诐 专"讗 讘讙诪专讗 讛讜讗 专"讗 讘谉 驻讚转 讜讝"砖 讗讬 诪砖讜诐 转讜专讛 砖讛讬讗 讞讬讬 讛讗讚诐 讻诪"砖 讻讬 讛讜讗 讞讬讬讱 讜讗讜专讱 讬诪讬讱 讗讬谉 讝讛 转诇讜讬 讘讝讻讜转 讻讬 诇讗 讻诇 讗讚诐 讝讜讻讛 诇讛专讘讜转 讘转讜专讛 讻诪"砖 讘讝讛 讚讛讻诇 讘诪讝诇 转诇讜讬 讗驻讬诇讜 住"转 砖讘讛讬讻诇 讜讗' 讛诪专讘讛 讻讜' 讜讗讬 诪砖讜诐 诪讝讜谞讬 诇讗 讻诇 讗讚诐 讝讜讻讛 讻讜' 讚诪讝讜谞讬 讚注讜讛"讝 讘诪讝诇讗 转诇讜讬 讜讻诪"砖 诇讜 讛拽讘"讛 讘讗讜诇讬 讚讗讬讘专讬 讘砖注转讗 讚诪讝讜谞讬 讻讚讗诪专讬' 讘诪住' 转注谞讬转 讜讗讬 诪砖讜诐 讘谞讬 讚讬谉 讙专诪讗 讻讜' 讜诇讗 讘讝讻讜转讗 转诇讜讬 讗诇讗 讘诪讝诇讗 讜拽"诇: 


诇讛讗讬  砖讜驻专讗 讚讘诇讬 讻讜'. 讙诐 砖讛驻诇讬讙讜 讘驻专拽 讛驻讜注诇讬诐 讘砖讜驻专讬讛 讚专"讬 讗讬谞讜 讚讜诪讛 砖讘讻讜 讘砖讘讬诇 砖讜驻专讬讛 诇讞讜讚讬讛 讜讗驻砖专 讚谞爪讟注专讜 注诇 讝讻专讜谉 讞讜专讘谉 讬专讜砖诇讬诐 讻讚讗诪专讬谞谉 砖诐 讚讗专"讬 讗谞讗 讗砖转讬讬专讬 诪砖驻讬专讬 讬专讜砖诇讬诐 谞诪爪讗 讻砖讬诪讜转 讘诇讛 讛砖讜驻专讗 诪讻诇 讘谞讬 讬专讜砖诇讬诐 讘注驻专讗 诪讬讛讜 讘讛讛讜讗 讚谞讚专讬诐 (谞.) 讚专"注 专拽 讜砖讞拽 讜讘讻讛 注诇 砖讜驻专讬讛 讘讗砖转 讟讜专谞讜住专讜驻讜住 讗"讗 诇驻专砖 讻谉 讜讚讜"拽: 


转拽讬驻讜  诇讬讛 讻讜'. 讚讙诐 专讘 讛讜谞讗 砖讛讬讛 注砖讬专 讙讚讜诇 讻讚讗诪专讬' 讘诪住' 转注谞讬转 讬讬谉 讛专讘讛 讻"讻 讘转' 讚谞讬 砖讻讜诇诐 转拽讬驻讜 讜讚讗讬 讚讬谉 砖诪讬诐 讘讛砖讙讞讛 讛讜讗 讜注"讻 讗"诇 诇讬注讬讬谉 诪专 讘诪讬诇讬讛 诇驻砖驻砖 讘诪注砖讬讜 注"讻: 


讘转专  讙谞讘讗 讙谞讜讘 讜讟注诪讗 讟注讬诐. 谞专讗讛 诇驻专砖 讛诪砖诇 讛讝讛 注"驻 讛讚讬谉 砖砖谞讬谞讜 讘专"驻 诪专讜讘讛 讗讬谉 讛讙讜谞讘 讗讞专 讛讙谞讘 诪砖诇诐 讻驻诇 讜讚' 讜讛' 讝"砖 讚讛讙谞讘 注爪诪讜 讙诐 砖诪讬诐 讙谞讜讘讬诐 讬诪转拽讜 讗讬谞讜 讟讜注诐 诇讜 砖讛讜讗 讬专讗 诇砖诇诐 讻驻诇 讚' 讜讛' 转讞转讬讜 讘讟讜讘讞 讜诪讜讻专 讗讘诇 讛讙讜谞讘 诪谉 讛讙谞讘 讙诐 砖讛讜讗 讞讬讬讘 诇砖诇诐 讛拽专谉 讟讜注诐 诇讜 讜讙谞讜讘讬诐 讬诪转拽讜 诇讜 讻讬讜谉 砖诇讗 讬专讗 诇砖诇诐 讻驻诇 讜讚' 讜讛' 讙诐 砖讗讬谉 讛诪砖诇 讛讝讛 讚讜诪讛 诪诪砖 诇注讜讘讚讗 讚专讘 讛讜谞讗 砖讛讜讗 谞讜讟诇 讗转 砖诇讜 诇驻讬 讚注转讜 诪"诪 诇驻讬 诪讗讬 讚砖诪讬注 诇讛讜 讜诇讗 讛讬讛 讞砖讜讚 诇讛诐 讛讜讛 拽爪转 讘讚讜诪讛 讜拽"诇: 


讗诇讗  讗讬诪讗 住诪讜讱 诇诪讟转讬 讻讜'. 驻讬专砖"讬 讘砖讞专讬转 诪讬讚 讘拽讜诪讜 讛转驻诇诇 讜拽专讗 拽"砖 讜拽"拽 诇诪讛 转诇讛 讛讚讘专 讘住诪讜讱 诇诪讟转讜 讚讛讗 讗诐 讛砖讻讬诐 诇注诪讜讚 拽讜讚诐 注"讛 诇讗 讛讬讛 诪转驻诇诇 讜拽专讗 拽"砖 住诪讜讱 诇诪讟转讜 讜注"拽 讚诪讬诪专讗 讝讜 诇讗 砖讬讬讻讗 讛讻讗 讘驻' 讝讛 讚注"讻 诇讗 讗讬讬专讬 讗诇讗 讘转驻诇转 拽"砖 砖诇 注专讘讬转 讙诐 讗讬谞讜 讚讜诪讛 砖讛讙讬讛 讚讘专讬讜 砖诇讗 讗诪专 讻诇诇 诇驻谞讬 诪讟转讜 讜诇讜诇讗 驻讬专讜砖讜 谞专讗讛 讚谞住诪讻讜 讛讚讘专讬诐 砖讗诪专 讗讞"讻 讜砖转讛讗 诪讟转讬 谞转讜谞讛 讻讜' 讜讘驻讬' 转专"讬 注"讚 讛专讜爪讛 诇讛讞讻讬诐 讬讚专讬诐 讜诇讛注砖讬专 讬爪驻讬谉 讻讜' 注"砖 讘讗讜专讱 砖讬砖 诇讗讚诐 诇讛转驻诇诇 讜诇爪讚讚 诇爪驻讜谉 讗讜 诇讚专讜诐 讚讛讬讬谞讜 砖讬转谉 诇讜 讛砖"讬 讘谞讬诐 讞讻诪讬诐 讘转讜专讛 讜注砖讬专讬诐 讜讝"砖 讗诇讗 讗讬诪讗 诇驻谞讬 诪讟转讬 讛讬讬谞讜 住诪讜讱 诇砖讻讬讘讛 讘诇讬诇讛 讛转驻诇诇 诪拽讜讚诐 注诇 砖讬转谉 诇讜 讛拽讘"讛 讘谞讬诐 讜砖转讛讗 诪讟转讜 谞转讜谞讛 讘讬谉 爪驻讜谉 讻讜' 注诇 砖谞讬 讚讘专讬诐 讛转驻诇诇转讬 砖讬讛讬讜 讘谞讬 讗诇讛 讛谞讜诇讚讬诐 诇讬 讞讻诪讬诐 讜注砖讬专讬诐 讜砖讗诪专 讚讛讜讜讬讬谉 诇讜 讘谞讬诐 讝讻专讬诐 讻讜' 讛诇砖讜谉 诪砖诪注 讚讛讬讬谞讜 诪诪讬诇讗 讻砖转转拽讘诇 转驻诇转讜 砖讬讛讬讜 讞讻诪讬诐 讘转讜专讛 讜注砖讬专讬诐 诪诪讬诇讗 讬讛讬讜 讝讻专讬诐 讚讘讗砖讛 诇讗 砖讬讬讻讗 讞讻诪讛 讻讚讗诪专讬' 讚讗住讜专 诇诇诪讚讛 转讜专讛 讜诇讗 砖讬讬讻讗 讘讛 注砖讬专讜转 讚诪讝诇讛 讗讝讬诇 诇驻讬 诪讝诇 讛讗讬砖 讻诪"砖 讘谞讚讛 (诇"讗:) 谞拽讘讛 谞拽讬讬讛 讘讗讛 讻诪驻讜专砖 砖诐 讜讘专驻"拽 讚住讜讟讛 (讚祝 讘) 讘讞讬讚讜砖讬谞讜 注"砖 讜诪讬讬转讬 诇讛 诪讛讗讬 拽专讗 诪诪转讬诐 讬讚讱 讛' 讜讙讜' 驻讬专砖"讬 讜爪驻讜谞讱 诇砖讜谉 爪驻讜谉 讜住讬驻讗 讚拽专讗 讬砖讘注讜 讘谞讬诐 注讻"诇 讜讛讜讗 讚讞讜拽 砖诇讗 讛讝讻讬专 专拽 爪驻讜谉 讙诐 讘谞讬诐 诪砖诪注 谞诪讬 谞拽讘讜转 讻讚讗诪专讬' 讘诪住' 讬讘诪讜转 (住讘:) 讜谞专讗讛 诇驻讬 讚专讻谞讜 讚讛讗讬 诪讝诪讜专 讘转驻诇转 诇讬诇讛 讚住诪讜讱 诇砖讻讬讘讛 诪讚讘专 讻诪"砖 转驻诇讛 诇讚讜讚 讜讙讜' 讘讞谞转 诇讘讬 驻拽讚转 诇讬诇讛 讜讙讜' 讜诪住讬讬诐 讘讜 诪诪转讬诐 讬讚讱 讛' 讜讙讜' 砖讛讜讗 诪诇' 讗谞砖讬诐 砖讬转谉 诇讜 讝专注 讗谞砖讬诐 砖讬讛讬讜 讞诇拽诐 讘讞讬讬诐 讚讛讬讬谞讜 讘转讜专讛 讻诪"砖 讻讬 讛讜讗 讞讬讬讱 讙诐 讘注砖讬专讜转 讚讛讬讬谞讜 讜爪驻讜谞讱 转诪诇讗 讘讟谞诐 讜讬砖讘注讜 讘谞讬诐 讜讙诐 讬谞讬讞讜 讬转专诐 诇注讜诇诇讬讛诐 诪转讜讱 注砖讬专讜转 讜讗诪专 讚讜讚 讘专讜讞 讛拽讜讚砖 注"讬 转驻诇讛 讝讜 砖讘诇讬诇讛 拽讜讚诐 砖讻讬讘讛 讗谞讬 讘爪讚拽 讗讞讝讛 驻谞讬讱 讜讗砖讘注讛 讘讛拽讬抓 诪砖讬谞转讬 讝讛 诪诪讛 砖讞讝讬转讬 转诪讜谞转讱 讘专讜讞 讛拽讜讚砖 讘诇讬诇讛 讜砖讜讘 专讗讬转讬 讘注专讜讱 讘注专讱 转驻诇讛 砖驻讬专砖 讘讝讛 讙' 驻讬专讜砖讬诐 讜讗转驻诇转 注专讘讬转 注"砖 讜拽"诇: 


讟讜专驻讬谉  讻讜'. 讻注谞讬谉 砖讗诪专讜 砖讬砖 诪诇讗讻讬 专讞诪讬诐 讛诪讘讬讗讬诐 转驻诇转 讗讚诐 诇驻谞讬讜 讬转讘专讱 讜讗诐 讗讬谉 讗讚诐 讝讜讻讛 诇讻讱 讬砖 诪诇讗讻讬诐 讗讻讝专讬诐 讜诪拽讟专讙讬谉 砖讟讜专驻讬谉 讗转 转驻诇转讜 讜诪讜谞注讬诐 讗讜转讛 诪诇讛讙讬注 诇驻谞讬讜 讬转讘专讱 讜讝"砖 讟讜专祝 谞驻砖讜 讝讜 转驻诇讛 讻驻讬专砖"讬 讘讗驻讜 讚讛讜讗 诪诇讗讱 讛讗讻讝专讬 讛谞拽专讗 讗祝 讻诪"砖 讘谞讚专讬诐 (诇"讘.) 讜讛讬讗 诪讚讛 讻谞讙讚 诪讚讛 砖讛讜讗 讙讜专诐 诇讞讘专讜 砖讛讜讗 讞专讚 讘转驻诇转讜 讜谞讟专驻转 讜讗诪专 讛诇诪注谞讱 转注讝讘 讜讙讜' 讻驻讬专砖"讬 讜注谞讬谞讜 砖讗转讛 讞讜砖讘 砖诇诪注谞讱 砖讬爪讗转 诇讗 讬讛讬讛 注讜讚 诪砖讙讬讞 注诇 讛讬讞讬讚 砖讘讘"讛 讜讛讬讬谞讜 转注讝讘 讛讗专抓 讻诪"砖 讘专砖注讬诐 砖讗讜诪专讬诐 注讝讘 讗诇讛讬诐 讗转 讛讗专抓 讜讗诪专 讜诇讗 注讜讚 讻讜' 砖谞讗' 讜讬注转拽 爪讜专 诪诪拽讜诪讜 讜讗讬谉 诪拽讜诪讜 讗诇讗 讘讬砖专讗诇 讻诪"砖 讘讻诇 爪专转诐 诇讜 爪专 砖讛砖讻讬谞讛 注诪讛诐 讘讻"诪 砖讛诐 (住讜讻讛 诪"讛 注"讗 注"砖) 讜拽"诇:





讞讻诪转 砖诇诪讛

讙诪专讗 讜爪驻讜谞讱 转诪诇讗 讘讟谞诐 讬砖讘注讜 讘谞讬诐 专讘 谞讞诪谉 讻讜' 转谞讬讗 讗讘讗 讘谞讬诪讬谉 讻讜' 讻爪"诇:


专砖"讬 讘讚"讛 讛讗 诇谉 讻讜' 砖讬诇讜讞 讜讛谉 诪讝讘讞 讻讜' 讻爪"诇:


讘讚"讛 讙诇讬讬讛 专' 讬讜讞谞谉 诇讚专注讬讛 讛住"讚:


讘讚"讛 诪讬 砖讘讬拽 讻讜' 砖讛讜讗 讙谞讘 诇讬 讻讜' 讻爪"诇:


转讜住驻讜转 讘讚"讛 讗诇讗 讗讬诪讗 讻讜' 讚砖专讬 诇诇诪讜讚 拽讜讚诐 讚诇拽诪谉 讻讜' 谞"讘 讜拽砖讛 诇讬 讚诇诪讗 专砖"讬 讘讛讙讬注 讝诪谉 拽专讬讗转 砖诪注 讜转驻诇讛 讗讬讬专讬 讜讬"诇 讚诇砖讜谉 讻砖注诪讚转讬 诪诪讟转讬 诪砖诪注 讗讞专 砖注诇讛 注诪讜讚 讛砖讞专 诪讬讚 讗祝 砖诇讗 讛讙讬注 讝诪谉 拽"砖 讘注讜谞转讛 讜讻谉 诪砖诪注 诪诇砖讜谉 讛讙讛' 诪讬讬诪讜谞讬转 驻"讜 讚转驻诇讛 砖驻诇讜讙转转 专砖"讬 讜专"讬 讗讬讬专讬 讘注诇讛 注诪讜讚 讛砖讞专 讗讘诇 驻砖讬讟讗 讚拽讜讚诐 注诇讜转 讛砖讞专 砖专讬 诇诇诪讜讚 诇讻讜诇讬 注诇诪讗 讜讗祝 砖讗专 诪诇讗讻讜转 谞"诇:


(注讬讬谉 讘诪讛专砖"讗):





专砖"砖

[转讚"讛 讛讗. 讜转讬诪讛 讚砖讬诇讜讞 诪讞谞讜转 讻讜' 讗诇讗 讘讝诪谉 砖讛讬讜讘诇 谞讜讛讙 讜讘转讬 注"讞. 专"诇 讚讗诪专讬谞谉 讘注专讻讬谉 讚讗讬谉 讘注"讞 谞讜讛讙讬谉 讗诇讗 讘讝诪谉 砖讛讬讜讘诇 谞讜讛讙 讜讻讬讜谉 讚讘讟诇 讚讬谉 注"讞 诪诪讬诇讗 讙诐 讗讬谞谉 拽讚讜砖讬谉 诇讛砖转诇讞 诪讛诐 诪爪讜专注讬谉] :





讛讙讛讜转 讬注讘"抓

讙诪' 讜谞讙注讬诐 诇讗 讜讛转谞讬讗 讻讜'. 谞状讘 转诪讬讛讗 诇讬 诪讗讬 拽讜砖讬讗. 专状讬 讻讬 拽讗诪专 谞讙注讬诐 讚讛讬讬谞讜 谞讙注讬诐 讜讚讗讬诐 诪讜讞诇讟讬诐. 讜讘专讬讬转讗 诇讗 讗诪专讛 讗诇讗 诪讗专讘注 诪专讗讜转 讙专讬讚讗 讚诇讬转 讘讛讜 注讚讬讬谉 住讬诪谉 讟讜诪讗讛 诪砖诇砖讛 住讬诪谞讬诐. 讗驻"讛 诪讝讘讞 讻驻专讛 诪讬讛讗 讛讜讬 诪砖讜诐 讚讘注' 讛住讙专. 讜砖诪讗 诪砖讜诐 讚砖讜讬谉 讛谉 诪讜住讙专 讜诪讜讞诇讟 诇注谞讬谉 砖讬诇讜讞 讜讟讜诪讗讛:


讗讞讚 诪讗专谞注讛 诪专讗讜转 谞讙注讬诐 谞状讘 讘砖讬注讜专 讘讛专转 讻讙专讬住 讜爪状诇 讚诪讬讬专讬 讘谞专讗讛 讘转讞诇讛 讜诪砖讜诐 讚讟注讜谉 讛住讙专 讻讚驻讬专砖 专砖"讬 诪讬讛讜 诇讗讞专 讛驻讟讜专 诪讬讚讬 诪砖砖讗 讗讬转谞讛讜:


专砖'讬 讚状讛 讘讬专 驻讞讜转 诪讻砖注讜专讛 谞状讘 砖诇讗 讬讟诪讗 讟讛专讜转 砖讘讗"讬:


住讚"讛 诪讬 砖讘讬拽 讬讜转专 诪讞诇拽讜. 谞状讘 讜讛讬讬谞讜 讻讜诇讬讛. 讻诇 讛诇拽讜 讻讘专 讛讜讗 讗爪诇讜 谞讻诇诇 讛讙谞讘讛. 讗讻诇 讜讚讗讬 讛砖讗讬专 注讜诇诇讜转:


讚状讛 讛诇诪注谞讱 转注讝讘 讗专抓 谞"讘 谞"诇 讛讬讗 转诪讬讛讗 拽讬讬诪转. 讜讛状驻 讜讻讬 讟讞 诇讱 砖转住转诇拽 砖讻讬谞讛 讘住讘转讱 诪讻砖讬讟专讚 讞讘专讱 讘讛讬讜转讜 诇讘讚讜 讜讬转讘诇讘诇 诪转驻诇转讜. 讻讬 讗讝 讜讚讗讬 转住转诇拽. 讜讻讬 讝讛 讬砖 诇拽讜讜转 诪诪讱. 砖讛专讬 讛转驻诇诇转 诇驻谞讬 讜注转讛 谞诪爪讗转 诪驻住讬讚 转驻诇转讱 讜转驻诇转讜 讗状讻 诪讜讟讘 砖诇讗 讛转驻诇诇转. 讜讛讜讗 砖诪住讬讬诐 讛讻转讜讘 讜讬注转拽 爪讜专 诪诪拽讜诪讜. 讻讬 爪专讬讱 诇注砖讜转 转驻诇转讜 专讞诪讬诐 讻讜' 诇驻谞讬 讛诪拽讜诐. 讚讬讬拽讗. 讛诇讗 诇诪注谞讱 转注讝讘 讗专抓 讜讻讬 讛讜讗 讛讙讜谉 谞注讬谞讬讱:





讘谉 讬讛讜讬讚注

讗值讬谞指谉 讗侄诇旨指讗 诪执讝职讘旨址讞 讻旨址驻旨指专指讛. 讬砖 诇讛讘讬谉 诪讛 讘讗 诇砖诇讜诇 讘讝讛 讛诇砖讜谉, 讜讛讜讛 诇讬讛 诇诪讬诪专 '讛专讬 讛谉 诪讝讘讞 讻驻专讛', 讜谞专讗讛 诇讬 讘住"讚 讻讬 讬讚讜注 砖讬砖 砖谞讬 诪讬谞讬 讬住讜专讬谉 讘注讜诇诐, 讛讗' 讛诐 讛诪讜砖诇讞讬诐 讘讛砖讙讞讛 诪谉 讛砖诪讬诐 讻讚讬 诇讻驻专, 讜讛讘' 讘讗讬诐 诪讻讞 讛诪讝诇 讜诪注专讻讜转 讛砖诪讬诐, 讜讗诇讜 诇讗 讬讜注讬诇讜 诇讻驻专, 讜讻诪讜 砖讻转讘 讛讙讗讜谉 诪讛专"讬 讝"诇 讘讬"讚 谞诪爪讗 讬砖 讬住讜专讬谉 砖诇讗 讬讜注讬诇讜 诇讻驻专, 讜诇讻讱 讘谞讙注讬诐 讘讗 诇砖诇讜诇 讝讛, 砖讻讱 拽讘诇讛 讘讬讚讜, 讚讬住讜专讬谉 砖诇 谞讙注讬诐 诇讗 讬讘讜讗讜 讗诇讗 专拽 诇讻驻专 讜讚讜"拽. 讜讛专讘 讛爪诇"讞 讝"诇 讚拽讚拽 讘讝讛 讛诪讗诪专 讞讚讗 诇诪讛 拽专讗诐 诪讝讘讞, 讚讛讜讛 诇讬讛 诇诪讬诪专 讗讬谞谉 讗诇讗 讻驻专讛, 讜注讜讚 诪讗讬 讗专讬讗 诪专讗讜转 谞讙注讬诐 诪砖讗专 讬住讜专讬谉, 注讬讬谉 砖诐. 讜谞专讗讛 诇讬 讘住"讚 讚讞讚讗 讘讞讘专转讛 讚住讘讬专讗 诇讬讛 讛讜讗讬诇 讜讬砖 讟讜诪讗讛 讘谞讙注讬诐, 讗讬谞讜 讻讚讗讬 讜讗讬谞讜 专讗讜讬 砖讬讘讜讗讜 讛诐 注爪诪诐 讘诪拽讜诐 拽专讘谉 诇讻驻专, 讗诇讗 专拽 讬讘讜讗讜 诇注讜专专 讛讗讚诐 诇注砖讜转 讻驻专讛 诇注爪诪讜 注诇 讬讚讬 爪讜诐 拽讜诇 诪诪讜谉 讛诪住讜讙诇讬诐 诇讻驻专, 讬注谉 讻讬 谞讙注讬诐 讛诐 讟讜诪讗讛 讞诪讜专讛 砖诪讟诪讗讬诐 讛讗讚诐 讻诪转, 讜讗讬谞讜 专讗讜讬 砖讬讛讬讜 讛诐 讘诪拽讜诐 拽专讘谉 诇讟讛专 讛讗讚诐, 讻讬 诪讬 讬转谉 讟讛讜专 诪讟诪讗, 讜诇讻谉 拽专讬 诇讛讜 诪讝讘讞 讻驻专讛 砖讛诐 讚讜讙诪转 讛诪讝讘讞, 砖讗讬谉 讙讜驻讜 砖诇 诪讝讘讞 诪讻驻专 讗诇讗 专拽 讛拽专讘谉 砖诪拽专讬讘讬谉 注诇讬讜 诪讻驻专, 讻谉 讗诇讜 讗讬谉 诪讻驻专讬谉 讘注爪诪谉, 讗诇讗 诪注砖讛 讛转砖讜讘讛 讛谞注砖讛 注诇 讬讚谉 讛诐 讛诪讻驻专讬诐.



讛指讗 诇指谉 讜职讛指讗 诇职讛讜旨. 驻讬专讜砖 讛砖讙讞转 讗专抓 讬砖专讗诇 注诇 讬讚讜 讬转讘专讱, 讗侄专侄抓 讗植砖侄讈专 讛殖' 讗直诇止讛侄讬讱指 讚止旨专值砖讈 讗止转指讛旨 转指旨诪执讬讚 注值讬谞值讬 讛殖' 讗直诇止讛侄讬讱指 讘指旨讛旨 (讚讘专讬诐 讬讗, 讬讘), 诇讻讱 讛讬住讜专讬谉 砖诐 谞拽专讗讬诐 讬住讜专讬谉 砖诇 讗讛讘讛 讻执旨讬 讗侄转 讗植砖侄讈专 讬侄讗直讛址讘 讛殖' 讬讜止讻执讬讞址 (诪砖诇讬 讙, 讬讘) 砖讘讗讬诐 砖诐 注诇 讬讚讜 讬转讘专讱, 讗讘诇 讞讜抓 诇讗专抓 转讞转 诪诪砖诇转 讛砖专讬诐, 讜讘讗讬谉 注诇 讬讚讬 诪诇讗讱 讜砖专, 诇讻讱 讗讬谉 谞拽专讗讬诐 砖诇 讗讛讘讛.



讞指讝指讗 讚旨址讛植讜指讛 拽指讗 讙旨指谞执讬 讘旨职讘址讬执转 讗指驻值诇, 讙旨址诇职讬值讬讛旨 诇职讚址专职注值讬讛旨 讜职谞指驻址诇 谞职讛讜止专指讗. 谞专讗讛 诇讬 讘住"讚 讗讬谉 讛讚讘专 讻驻砖讜讟讜, 砖讛讗讬专 讛讘讬转 诪谉 讬讜驻讬 讘砖专讜 砖诇 专讘讬 讬讜讞谞谉, 讚讚讘专 讬讚讜注 讛讜讗 讗驻讬诇讜 诪专讙诇讬转 讜讗讘谉 讟讜讘讛 讝讻讛 诪讗讚 讗讬谉 讗讜专 讬讜爪讗 诪诪谞讛, 讗诇讗 讗诐 讻谉 转讛讬讛 讘诪拽讜诐 砖诪砖 讗讜 讗讜专 谞专 讝专讞 注诇讬讛, 讗讝 讬讜爪讗 诪诪谞讛 谞讬爪讜爪讬 讗讜专. 讗讱 讻讜谞转 讛诪讗诪专 讻讗谉 讛讜讗, 讚讬讚讜注 砖讻诇 爪讚讬拽 讬砖 诇讜 诪诇讘讜砖 讗讜专 诪拽讬祝 讛住讜讘讘 讗讜转讜 注诇 讻诇 讗讬讘专讬讜, 讜讗诐 诇讗 讛讬讛 讞讟讗 讗讚诐 讛专讗砖讜谉, 讛讬讛 谞讙诇讛 讝讛 讛诇讘讜砖 诇注讬谞讬 讛讻诇, 讻讬 讻谉 讛讬讛 谞讙诇讛 讗爪诇 讗讚诐 讛专讗砖讜谉 拽讜讚诐 讛讞讟讗 砖讛讬讛 诇讜 讻转讜谞转 讗讜专, 讗讱 注诇 讬讚讬 讞讟讗 讗讚诐 讛专讗砖讜谉 谞转注诇诐 讗讜专 诪诇讘讜砖 讝讛 诪诇驻谞讬 讘谞讬 讗讚诐, 讜注诐 讻诇 讛爪讚讬拽讬诐 讬讻讜诇讬诐 诇讙诇讜转 讗讜专 讛诪诇讘讜砖 讛讝讛 注诇 讬讚讬 讻讜谞讜转 讜讬讞讜讚讬诐 砖讬讛讬讛 谞专讗讛 诇注讬谞讬 讗讞专讬诐, 讜讻诪讜 砖讗诪专讜 讘讝讜讛专 讛拽讚讜砖 讗诪专 专讘讬 砖诪注讜谉 诪讬诇讗 讜讗讞专 讗讬砖讗 讘讘讬转讗, 讜讻谉 讻讗谉 讗诪专 专讘讬 讬讜讞谞谉 诪讬诇讗 讜谞转讙诇讛 讗讞专 讛诪诇讘讜砖 讛专讜讞谞讬 讗砖专 注诇讬讜, 讜诇讝讛 讛诪诇讘讜砖 诪讻谞讛 讗讜转讜 讘砖诐 '讚专注讬讛', 讻讬 讻谉 拽讜专讬谉 诇砖专讬讜谉 讘诇砖讜谉 注专讘"讬 讘砖诐 讚讬专"注, 讗讜 讬砖 诇讜诪专 讚专注讬讛 注诇 讝专讜注讜, 砖讛讜讗 诇讗 讙讬诇讛 注诇 讬讚讬 讻讜谞讜转讬讜 讻讬 讗诐 专拽 讞诇拽 讛诪诇讘讜砖 讗砖专 注诇 讝专讜注讜. 讜砖讗诇 讗讜转讜 讗诪讗讬 拽讗 讘讻讬转? 讜讛砖讬讘 注诇 讛讗讬 砖讜驻专讗 讚讘诇讬, 驻讬专讜砖 讻讬 专讘讬 讞讬讬讗 讛讬讛 诪讞砖讘 讜诪爪讬讬专 讗讜转讛 砖注讛 讘讚注转讜 讻讘讜讚讜 砖诇 讛讙讜祝 讘注讜诇诐 讛讝讛, 砖讬砖 诇讜 讗讜专 讙讚讜诇 讻讝讛 砖诪拽讬驻讜 讜诪诇讘讬砖 讗讜转讜 讘讻诇 讬诪讬 讞讬讬讜, 讜讗讬讱 讗讞专 讻讱 讻砖讬诪讜转 讬讛讬讛 讛讙讜祝 讟诪讜谉 讘注驻专 讜转讞转 驻讗专 讗驻专, 讻讬 讘拽讘专 讜讚讗讬 讬住转诇拽 诪诪谞讜 讗讜专 讛诪诇讘讜砖 讛讝讛, 讜讛砖讬讘 诇讜 专讘讬 讬讜讞谞谉 讗讬谉 讛讻讬 谞诪讬, 注诇 讝讗转 讜讚讗讬 专讗讜讬 砖讬讘讻讛 讛讗讚诐, 讜讘讻讛 注诪讜 讙诐 讛讜讗.



讚旨值讬谉 讙旨址专职诪指讗 讚旨址注植砖讉执讬专指讗指讛 讘旨执讬专. 讻转讜讘 讘诪讙讬诇转 住转专讬诐 诇诪专 谞住讬诐 讙讗讜谉 讝"诇 砖讛讘讬讗 讚讘专讬讜 讘住驻专 讬讜讞住讬谉, 砖讛讬讛 诇专讘讬 讬讜讞谞谉 注砖专讛 讘谞讬诐 讜讛转砖注 诪转讜 注诇 诪讟转诐, 讜讛注砖讬专讬 谞驻诇 讘转讜讱 讬讜专讛 讙讚讜诇讛 讗砖专 讛讬转讛 专讜转讞转 注诇 讛讗砖 专转讬讞讛 讞讝拽讛, 讜转讬讻祝 砖谞驻诇 砖诪讛 讛讜转讱 讘砖专讜 讜诇讗 谞砖讗专 专拽 讛注爪诪讜转, 讜诇拽讞 专讘讬 讬讜讞谞谉 注爪诐 讗爪讘注 拽讟谞讛, 讜讛讬讛 诪谞讞诐 讛讗谞砖讬诐 讘讜 讜讗诪专讜 砖谞砖讗专 诇讜 讘谉 讗讞讚 讜砖诪讜 专讘 诪转谞讛 讜转讬讻祝 讜诪讬讚 砖诇讞讜 诇讘讘诇 诇诇诪讜讚 注诐 砖诪讜讗诇 讜讛讬讛 讞讘专 专讘 讬讛讜讚讛, 注讚 讻讗谉 诇砖讜谞讜. 讜谞专讗讛 讻讬 诪谉 讛砖诪讬诐 讬爪讗 讛讚讘专 砖拽专讗讜 '诪转谞讛', 诇讛讜专讜转 砖讝讛 讬讞讬讛, 讻讬 讛讜讗 谞讬转谉 诇讜 讘转讜专转 诪转谞讛 诪讗转 讛', 讜讻诇 讛谞讜转谉, 讘注讬谉 讬驻讛 讛讜讗 谞讜转谉, 讙诐 谞专诪讝 讘砖诐 讛讘谉 讛讛讜讗 诪讬转转 注砖专讛 讗讞讬讜, 讻讬 讗讜转讬讜转 谞"讛 专讜诪讝讬诐 诇诪住驻专 注砖专讛 讘诪住驻专 讛拽讚诪讬讬 讗讘讙"讚 讛讜讝"讞 讟"讬, 砖注讜诇讛 诪住驻专 讛注砖专讛 诇诪住驻专 谞"讛 [讻诇讜诪专 讗+讘+讙+ ...讬 = 55], 讜讝讛讜 砖诐 '诪转谞讛', 讞诇拽讛讜 诇砖转讬诐, 讜拽专讬 讘讬讛 诪转 谞"讛, (讻诇讜诪专 讝讛 讞讬 讗讞专 诪转 砖讛讜讗 谞"讛) 讜谞专诪讝 讻诇 讝讛 讘砖诪讜 讘专诪讝 讚拽, 讜谞专诪讝 注讜讚 讘砖诪讜 专诪讝 讟讜讘 诇讛讞讬讜转讜, 讻讬 注砖专讛 砖诪讜转 讛讜讬"讛 讘诪诇讜讬 讗诇驻讬谉 砖讛讜讗 诪住驻专 诪"讛, 注讜诇讛 转"谉 讜讝讛讜 诪转谞讛 转"谉 诪"讛.



讞植讘执讬讘执讬谉 注指诇侄讬讱指 讬执住旨讜旨专执讬谉? 讗指诪址专 诇值讬讛旨: 诇止讗 讛值谉 讜职诇止讗 砖讉职讻指专指谉. 讗指诪址专 诇值讬讛旨: 讛址讘 诇执讬 讬指讚指讱职, 讬指讛址讘 诇值讬讛旨 讬指讚值讬讛旨 讜职讗讜旨拽职诪值讬讛旨. 谞专讗讛 诇讬 讘住"讚 讚讬讚讜注 讛讞讜诇讬 讛讜讗 诪住讬讘转 讛讚讬谞讬谉 砖诇讗 谞诪转拽讜, 讜讬讚讜注 讻讬 讛讚讬谞讬谉 讛诐 诪爪讚 砖诪讗诇, 讜谞诪转拽讬诐 讘讞住讚讬诐 砖讛诐 讘讬诪讬谉, 讻讬 讞诪砖 讗爪讘注讜转 讬诪讬谉 专讜诪讝转 讗诇 讞诪砖讛 讞住讚讬诐, 讜讞诪砖 讗爪讘注讜转 砖诪讗诇 专讜诪讝讬诐 讗诇 讞诪砖讛 讙讘讜专讜转, 讜诇讻谉 讘讗 讻谞讙讚讜 驻谞讬诐 讘驻谞讬诐 诇注砖讜转 讻讜谞讛 砖诇 诪讬转讜拽 讛讙讘讜专讜转 讘讞住讚讬诐, 讜讗诪专 诇讬讛 讛讘 诇讬 讬讚讱 讛专讬 谞注砖讛 砖诪讗诇 专讘讬 讬讜讞谞谉 讘讬诪讬谉 砖诇 专讘讬 讞讬讬讗, 讜砖诪讗诇 砖诇 专讘讬 讞讬讬讗 讘讬诪讬谉 砖诇 专讘讬 讬讜讞谞谉, 讜讗讝 注诇 讬讚讬 讛讻讜谞讛 砖诇 讛诪讬转讜拽 砖注砖讛 讘砖专砖讬诐 诇诪注诇讛 注诇 讬讚讬 驻讜注诇 讚诪讬讜谞讬 讝讛 砖注砖讛 讘讬讚讬诐, 谞转诪转拽讜 讛讚讬谞讬谉 讜谞住转诇拽 讛讞讜诇讬 讜讗讜拽诪讬讛, 讜诪拽砖讬 讘讙诪专讗 诇讬拽讜诐 专讘讬 讬讜讞谞谉 诇谞驻砖讬讛 讻诇讜诪专 讛讜讗 诇讘讚讜 诪注爪诪讜 讬注砖讛 讛讻讜谞讛 砖诇 讛诪讬转讜拽 讛谞讝讻专, 讘驻讜注诇 讚诪讬讜谞讬 砖讘讬讚讬诐 砖诇讜, 讻讬 讙诐 讗爪诇讜 讬砖 讬诪讬谉 讜砖诪讗诇, 讜讬转谉 讝讛 讻谞讙讚 讝讛, 讜讬讻讜讬谉 讘讛诐 讜诪砖谞讬 讗讬谉 讞讘讜砖 讜讻讜'. 讜讛谞讛 讘住驻专讬 讛拽讟谉 讘专讻转 讗讘讜转 讛讘讗转讬 诪讚讘专讬 诪讛专讞"讜 讝"诇 讘砖注专 专讜讞 讛拽讜讚砖 砖讻转讘 注诇 专讘讬谞讜 讛讗专讬 讝"诇, 砖讛讬讛 讬讜讚注 诪谉 讛讚驻拽 砖诇 讛讗讚诐 讘讞讜诇讬 讛谞驻砖 讜诪讛 讛驻讙诐 讗砖专 注砖讛, 讜讘讝讛 驻讬专砖转讬 讘住"讚 砖诐 诪讛 砖讗诪专 讛转谞讗 讻诇 讛诪讝讻讛 讗转 讛专讘讬诐 讗讬谉 讞讟讗 讘讗 注诇 讬讚讜, 讬注讜讬谉 砖诐, 讜讛谞讛 讘讛拽讚诪讛 讛谞讝讻专 讬讘讜讗专 谞诪讬 讛讬讟讘 讛诪讗诪专 讻讗谉, 讚讗诪专 诇讬讛 讛址讘 诇执讬 讬指讚指讱职, 砖专爪讛 诇讘讚讜拽 讘讚驻拽 讻讚专讱 讛专讜驻讗 诇讬讚注 讘讜 诪谉 注谞讬讬谞讬 讛谞驻砖.
讜讘讗讜驻谉 讗讞专 谞专讗讛 诇讬 讘住"讚 讗诪专讜 讛址讘 诇执讬 讬指讚指讱职 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘驻住讜拽 (转讛诇讬诐 诪讗, 讚) 讛殖' 讬执住职注指讚侄谞旨讜旨 注址诇 注侄专侄砖讉 讚职旨讜指讬, 讻讬 讛'讬讜"讚' 砖讛讜讗 住讜讚 讞讻诪讛 谞讛驻讻讛 诇讜 诇讗讜转讬讜转 '讚讜讬', 讜注诇 讝讛 讻转讬讘 (砖诐) 讻指旨诇 诪执砖职讈讻指旨讘讜止 讛指驻址讻职转指旨 讘职讞指诇职讬讜止, 注讬讬谉 砖诐, 讜讻讗谉 讻砖讗诪专 诇讜 讛讘 诇讬 讬讚讱 讻讬讜谉 讘转讬讘转 讬指讚指讱职 诇讛驻讜讱 诇讜 讚职旨讜指讬 诇讗讜转讬讜转 讬讜"讚, 砖讛讬讗 谞专诪讝讛 讘诪砖诪注讜转 讬讚讱, 讻讬 讬讚讱 讛讬讬谞讜 专爪讜谞讜 诇讜诪专 '讬讜讚"讱', 讜讘讝讛 住专 讛讚讜讬 讜讗讜拽诪讬讛. 讙诐 讻讬讜谉 讘讗讜诪专讜 讛址讘 诇执讬 讬指讚指讱职 讻讬 讘砖诐 讬讚 谞专诪讝讜 讗专讘注讛 讬讜讚讬"谉, 讚砖诐 注"讘 诇讛诪砖讬讱 诇讜 讞讬讬诐 诪讛诐 诇讗专讘注讛 讬住讜讚讜转 砖讘讙讜驻讜, 砖谞讜爪专讜 讘讗专讘注讬诐 讬讜诐, 讻诪谞讬谉 注砖专讛 讬讜讚讬"谉, 讜谞专诪讝 讘砖诐 讬讚 砖讛讜讗 讚' 讬讜"讚, 讜诇讻谉 专爪讛 砖讬转谉 诇讜 讬讚讜 讻讚讬 诇注砖讜转 讻讜谞讛 讛谞讝讻专.
讜讘讗讜驻谉 讗讞专 谞专讗讛 诇讬 讘住"讚 讚讗诪专 诇讜 讛址讘 诇执讬 讬指讚指讱职 讻讬 讘讻诇 讬讚 讬砖 讬"讝 驻专拽讬诐 诪谉 讛讻转祝 注讚 住讜祝 讛讗爪讘注讜转, 讻诪谞讬谉 讟讜讘, 讜讘讝讛 驻讬专砖转讬 讘住"讚 专诪讝 谞讻讜谉 砖注砖讛 讛拽讘"讛 讻谉 诇讛讜专讜转 诇讗讚诐 砖讬注砖讛 讘讬讚讬讜 诪注砖讛 讟讜讘, 讻讬 讻诇 诪注砖讛 转转讬讬讞住 诇讬讚讬诐, 讜讛谞讛 讻讗谉 讗讞讝讜 砖转讬 讬讚讬诐 讘砖转讬 讬讚讬诐, 谞注砖讛 讻讗谉 讗爪诇诐 讚' 驻注诪讬诐 讟讜"讘, 讻讬讜谉 讘讝讛 诇注讜专专 注转讛 讝讻讜转 注住拽 讛转讜专讛 砖注住拽 讘讛 讘讗专讘注 讞诇拽讬讛 砖谞拽专讗讬诐 驻专讚"住, 讜讻诇 讞诇拽 谞拽专讗 讟讜讘, 讻讚讻转讬讘 (诪砖诇讬 讚' 讘') 讻执旨讬 诇侄拽址讞 讟讜止讘 谞指转址转执旨讬 诇指讻侄诐, 讜讚' 驻注诪讬诐 讟讜讘 [17] 诪住驻专 讞讬讬诐 [68], 讜讘讝讛 驻专砖转讬 诪讗诪专 (讗讘讜转 驻专拽 讜' 诪砖谞讛 讝') 讙职旨讚讜止诇指讛 转讜止专指讛 砖侄讈讛执讬讗 谞讜止转侄谞侄转 讞址讬执旨讬诐 诇职注止砖侄讉讬讛指, 讜讙诐 诪讗诪专 (砖诐 驻专拽 讘' 诪砖谞讛 讞') 诪址专职讘侄旨讛 转讜止专指讛 诪址专职讘侄旨讛 讞址讬执旨讬诐 讜讻诪讜 砖讻转讘转讬 讘住"讚 讘讘讬讗讜专讬 讛砖谞讬 注诇 诪住讻转 讗讘讜转, 讜注转讛 讘驻讜注诇 讚诪讬讜谞讬 讝讛 砖注砖讛 讘讞讬讘讜专 讗专讘注讛 讬讚讬诐 砖讛诐 讚' 驻注诪讬诐 讟讜"讘 讻讬讜谉 诇注讜专专 诇讜 讝讻讜转 讛转讜专讛 讘讗专讘注讛 讞诇拽讬讛 讜诇讛诪砖讬讱 诇讜 讞讬讬诐 砖讛诐 讚"驻 讟讜讘.
讜讘讗讜驻谉 讗讞专 谞专讗讛 诇讬 讘住"讚 注诇 驻讬 诪讛 砖讻转讘转讬 讘住驻专讬 讛拽讟谉 讗讚专转 讗诇讬讛讜 驻专砖转 讘专讗砖讬转 注诇 驻住讜拽 (讘专讗砖讬转 讙, 讻讘) 讜职注址转指旨讛 驻侄旨谉 讬执砖职讈诇址讞 讬指讚讜止 讜职诇指拽址讞 讙址旨诐 诪值注值抓 讛址讞址讬执旨讬诐, 讛拽讚诪讛 讘砖诐 讘注诇 注砖专讛 诪讗诪专讜转 讝"诇, 砖讗讚诐 讛专讗砖讜谉 讻砖讗讻诇 诪注抓 讛讚注转 讟讜讘 讜专注 讛讝专讜注讜转 砖诇讜 诇讗 讛讬讜 讘讗讜转讛 注爪讛, 讚诇讗 讻转讬讘 '诇拽讬讞讛' 讘讗讚诐, 讗诇讗 '讗讻讬诇讛' 讘诇讘讚 讜诇讗 讬讜转专, 讻讬 诇讗 专爪讜 讛讝专讜注讜转 诇讛转驻砖讟, 讜诇讗 讛讬讚讬诐 诇讛转驻转讞, 讜讛讗爪讘注讜转 诇讬讙注 讘讗讜转讜 驻专讬, 讜诇讝讛 讗诪专 讗讬谉 讛拽讘"讛 诪讘讬讗 转拽诇讛 注诇 '讬讚讬' 爪讚讬拽讬诐, 讬讚讬 讚讬讬拽讗, 讜讝讛讜 讛讟注诐 砖讛讻讛谞讬诐 讻砖诪讘专讻讬谉 讗转 讬砖专讗诇 谞讜砖讗讬谉 讻驻讬讛诐, 讻讬 讛讬讚讬诐 讛诐 诪住讜讙诇讬诐 讜诪讝讜诪谞讬诐 诇讘专讻讛 砖讛诐 诇讗 讞讟讗讜 讜讬讘讗 讝讻讗讬 讜讻讜' 注讚 讻讗谉 讚讘专讬讜. 讜讘讝讛 驻专砖转讬 讘住"讚 砖诐 驻住讜拽 (转讛诇讬诐 爪, 讬讝) 讜执讬讛执讬 谞止注址诐 讗植讚止' 讗直诇止讛值讬谞讜旨 注指诇值讬谞讜旨 讜旨诪址注植砖值讉讛 讬指讚值讬谞讜旨 讻旨讜止谞职谞指讛 注指诇值讬谞讜旨 讜旨诪址注植砖值讉讛 讬指讚值讬谞讜旨 讻旨讜止谞职谞值讛讜旨, '讬讚讬谞讜' 讚讬讬拽讗, 砖诇讗 讞讟讗讜 讜诇讻谉 讻讜谞谞讛 注诇讬谞讜, 讜注讜讚 驻专砖转讬 讘讝讛 讬注讜讬谉 砖诐, 讜诇讻谉 讻讗谉 砖讘讗 诇讻讜讬谉 诇诪砖讜讱 诇讜 讗讜专 讛讞讬讬诐 诪诪拽讜诐 注诇讬讜谉, 诇讛爪讬诇讜 诪谉 讛诪讜转 砖谞注砖讛 讜谞讙讝专 注诇 讬讚讬 讞讟讗 讗讚诐 讛专讗砖讜谉, 诇讻讱 注砖讛 诇讜 讛诪砖讻讛 讝讜 注诇 讬讚讬 讛讬讚讬诐 砖讛诐 讝讻讗讬诐 讘讞讟讗 讗讚诐 讛专讗砖讜谉, 讜讻讘专 谞讜讚注 诪讛 砖讻转讘 专讘讬谞讜 讛讗专"讬 讝"诇, 砖讻讬讜谉 讘砖诐 拽讚讜砖 讘讝诪谉 砖讗诪专 诇讜 讛址讘 诇执讬 讬指讚指讱职, 讻讚讬 诇讛拽讬诪讜.
讜讛谞讛 讘讛拽讚诪讛 讝讜 讬讜讘谉 讘住"讚 讟注诐 谞讻讜谉 诇诪讗诪专 专讘讜转讬谞讜 讝"诇 砖讗诪专讜 '讻诇 讛诪专讬诐 讬讚 注诇 讞讘讬专讜 专讗讜讬 诇拽讘讜专讛', 砖谞讗诪专 (讜讗讬讜讘 讻讘, 讞) 讗执讬砖讈 讝职专讜止注址 诇讜止 讛指讗指专侄抓, 讜讛讬讬谞讜 讟注诪讗 讻讬 诪住讬讘转 讞讟讗 讗讚诐 讛专讗砖讜谉 讘注抓 讛讚注转 谞诪砖讱 诪讬转讛 讜拽讘讜专讛, 讗讱 讛讬讚讬诐 诇讗 讛讬讛 诇讛诐 讞诇拽 讘住讬讘讛 讝讜, 讜诇讻谉 讝讛 讛讗讬砖 讗砖专 诪专讬诐 讬讚讜 讘讗讬住讜专 讜诪拽诇拽诇 讗讜转诐, 讬转注讜专专 注诇讬讜 讚讬谉 诪讬转讛 讜拽讘讜专讛, 讗砖专 讛讬讚讬诐 诇讗 讛讬讛 诇讛诐 讞诇拽 讘住讬讘转 拽诇拽讜诇 讝讛, 讜注转讛 讝讛 诪拽诇拽诇诐 讘讛专讬诪讜 讗讜转诐 注诇 讞讘讬专讜, 讜讘讝讛 谞讬讞讗 谞诪讬 诪讛 砖讗诪专 诇讜 讛址讘 诇执讬 讬指讚指讱职 诪讟注诐 讗讞专, 讜讛讬讬谞讜 讻讬 专爪讛 诇注讜专专 注诇讬讜 讝讻讜转 讟讛专转 讛讬讚讬诐 砖诇讜, 讚讬讚注 讘讬讛 砖讛讜讗 讟讛讜专 讘讝讛 砖诇讗 讞讟讗 讻诇 讬诪讬讜 讘讛专诪转 讬讚 讛诪讞讬讬讘转 诪讬转讛 讜拽讘讜专讛 诇讗讚诐.
讜讘讗讜驻谉 讗讞专 谞专讗讛 诇讬 讘住"讚 诪讛 砖讗诪专 诇讜 讛址讘 诇执讬 讬指讚指讱职, 砖专爪讛 注转讛 诇注讜专专 讝讻讜转 讗讘专讛诐 讗讘讬谞讜 注"讛 讗讬砖 讛讞住讚 讛谞拽专讗 '讬讚讬讱' 讜讻诪讜 砖讻转讘 专讘讬谞讜 转诐 讝"诇 讘砖讘转 讜讘诪谞讞讜转 讚讬讚讬 谞讗诪专 注诇 讗讘专讛诐 讗讘讬谞讜 注"讛, 讜讻谉 诪驻讜专砖 讘诪讚专砖 讗讬讻讛 砖讗诪专 诇讜 讛拽讘"讛, 诪讛 诇讬讚讬讚讬 讘讘讬转讬, 讜讻谉 讚专砖讜 注讜讚 专讘讜转讬谞讜 讝"诇 讘转 讬讚讬讚, 讘讬转讜 砖诇 讗讘专讛诐 砖谞拽专讗 讬讚讬讚, 讙诐 诪爪讬谞讜 注讜讚 砖谞拽专讗 讬爪讞拽 讙诐 讻谉 讬讚讬讚, 讜注诇讬讜 讗讜诪专讬诐 讘讘专讻转 讛诪讬诇讛 讗砖专 拽讚砖 讬讚讬讚 诪讘讟谉 讜讞拽 讘砖讗专讜 砖诐 讜讻诪讜 砖讻转讘 专砖"讬 讝"诇 讘砖讘转, 讜讻谉 讗讬转讗 讘讝讜讛专 讛拽讚讜砖 驻专砖转 诇讱 诇讱 讚讬爪讞拽 谞拽专讗 '讬讚讬讚' 注讬讬谉 砖诐. 谞诪爪讗 讗讘专讛诐 讗讘讬谞讜 注"讛 讜讬爪讞拽 讗讘讬谞讜 注"讛 讻诇 讗讞讚 谞拽专讗 讬讚讬讚, 诇讻谉 讗诪专 诇讜 讛讘 诇讬 讬讚讱 砖谞注砖讬转 讬讚 讬诪讬谉 讘讬讚 砖诪讗诇, 讛专讬 爪讬专讜祝 讬讚讬讚 讘砖转讬 讬讚讬诐, 讜讻谉 讬讚 砖诪讗诇 讘讬讚 讬诪讬谉, 讛专讬 爪讬专讜祝 讬讚讬讚 讘砖转讬 讬讚讬诐 讜谞注砖讛 讘' 驻注诪讬诐 诇注讜专专 讝讻讜转 讗讘专讛诐 讗讘讬谞讜 注"讛 讜讝讻讜转 讬爪讞拽 讗讘讬谞讜 注"讛 砖讛诐 讞住讚 讜讙讘讜专讛, 讜讛诪砖讬讱 诇讜 讗讜专 讛讞讬讬诐 讘讝讻讜转诐.



专址讘 讛讜旨谞指讗 转旨职拽执讬驻讜旨 诇值讬讛旨 讗址专职讘旨址注 诪职讗指讛 讚旨指谞值讬 讚旨职讞址诪职专指讗. 谞专讗讛 诇讬 讘住"讚 讛讟注诐 砖讛讞诪讬爪讜 讻诇 转' 讚谞讬 讻讜诇讛, 讻讬 讛拽诇讬驻讛 谞拽专讗转 专址注 注指讬执谉, 讜讻讗砖专 专讜讗讛 注讜砖专 讗爪诇 转诇诪讬讚 讞讻诐 专注讛 注讬谞讬讛 讘讜, 讜诇讻讱 讗诐 转诪爪讗 讘讜 谞讚谞讜讚 讞讟讗 讘注谞讬谉 诪诪讜谉, 转拽讟专讙 注诇讬讜 诪讞诪转 专注讜转 注讬谞讬讛 讘诪诪讜谞讜, 讜诇讻讱 讗转拽讜祝 讻诇 转' 讚谞讬谉 讻诪谞讬谉 专注 注讬谉, 讜讗讞专 砖讛讜讻讬讞讜 讗讜转讜 讜谞注砖讛 讗讬砖 诪砖讻讬诇 诇讛讬讜转 诪讜讚讛 注诇 讛讗诪转, 讗讝 讘诪住驻专 诪砖讻讬"诇 [400] 砖讛讜讗 转' 讚讞讛 专"注 注讬"谉 [400] 讚拽诇讬驻讛 砖讛讜讗 诪住驻专 转' 讜讚讜"拽. 讜讛讗 讚谞注砖讛 讛谞讝拽 讘讗讜驻谉 讝讛 砖讛讞诪讬抓 讛讬讬谉 讜诇讗 讘讗讜驻谉 讗讞专, 谞专讗讛 诇讬 讘住"讚 讻讬 讞讜诪抓 [144] 诪住驻专讜 讞诇讜拽 [144], 注砖讜 诇讜 专诪讝 诪谉 讛砖诪讬诐 讘讝讛, 砖讗诪专讜 诇讜 讞诇讜拽 注诐 讛讗专讬住 讜诇讗 转拽讞 讛讻诇, 讙诐 谞专讗讛 诇讬 讘住"讚 砖注砖讜 诇讜 讛谞讝拽 讘讗讜驻谉 讝讛, 讜诇讗 注砖讜 讘讗讜驻谉 砖讬讛讬讛 谞砖驻讱 诪谉 讛讬讬谉 讻砖讬注讜专 讛驻住讚 讝讛, 讛讬讬谞讜 专诪讝讜 诇讜 砖讗诐 转讞讝讜专 讘讱, 讙诐 讛讞讜诪抓 讬讞讝讜专 诇讛讬讜转 讬讬谉, 诪讛 砖讗讬谉 讻谉 讗诐 讛讬讛 谞砖驻讱, 讜讘转讬专讜抓 讛专讗砖讜谉 砖讻转讘转讬 讘住"讚 砖谞注砖讛 讞讜诪抓 诇讜诪专 诇讜 讞诇讜拽, 讛谞讛 讘讝讛 讬讜讘谉 讘住"讚 砖驻讬专 诪讛 砖讗诪专讜 诇讜 讞讻诪讬诐 诇注讬讬谉 诪专 讘诪讬诇讬讛, 讻诇讜诪专 讘砖诐 讛讚讘专 砖诇 讛讛讝拽 砖谞注砖讛 诇讱 砖讛讜讗 讗讜转讬讜转 讞讜诪抓 诪讛 专讜诪讝讬诐 诇讱, 讘讛诐, 讜注诇 讝讛 讗诪专讜 砖讬讞转 转诇诪讜讚 讞讻诐 爪专讬讻讛 转诇诪讜讚.



讜职讗指诪职专讜旨 诇值讬讛旨: 诇执讬注址讬旨值讬谉 诪址专 讘旨职诪执讬诇值讬讛旨. 诪拽砖讬诐 诇诪讛 诇讗 讗诪专讜 诇讜 讘注讜讘讚讜讬, 讜讻诪讜 砖讗诪专讜 诇注讬诇 讬职驻址砖讈职驻旨值砖讈 讘旨职诪址注植砖讉指讬讜, 讻讬 诪执讬诇值讬讛旨 诪砖诪注 讬讜转专 注诇 讚讘专讬诐 讜讗诪讬专讛, 讜谞专讗讛 诇讬 讘住"讚 讻讬 诪讗诪专 讬职驻址砖讈职驻旨值砖讈 讘旨职诪址注植砖讉指讬讜 讚诇注讬诇 讗转诪专 诪砖诪讬讛 讚专讘 讛讜谞讗 注爪诪讜, 讜诇讻谉 诪砖讜诐 砖讜专转 讚专讱 讗专抓 诇讗 讗诪专讜 诇讜 讬职驻址砖讈职驻旨值砖讈 讘旨职诪址注植砖讉指讬讜, 讗诇讗 讗诪专讜 诇讜 诇执讬注址讬旨值讬谉 诪址专 讘旨职诪执讬诇值讬讛旨, 专爪讜谞讜 诇讜诪专 讘讚讘专讬诐 砖讞讬讚砖 讜讚专砖 诪专, 讜讻讬讜谉 砖专讗讛 讚讗诪专讜 诇讜 讻谉 讘注转 讬住讜专讬谉 砖诇讜, 讛讘讬谉 讻讜谞转诐 诇讜诪专 诇讜 砖讬讝讻讜专 讗讜转诐 讛讚讘专讬诐 讗砖专 讚专砖 讛讜讗 讘讛讗讬 注谞讬讬谞讗. 讜讛讜讗 诪讛 砖讗诪专讜 诇注讬诇, 讗执诐 专讜止讗侄讛 讗指讚指诐 砖讈侄讬旨执住旨讜旨专执讬谉 讘旨指讗执讬谉 注指诇指讬讜, 讬职驻址砖讈职驻旨值砖讈 讘旨职诪址注植砖讉指讬讜, 讜讛砖讬讘 讜旨诪执讬 讞植砖讈执讬讚职谞指讗 讘旨职注值讬谞址讬职讻讜旨, 砖诇讗 砖诪转讬 诇讘讬 注讚 注转讛 诇讗讜转诐 讛讚讘专讬诐 砖讗谞讬 讚专砖转讬 讜讛讝讛专转讬 讘讛诐, 讻讬 讘讜讚讗讬 驻砖驻砖转讬, 讗诇讗 砖驻砖驻砖转讬 讜诇讗 诪爪讗转讬, 讜讛砖讬讘讜 诇讜 讜旨诪执讬 讞指砖讈执讬讚 拽讜旨讚职砖讈指讗 讘旨职专执讬讱职 讛讜旨讗 讚旨职注指讘执讬讚 讚旨执讬谞指讗 讘旨职诇指讗 讚旨执讬谞指讗?! 讜讻讘专 讛专讬"祝 讝"诇 讚拽讚拽 讚讛讜讛 诇讬讛 诇诪讬诪专 '讚旨职注指讘执讬讚 讘旨职诇指讗 讚旨执讬谞指讗', 讜诇诪讛 讛讗专讬讻讜 诇砖讜谉 诇讜诪专 讚旨职注指讘执讬讚 讚旨执讬谞指讗 讘旨职诇指讗 讚旨执讬谞指讗, 讬注讜讬谉 砖诐, 讜诇驻讬 讚专讻讬谞讜 谞讬讬砖讘 讘住"讚 讚拽讚讜拽 讝讛 砖驻讬专, 讜讛讜讗 讚拽砖讛 讘讗诪转 讗讬讱 讞砖讚讜讛讜 砖诇讗 驻砖驻砖, 讜讚讬诇诪讗 驻砖驻砖 讜诇讗 诪爪讗, 讜讗诇讜 讛谉 讬住讜专讬谉 砖诇 讗讛讘讛 讜讻谞讝讻专 诇注讬诇, 讗讱 谞专讗讛 诇讬 讘住"讚 讚住讘专讬 专讘谞谉 讻诇 讛驻住讚 诪诪讜谉 讗讬谞讜 诪讬住讜专讬谉 砖诇 讗讛讘讛, 讬注谉 讻讬 讝讛 诪讙讬注 讙诐 诇讘谞讬讜 讜讘谞讬 讘讬转讜 砖注诇 讬讚讬 讻讱 转转诪注讟 驻专谞住转诐, 讜注讜讚 谞讜讙注 讙诐 诇注谞讬讬 讬砖专讗诇, 砖注诇 讬讚讬 讛驻住讚讜转讬讜 诇讗 讬讜讻诇 诇讬转谉 爪讚拽讛 讘讛专讜讜讞讛 讻诪谞讛讙讜, 讜讚讘专 讝讛 讬讚诪讛 诇诪讛 砖讗诪专讜 诇注讬诇, 讗讬讝讛 讬住讜专讬谉 砖诇 讗讛讘讛 讻诇 砖讗讬谉 讘讛诐 讘讬讟讜诇 转驻诇讛, 讜讬讚讜注 爪讚拽讛 讙讚讜诇讛 诪转驻诇讛, 讜诇讻谉 讻讬讜谉 砖专讗讜 砖讛讬讛 诇讜 讛驻住讚 讙讚讜诇 讘诪诪讜谞讜 讛讜讻讬讞讜 讚讗讬谉 讗诇讜 讬住讜专讬谉 砖诇 讗讛讘讛, 讜讘讗诪转 讗诪专讜 讬住讜专讬谉 砖诇 讗讛讘讛 讗讬谞诐 谞拽专讗讬诐 讚讬谞讗, 讗诇讗 讛诐 讟讜讘讛 讜讞住讚, 讬注谉 讻讬 讛拽讘"讛 砖诇讞诐 诇讝讛 讛爪讚讬拽 讘诪讬讚转 讞住讚讜 诇讛专讘讜转 诇讜 砖讻专讜, 讜讻诪讜 砖讻转讘 专砖"讬 讝"诇 诇注讬诇, 讜专拽 讗讜转诐 讬住讜专讬谉 讛讘讗讬诐 注诇 注讜谉 谞拽专讗讬诐 讚讬谞讗. 讜诇讝讛 讗诪专讜 诇讜 诇止讗 讞指砖讈执讬讚 拽讜旨讚职砖讈指讗 讘旨职专执讬讱职 讛讜旨讗 讚旨职注指讘执讬讚 讚旨执讬谞指讗 讘旨职诇指讗 讚旨执讬谞指讗, 驻讬专讜砖 诇讚注转讬谞讜 讗讬谉 讗诇讜 讬住讜专讬谉 砖诇 讗讛讘讛, 讻讬讜谉 砖讛诐 讛驻住讚 诪诪讜谉, 讜诇讻讱 讗诇讜 谞拽专讗讬诐 讚讬谞讗 讜诇讗 讞砖讬讚 拽讘"讛 讚注讘讬讚 讚讬谞讗, 讚讛讬讬谞讜 讬住讜专讬谉 讛讘讗讬诐 讘砖讘讬诇 注讜谉, 讚谞拽专讗讬诐 讚讬谞讗 注诇 诪讙谉 讘诇讗 讚讬谞讗, 专爪讜谞讜 诇讜诪专 讘诇讗 注讜谉, 讻讬 专拽 讬住讜专讬谉 砖诇 讗讛讘讛 砖讗讬谞诐 讘住讜讙 讚讬谞讗, 讗诇讜 讘讗讬诐 讘诇讗 讚讬谞讗, 讻讚讬 诇讛专讘讜转 砖讻专讜 砖诇 讛诪拽讘诇诐, 讜注诇 讻谉 讜讚讗讬 诇讗 驻砖驻砖转 讛讬讟讘, 讜讗讝 讛讜讚讛 诇讚讘专讬讛诐 讜讗诪专 诇讛诐 讗讬谉 讛讻讬 谞诪讬, 讗讬 讗讬讻讗 讚砖诪注 诪讬诇转讗 谞讬诪讗, 讻讬 讗谞讬 注转讛 讗讬谞谞讬 诪专讙讬砖 讜讝讜讻专 讘讗讬讝讛 注讜谉.



讛指讚址专 讞址诇旨指讗 讜址讛植讜指讛 讞址诪职专指讗. 谞专讗讛 诇讬 讘住"讚 谞注砖讛 诇讜 谞住 讝讛 讘讝讻讜转 诇讬诪讜讚 讛转讜专讛 讗讞专 砖拽讘诇 注诇讬讜 诇讬转谉 讻诪砖驻讟 讛转讜专讛, 讜诇讻谉 谞讞住专 诪谉 诪住驻专 讞讜诪抓 [144] 砖讛讜讗 拽诪"讚 讻诪住驻专 诇诪"讚 [74] 砖讛讜讗 注"讚 讛专讜诪讝 注诇 诇讬诪讜讚 讛转讜专讛, 讜谞砖讗专 诪住驻专 讬讬谉 [70] 砖讛讜讗 砖讘注讬诐, 讜诇讻讱 讛讞讜诪抓 谞注砖讛 讬讬谉 讘驻讜注诇, 讙诐 谞专讗讛 诇讬 讘住"讚 砖讛拽诇拽讜诇 讛讬讛 讘讗专讘注 诪讗讛 讚谞讬, 砖砖诇讟讜 讘讛诐 讗专讘注 诪讗讜转 讻讜讞讜转 讛讚讬谞讬诐 讘住讜讚 (讘专讗砖讬转 诇讙, 讗) 讜职讛执谞值旨讛 注值砖指讉讜 讘指旨讗 讜职注执诪旨讜止 讗址专职讘址旨注 诪值讗讜止转 讗执讬砖讈, 讜诇讻谉 砖诇讟讜 讗专讘注 诪讗讜转 讻讜讞讜转 讚讬谞讬谉 讘讗讜转诐 讗专讘注 诪讗讜转 讚谞讬 讚讬讬拽讗 诇注砖讜转诐 讞讜诪抓, 讜注转讛 讘转讬拽讜谉 谞诪转拽讜 讛讚讬谞讬谉 砖砖诇讟讜 讘讗讜转诐 讚谞讬, 讜谞注砖讜 讛讚谞讬 讬讬谉 讟讜讘, 讜讚讜"拽.



讜职讗执讬讻旨指讗 讚旨职讗址诪职专值讬: 讗址讬职拽址专 讞址诇旨指讗 讜职讗执讝职讚址讘旨址谉 讘旨执讚职诪值讬 讚旨职讞址诪职专指讗. 诪拽砖讬诐 讗讬讱 谞讞诇拽讬诐 讘诪爪讬讗讜转? 讜谞专讗讛 诇讬 讘住"讚 砖砖谞讬 讻转讜转 讗诇讛 砖谞讬讛诐 砖诪注讜 讚专讘 讛讜谞讗 诪讻专 讛讞讘讬转, 讻诇 讗讞转 讚专讱 诪砖诇 讗诇祝 讝讜讝讬, 讜砖诪讜注讛 讝讜 讛讬讗 讗诪转, 讜砖谞讬讛诐 讬讜讚注讬诐 讘讘讬专讜专 砖讝讛 讛注专讱 讛讬讛 注专讱 讛讬讬谉, 讚诇讗 讗驻砖专 砖讬讛讬讛 讞讜诪抓 讘讗诇祝 讝讜讝 讘砖讜诐 讝诪谉, 讜诇讻谉 讻诇 讗讞讚 诪砖谞讬 讻讬转讜转 讗诇讜 注砖讛 诪讚注转讜 讗讜驻谉 砖诇 讛谞住 讗讬讱 讛讬讛, 讜驻诇讬讙讬 讘住讘专讗, 讜讛讜讗 讻讬 讻转 讗讞转 住讘讬专讗 诇讬讛 讜讚讗讬 讛谞住 谞注砖讛 讘讗讜驻谉 讝讛 砖讛讞讜诪抓 谞讛驻讱 诇讬讬谉, 讜诇讻讱 诪讻专 讛讞讘讬转 讘讗诇祝 讝讜讝, 砖讝讛 讛讜讗 注专讱 讛讬讬谉, 讚讗诐 谞讗诪专 讛谞住 讛讬讛 砖注讜砖讛 讛拽讘"讛 住讬讘讛 砖谞爪专讱 讛注讜诇诐 讘讗讜转讜 讝诪谉 诇讞讜诪抓 讛专讘讛, 讜谞转讬讬拽专 讜谞注砖讛 诇驻讬 砖注讛 讻注专讱 讛讬讬谉, 砖谞诪讻专讛 讛讞讘讬转 讘讗诇祝 讝讜讝. 讗诐 讻谉 谞诪爪讗 转讜注诇转 讛谞讝讻专 诇讗 谞注砖讛 诇专讘 讛讜谞讗 诇讘讚讜, 讗诇讗 诇讻诇 讘注诇讬 讛讞讜诪抓, 讜拽砖讗 诇诪住讘专 讻谉, 讚讗诐 专讘 讛讜谞讗 注砖讜 诇讜 谞住 诇讛砖诇讬诐 讛驻住讬讚讜, 砖讗专 讘谞讬 讗讚诐 诇诪讛 讬专讜讬讞讜 注诇 讬讚讬 讻讱 专讬讜讞 讙讚讜诇 诇诪讻讜专 讛讞讜诪抓 砖诇讛诐 讘注专讱 讛讬讬谉, 讜注讜讚 讬砖 讚讜讞拽 讙讚讜诇 讘讝讛 讛讗讜驻谉, 讚诇驻讬 讝讛 讗讬谉 讻讗谉 讛讜讻讞讛 砖谞注砖讛 讛谞住 诇专讘 讛讜谞讗 注诇 讗砖专 拽讘诇 诇讬转谉 诇讗专讬住 讞诇拽讜, 讚讬砖 诇转诇讜转 讚讘专 讝讛 讘诪拽专讛 讛讝诪谉, 讜诇讻谉 诪讞诪转 拽讜砖讬讜转 讗诇讜 住讘讬专讗 诇讛讜 砖讛讞讜诪抓 谞讛驻讱 诇讬讬谉. 讗讱 讻转 讛讘' 住讘讬专讗 讚诪讜讻专讞 讗转讛 诇讜诪专 砖讛谞住 讛讬讛 讘讗讜驻谉 讝讛 砖讛讞讜诪抓 谞转讬讬拽专 讜谞诪讻专 讘注专讱 讬讬谉 讘讗诇祝 讝讜讝, 讜讗祝 注诇 驻讬 砖讬砖 讚讞讜拽讬诐 讘讝讛 讻讗砖专 讗诪专谞讜, 注诐 讻诇 讝讛 诪讜讻专讞讬诐 诇住讘讜诇 讚讞讜拽讬诐 讗诇讛, 讜诇讗 谞讜讻诇 诇住讘讜诇 拽讜砖讬讜转 砖讬砖 讘讗讜驻谉 讛专讗砖讜谉, 讞讚讗 讻诇诇讗 讗讬转 诇谉 诇诪注讜讟讬 讘谞讬住讗 注讚讬祝 讚拽砖讗 诇注砖讜转 砖讬谞讜讬 讛讟讘注, 讜讗诐 转讗诪专 讘讗讜驻谉 讛讗' 砖谞讛驻讱 讛讞讜诪抓 诇讬讬谉 讛讬讛 讝讛 砖讬谞讜讬 讛讟讘注. 讜注讜讚 拽讜砖讬讗 讞讝拽讛 讬讜转专, 讚讗讬谉 谞讛谞讬谉 诪诪注砖讛 谞住讬诐, 讜讘驻专讟 讞住讬讚讬诐 讜讗谞砖讬 诪注砖讛, 讚讘专 讝讛 讗爪诇诐 讻讗讬住讜专 讙诪讜专, 讜讻讚讗讬转讗 讘转注谞讬转 讚祝 讻"讚, 讚讗诪专 诇讜 专讘 诪专讬 诇讗 转讬拽谞讜 诪讛讗讬 讚诪注砖讛 谞住讬诐 讛讜讗, 讜讗祝 注诇 讙讘 讚讛讜讛 专注讘 讘注讜诇诐, 讜讻谉 讗讬转讗 注讜讚 讛转诐 讘诪注砖讛 讚专讘讬 讗诇注讝专 讗讬砖 讘专转讜转讗, 讚诇讗 专爪讛 诇讛谞讜转 诪诪注砖讛 谞住讬诐, 讬注讜讬讬谉 砖诐. 讜诇讻谉 诪讞诪转 拽讜砖讬讜转 讗诇讜 住讘讬专讗 诇讛讜 砖讛谞住 讛讬讛 砖谞转讬讬拽专 讛讞讜诪抓, 谞诪爪讗 讘住讘专讛 讛讜讗 讚驻诇讬讙讬, 讜讛砖诪讜注讛 讛讬转讛 砖谞诪讻专 讛讞讘讬转 讚专讱 诪砖诇 讘讗诇祝 讝讜讝 讜讝讜 讛讬讗 讗诪转.
讜谞专讗讛 诇讬 讘住"讚 诇讜诪专 讚讻转 讛讗' 诪转专爪讬 诇讛谞讬 拽讜砖讬讜转 讻讱, 讚讗祝 注诇 讙讘 讚砖谞讜讬 讛讟讘注 拽砖讛, 注诐 讻诇 讝讛 讛讻讗 砖讗谞讬 砖专爪讛 讛拽讘"讛 诇驻专住诐 诪注诇转 讛爪讚讬拽 专讘 讛讜谞讗, 讜讙诐 诇驻专住诐 讻讜讞讛 砖诇 转砖讜讘讛, 讜诇讻讱 注砖讛 讛谞住 讘砖讬谞讜讬 讛讟讘注, 讚讗讬转 讘讬讛 驻专住讜诐 讬讜转专, 讜拽讜砖讬讗 讛讘' 诪转专爪讬 诇讛 讻讬 砖讬谞讜讬 讛讞讜诪抓 诇讬讬谉 讗讬谉 讛谞住 谞讬讻专 讜谞专讗讛 诇诪专讗讛 注讬谞讬诐, 讻讬 诪专讗讛 讛讬讬谉 讜讛讞讜诪抓 砖讜讬诐 讛诐, 讜专拽 讛讛驻专砖 讘讟注诐 讜专讬讞, 诪讛 砖讗讬谉 讻谉 讛讱 讙诪专讗 讚转注谞讬转 谞讬讻专 讛谞住 讘砖讬谞讜讬 讛讞讜诇 诇讛讬讜转 住讜诇转, 讜讻谉 讙讘讬 专讘讬 讗诇注讝专 讗讬砖 讘专转讜转讗 谞讬讻专 讛谞住 讘注讬谉, 砖谞转诪诇讗 讛讗讜爪专 讞讬讟讬诐 诪讛 讚诇讗 讛讜讛, 讜注讜讚 讬砖 诇讬讬砖讘 讚讛讻讗 诇讗 讛专讜讬讞 专讘 讛讜谞讗 诪谉 讛谞住 讬讜转专 诪诪讛 砖讛讬讛 诇讜 讘讬讚讜 转讞诇讛, 讗诇讗 专拽 谞转诪诇讗 讞住专讜谞讜 诪讛 砖讛讬讛 爪专讬讱 诇讛驻住讬讚 讘讞讜诪抓, 讻讬 转讞诇讛 讛讬讛 诇讜 讬讬谉 讘住讱 讗专讘注 诪讗讜转 讗诇祝 讝讜讝, 讜注转讛 讙诐 讻谉 诪讻专 讛讞讜诪抓 讘住讱 讗专讘注 诪讗讜转 讗诇祝 讝讜讝, 讜讻诇 讻讛讗讬 讙讜讜谞讗 讬砖 诇讛讘讬谉 讚讗讬谉 讘讝讛 讞砖砖 诪砖讜诐 谞讛谞讬谉 诪诪注砖讛 谞住讬诐. 讜讗驻砖专 诇专诪讜讝 讘住"讚 诇驻讬 讚讘专讬 讛讗讬讻讗 讚讗诪专讬 砖讛讞讜诪抓 谞讛驻讱 诇讬讬谉, 诇诇诪讚讬谞讜 讻讜讞讛 砖诇 转砖讜讘讛, 砖讛讝讚讜谞讜转 谞讛驻讻讬诐 诇讝讻讬讜转, 讜诇驻讬 讚讘专讬 讛讗讬讻讗 讚讗诪专讬 讚住讘讬专讗 诇讬讛 讗讬讬拽专 讞诇讗, 谞专诪讝 讘讝讛 讻讜讞讛 砖诇 转砖讜讘讛, 砖讛诪讻讛 注爪诪讛 转讛讬讛 专驻讜讗讛, 讜讻诪讜 砖讗诪专讜 专讘讜转讬谞讜 讝"诇, 讘讗讝诪诇 砖讛讜讗 诪讻讛, 讘讜 讛讜讗 诪专驻讗.



讗址讘旨指讗 讘旨执谞职讬指诪执讬谉 讗讜止诪值专: 注址诇 砖讈职谞值讬 讚旨职讘指专执讬诐 讛指讬执讬转执讬 诪执爪职讟址注值专 讻旨指诇 讬指诪址讬. 讬砖 诇讛拽砖讜转 诪谞讬讬谞讗 诇诪讛 诇讬, 讜讛讜讛 诇讬讛 诇诪讬诪专 讻诇 讬诪讬 讛讬讬转讬 诪爪讟注专 注诇 诪讟转讬 讜讻讜' 讜注诇 转驻诇转讬 讜讻讜'? 讜谞专讗讛 诇讬 讘住"讚 驻诇讙讬谞讛讜 讘诪谞讬讬谞讗 诇讛讜讚讬注 砖讚讘专讬诐 讗诇讜 讗讬谞诐 讘讗讬诐 讗爪诇讜 讘讝诪谉 讗讞讚, 讻讬 讗讜诪专讜 注诇 转驻诇转讬 砖转讛讬讛 住诪讜讱 诇诪讟转讬 讝讛 讛讬讛 诇讜 讘讬诪讬 讛讞讜诇, 讻讬 讻讜谞转讜 讘讝讛 注诇 注住拽 诪诇讗讻讛 讜诇讗 注诇 注住拽 转讜专讛, 讻诪讜 砖讻转讘讜 讛转讜住驻讜转, 讜讘砖讘转 诇讬讻讗 注住拽 诪诇讗讻讛, 讜讗讜诪专讜 注诇 诪讟转讬 砖转讛讬讛 谞转讜谞讛 讘讬谉 爪驻讜谉 诇讚专讜诐, 讻讜谞转讜 讘讝讛 注诇 注转 转砖诪讬砖 讛诪讟讛, 讜讛讜讗 诇讗 讛讬讛 诪砖诪砖 讘讞讜诇 讗诇讗 专拽 讘诇讬诇讬 砖讘转, 讜诇驻讬 讝讛 砖谞讬 诪讬谞讬 爪注专 讗诇讛 讗讬谞诐 讘讗讬诐 诇讜 讘讝诪谉 讗讞讚, 讜诇讻讱 驻诇讙讬谞讛讜 讘诪谞讬讬谞讗.



注址诇 转旨职驻执诇旨指转执讬 砖讈侄转旨职讛值讗 诇执驻职谞值讬 诪执讟旨指转执讬. 讛谞讛 诇驻讬专讜砖 专砖"讬 讝"诇 诪砖诪注 讛讬讛 诪爪讟注专 诪爪讚 诪谞讬注转讜 诪诪诇讗讻讛 讜诪爪讚 诪谞讬注转讜 诪注住拽 讛转讜专讛, 讜拽砖讗 诇驻讬 讝讛 讗讬讱 讬转讻谉 讚讗讘讗 讘谞讬诪讬谉 诇讗 讛讬讛 注讜住拽 讘转讜专讛 讘讗砖诪讜专转 讛诇讬诇讛, 讜诪讛 讟注诐 讬砖 诇讜 讘讝讛 砖诇讗 讛讬讛 注讜住拽 讘转讜专讛? 讜谞专讗讛 诇讬 讘住"讚 讚讟注诪讜 讛讬讛 砖专讜爪讛 诇讛转驻诇诇 讘讻讜谞讛, 讜讗诐 讬注住讜拽 讘转讜专讛 拽讜讚诐 转驻诇讛, 讬讛讬讛 讟专讜讚 讘转驻讬诇转讜 讘诪讞砖讘讜转 砖诇 注住拽 讛转讜专讛, 讜诇讻讱 讛讬讛 诪讜讻专讞 诇注砖讜转 拽讘讬注讜转 注住拽 讛转讜专讛 讘转讞讬诇转 讛诇讬诇讛, 讜注讬拽专 砖讬谞转讜 讛讬讛 讘讞爪讜转 讛讘' 砖诇 讛诇讬诇讛, 讻讚讬 砖讬拽专讗 拽专讬讗转 砖诪注 讜讬转驻诇诇 砖讞专讬转 住诪讜讱 诇拽讬诪转讜 诪谉 讛诪讟讛, 砖讚注转讜 驻谞讜讬, 讜注诇 讝讛 讛讬讛 诪爪讟注专, 讻讬 讘砖讘讬诇 讘专讬讗讜转 讛讙讜祝 讛讜讗 讟讜讘 砖讬砖谉 讘讞爪讬 讛专讗砖讜谉 砖诇 讛诇讬诇讛, 讜讬讛讬讛 谞讬注讜专 讘讞爪讬 讛讘', 讜讙诐 注住拽 讛转讜专讛 诪注讜诇讛 讬讜转专 讘讞爪讬 讛讘' 砖诇 讛诇讬诇讛 讻诪讜 砖讗诪专讜 讘讝讜讛专 讛拽讚讜砖.
讜讗驻砖专 诇讜诪专 注讜讚 讘讗讜驻谉 讗讞专 讚诇注讜诇诐 讛讬讛 拽诐 讘讞爪讜转 讜注讜住拽 讘转讜专讛, 讗讱 诇讗 讛讬讛 讬讻讜诇 诇讛讬讜转 谞讬注讜专 注讚 注诪讜讚 讛砖讞专, 讗诇讗 讛讬讛 诪讜讻专讞 诇讬砖谉 砖注讛 讗讞转 拽讜讚诐 讛砖讞专, 讜注诇 讝讛 讛讬讛 诪爪讟注专 砖讛讬讛 诪讗讘讚 砖注讛 讬拽专讛 讝讜 讘砖讬谞讛, 讜讻诇 讝讛 讗谞讬 讗讜诪专 诇驻讬 驻讬专讜砖 专砖"讬 讝"诇, 讗讱 讘诇讗 讝讛 讛讬讛 谞专讗讛 诇驻专砖 讛诪讗诪专 诇讛驻讱, 砖讛讬讛 专讜爪讛 砖转讛讬讛 转驻诇转讜 住诪讜讻讛 诇诪讟转讜 讻讚讬 砖讬讛讬讛 讚注转讜 爪诇讜诇 讘转驻诇讛, 讜讛讬讛 诪爪讟注专 注诇 讗砖专 讗讬谞讜 诪拽讬讬诐 讚讘专 讝讛 诪驻谞讬 砖讛讬讛 诪讜讻专讞 诇拽讜诐 讘讞爪讜转 诇注住讜拽 讘转讜专讛 注讚 注诪讜讚 讛砖讞专, 讜讗讝 拽诐 诪谉 注住拽 讛转讜专讛 讜诪转驻诇诇, 讜诪讜讻专讞 砖讬讛讬讛 诇讘讜 讟专讜讚 讘注转 转驻讬诇讛 讘讗讜转讜 注住拽 转讜专讛 砖注住拽 讘诇讬诇讛.



讜职注址诇 诪执讟旨指转执讬 砖讈侄转旨职讛值讗 谞职转讜旨谞指讛 讘旨值讬谉 爪指驻讜止谉 诇职讚指专讜止诐. 拽砖讗 讛诇讗 讛讘讞讬专讛 讘讬讚讜 诇注砖讜转 讻专爪讜谞讜, 讜谞专讗讛 诇讬 讘住"讚 诪驻谞讬 砖讘讬转讜 讗讬谞讜 诪讻讜讜谉 讘讗专讘注 专讜讞讜转讬讜 讻驻讬 讗专讘注 专讜讞讜转 讛注讜诇诐, 讗诇讗 讛讬讛 讘谞讜讬 讘拽专谉 讝讜讬转 砖诇 讚' 专讜讞讜转 讛注讜诇诐, 讜讻讗砖专 讬诪爪讗 注转讛 驻讛 讘注讬专谞讜 讞爪讬专讜转 讻谉 诪讞诪转 注讬拽讜诐 讛诪讘讜讗讜转 砖诇 专讛"专, 讜诇讻讱 讻砖讛讬讛 诪谞讬讞 诪讟转讜 讘讬谉 爪驻讜谉 讜讚专讜诐 砖诇 讞讚专讜, 诇讗 讛讬转讛 诪讻讜讜谞转 讘讬谉 爪驻讜谉 讜讚专讜诐 砖诇 讛注讜诇诐 诪诪砖, 讜诇讗 讗驻砖专 砖讬谞讬讞 诪讟转讜 讘讞讚专讜 讘讗诇讻住讜谉, 讜讘驻专讟 讗诐 讛讬讛 讞讚专讜 拽讟谉, 讜讬砖 诇讜 讘谞讬诐 讛专讘讛 砖讜讻讘讬诐 注诪讜 讘讞讚专 砖诪讜讻专讞 诇住讚专 讻诇 讛诪讟讜转 讘讬讜砖专, 讜诇讻讱 讛讬讛 诪爪讟注专, 讜诇驻讬 讚讘专讬 专砖"讬 讝"诇 诇注讜诇诐 讛讬讛 诪谞讬讞 诪讟转讜 讘讬谉 爪驻讜谉 诇讚专讜诐, 讜讛讬讛 诪爪讟注专 讘讻讱 砖讛讬讛 诪讜讻专讞 诇讛谞讬讞 讗讜转讛 讘讗诇讻住讜谉, 讙诐 讗驻砖专 砖讛讬讛 讞讚专讜 爪专 讘专讜讞讘 讜讛讬讛 讗讜专讱 讛讞讚专 讘讬谉 爪驻讜谉 诇讚专讜诐, 讜专讞讘讜 讘讬谉 诪讝专讞 讜诪注专讘, 讜诇讻讱 讻砖讛讬讛 诪谞讬讞 诪讟转讜 讘讬谉 爪驻讜谉 诇讚专讜诐 讘讻讬讜谉 讛讬讛 诇讜 爪注专 讘讝讛. 讜讘砖诐 讛讙讗讜谉 专讗"诐 讝"诇 砖诪注转讬 砖讗讘讗 讘谞讬诪讬谉 讛讬讛 诪住转驻拽 讗诐 讛讗诪转 讻诪讗谉 讚讗诪专 砖转讛讬讛 专讗砖讛 讜专讙诇讬讛 讘讬谉 爪驻讜谉 诇讚专讜诐, 讗讜 讻诪讗谉 讚讗诪专 砖讬讛讬讜 爪讚讚讬谉 砖诇 讛诪讟讛 讘讬谉 爪驻讜谉 诇讚专讜诐, 讜诇讻讱 讛讬讛 诪爪讟注专 砖诇讗 讛讬讛 讬讜讚注 讗诪讬转讜转 讛讚讘专 讻讚讬 诇拽讬讬诪讜 注诇 讗诪讬转转讜, 讜注讬讬谉 讘专讻讬 讬讜住祝 讗"讞 住讬' 讙' 住拽"讘 讬注讜讬讬谉 砖诐, 讜讛专讘 诪讚专砖 转诇驻讬讜转 讻转讘 讘砖诐 讛专诪讘"谉 讝"诇 诪讛 砖讗诪专讜 讘讬谉 爪驻讜谉 诇讚专讜诐 讛讜讗 诇砖讜谉 诪诇讬爪讛, 讜专爪讜谞讜 诇讜诪专 诇讗 讬砖诪砖 讘转讞诇转 讛诇讬诇讛 讜诇讗 讘住讜驻讜 讗诇讗 讘讗诪爪注 讻讬 讬讚讜注 砖讛爪驻讜谉 讛讜讗 拽专 讜诇讞 讜讚专讜诐 讛讜讗 讞诐 讜讬讘砖, 讜诪讝讙 讛讗讚诐 讘转讞诇转 讛诇讬诇讛 讛讜讗 拽专 讜诇讞 讜讘住讜驻讜 讞诐 讜讬讘砖 讜讘讗诪爪注 诪诪讜爪注 讘讬谉 讛拽讜专 讜讛讞讜诐 讜讻讜' 注讬讬谉 砖诐.



讛址讜职讬指讬谉 诇值讬讛旨 讘旨指谞执讬诐 讝职讻指专执讬诐. 砖诐 讛讜讬讬谉 诇讬讛 讘谞讬诐 讝讻专讬诐 砖谞讗诪专 (转讛诇讬诐 讬讝 讬讚) 讜旨爪职驻讜旨谞职讱指 转职旨诪址诇值旨讗 讘执讟职谞指诐. 讬砖 诇讛拽砖讜转 诇诪讛 转诇讛 讛讻转讜讘 讚讘专 讝讛 讘爪驻讜谉, 讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 讝讻专 谞讜讟专讬拽讜谉 讝讛 讻专, 讘讗 讝讻专 诇注讜诇诐 讘讗 讻讻专讜 注诪讜, 讗讘诇 谞拽讘讛, 谞拽讬 讘讛, 谞诪爪讗 讛注讜砖专 谞转讬讬讞住 诇讝讻专讬诐, 讻讬 讛讝讻专 注讜住拽 讘诪砖讗 讜诪转谉 讗讜 讘诪诇讗讻讛, 讜诪专讜讬讞 讜诪转注砖专, 讗讱 讛谞拽讘讛 讗讬谉 诇讛 注住拽 诪砖讗 讜诪转谉 讜诪诇讗讻讛, 讜专拽 爪讜注拽转 讛讘 讛讘. 讜讬讚讜注 讻讬 讛注讜砖专 讬转讬讬讞住 诇爪驻讜谉, 讻诪讜 砖讗诪专讜 专讘讜转讬谞讜 讝"诇 讛专讜爪讛 诇讛注砖讬专 讬爪驻讬谉, 讜住讬诪谞讬讱 砖诇讞谉 讘爪驻讜谉, 讜诇讻谉 转诇讛 讛讻转讜讘 讘讬讗转 讛讝讻专讬诐 讘爪驻讜谉, 讜诇讻谉 转诪爪讗 谞诪讬 爪驻讜谉 [226] 注诐 讛讻讜诇诇 诪住驻专 讝讻专 [227], 讜诇讚注转 专讘 谞讞诪谉 讘专 讬爪讞拽 砖讗诪专 讗讬谉 讗砖转讜 诪驻诇转, 讙诐 讻谉 讬砖 专诪讝 诇讝讛 讘爪驻讜谉, 讻讬 爪驻讜谉 注诐 讛讻讜诇诇 注讜诇讛 诪住驻专 讗讬"谉 谞讜驻"诇 [227], 讜讘讝讛 讬讜讘谉 讛讻转讜讘 讘讬砖注讬讛 (住',讚') 讘指旨谞址讬执讱职 诪值专指讞讜止拽 讬指讘止讗讜旨, 砖转讘讬讗讬 讝讻专讬诐 诪驻谞讬 讻讬 讘职谞止转址讬执讱职 讛谞砖讬诐 注址诇 爪址讚, 专讗砖讬 转讬讘讜转 爪驻讜谉 讚专讜诐, 转值旨讗指诪址谞指讛 砖谞讜转谞讬诐 诪讟转诐 讘讬谉 爪驻讜谉 诇讚专讜诐.



讟讜止专职驻执讬谉 诇讜止 转旨职驻执诇旨指转讜止 讘旨职驻指谞指讬讜. 谞专讗讛 诇讬 讘住"讚 讟注诐 诇讝讛 讻讬 讛讛诪转谞讛 砖诪诪转讬谉 诇讞讘讬专讜 诪讜专讛 注诇 讞讬讘讜专 讜讗讞讚讜转, 讜讛讬讜爪讗 讜诪谞讬讞 讞讘讬专讜 讘诪讜专讗 讜驻讞讚 讝讛 诪讜专讛 注诇 讛驻讬专讜讚, 砖讗讜诪专 砖诇讜诐 注诇讬讱 谞驻砖讬, 讜讗讬谞讜 专讜爪讛 讘讞讬讘讜专 讜讗讞讚讜转, 讜诇讻谉 讟讜专驻讬谉 转驻诇转讜 讘驻谞讬讜, 讻讬 注诇 讛专讜讘 讗讬谉 转驻诇转讜 砖诇 讛讗讚诐 砖诇讬诪讛 诪爪讚 讛讻讜谞讛, 讗讱 谞砖诇诐 讞住专讜谞讛 诪讞诪转 讛爪讟专驻讜转 砖诇讛 注诐 转驻诇讜转 讛爪讚讬拽讬诐 砖讛诐 讘砖诇讬诪讜转, 讜讛诐 诪讜砖讻讬诐 转驻讬诇讜转 讛讞诇砖讬诐, 讻诪讜 住驻讬谞讛 砖诇 讗砖 砖诪讜砖讻转 注诪讛 住驻讬谞讛 驻砖讜讟讛, 讜诇讻讱 讝讛 砖讗讬谉 诇讜 讞驻抓 讜专爪讜谉 讘讞讬讘讜专 讜讗讞讚讜转, 讗讝 诪讚讛 讻谞讙讚 诪讚讛 转驻诇转讜 诇讗 转讛讬讛 诪爪讟专驻转 注诐 转驻诇讜转 讛爪讚讬拽讬诐 讛砖诇讬诪讬诐, 讜谞讘讚诇转 讜谞驻专讚转 诪讛诐, 讜讗讝 讬讜讻专 讞住专讜谞讛 讜讗讬谉 讘讛 讻讞 诇注诇讜转, 讜诇讻讱 讟讜专驻讬谉 诇讜 转驻诇转讜 讘驻谞讬讜, 讜诇讻讱 讙讜专诐 讙诐 讻谉 住讬诇讜拽 砖讻讬谞讛 诪讬砖专讗诇, 讻讬 讛砖专讗转 砖讻讬谞讛 讘讬砖专讗诇 讬讛讬讛 注诇 讬讚讬 拽讬讜诐 转专讬"讙 诪爪讜转, 讜讘讗诪转 讗讬 讗驻砖专 砖讬讛讬讛 讻诇 讗讚诐 诪拽讬讬诐 讛讻诇, 讗讱 注诇 讬讚讬 讛讞讬讘讜专 讜讗讞讚讜转 谞讞砖讘 讻诇 讗讞讚 讜讗讞讚 诪拽讬讬诐 讻诇 转专讬"讙 诪爪讜转, 讜讝讛 诇驻讬 砖讬讟转讜 砖讗讬谞讜 专讜爪讛 讘讗讞讚讜转 讜讞讬讘讜专 诇讻讱 讙讜专诐 讻讱. 讜讘讝讛 讬讜讘谉 讛讬诇驻讜转讗 诪拽专讗 诇讜讗 讛拽砖讘转 诇诪爪讜转讬, 讜驻讬专讜砖 专砖"讬 砖爪讬讜转讬 诇讙诪讜诇 讞住讚, 讜拽砖讗 诇诪讛 谞拽讬讟 诇砖讜谉 专讘讬诐, 讜讘讝讛 谞讬讞讗 砖讗诐 讛诪转谞转 砖讗转讛 诪讜讚讛 讜讞驻抓 讘讞讬讘讜专 讜讗讞讚讜转, 讗讝 转讝讻讛 诇诪爪讜转 专讘讬诐 诪砖诇 讗讞专讬诐. 讜讛讗 讚谞拽讬讟 诇讬砖谞讗 讚讟讜专驻讬谉 讜诇讗 讗诪专 诪砖诇讬讻讬谉 讗讜 讚讜讞讬谉? 谞专讗讛 诇讬 讘住"讚 讘讛拽讚讬诐 诪注砖讛 讘诪诇讱 砖讛讬讛 诇讜 砖谞讬 砖专讬诐 讬讜注爪讬诐 讜讗讛讘诐 讛专讘讛, 讗讞讚 讬砖专讗诇 讜讗讞讚 注专诇, 讜讛砖专 讬砖专讗诇 讛讬讛 讬驻讛 诪讗讚 讜讛讬转讛 讗砖转讜 砖诇 砖专 讛注专诇 讞讜诪讚转讜 讜诪转讗讜讛 讗诇讬讜 讛专讘讛, 讜讗讬谞讛 讬讻讜诇讛 诇讜 砖讛讬讛 爪讚讬拽 讜讬砖专, 诇讬诪讬诐 谞转注讘专讜 谞砖讜转讬讛诐 讜讬诇讚讜 讝讻专讬诐 讘讬讜诐 讗讞讚, 讜诇讛讬讜转 讗砖转讜 砖诇 砖专 讛注专诇 讞讜砖拽转 讛专讘讛 讘砖专 讬砖专讗诇, 讜诇讗 讛讬转讛 诪住讬专讛 讗讜转讜 诪诪讞砖讘转讛, 诇讻讱 讗讜转讛 讛讜诇讚 砖谞转注讘专讛 讘讜 诪讘注诇讛 谞讜诇讚 爪讜专转讜 讻爪讜专转 砖专 讛讬砖专讗诇, 讜讙诐 讗砖转讜 砖诇 砖专 讬砖专讗诇 讬诇讚讛 讛讜诇讚 砖诇讛 讻爪讜专转 讗讘讬讜 诪诪砖, 谞诪爪讗 讗诇讜 讛讬诇讚讬诐 砖谞讜诇讚讜 讘讬讜诐 讗讞讚 讛讬转讛 爪讜专转诐 砖讜讛 砖讚讜诪讬诐 讝讛 诇讝讛 诪诪砖, 讜讛讜讙讚 诇诪诇讱 讻讬 讬诇讚讜 谞砖讜转讬讛诐 砖诇 讛砖专讬诐 讘讬讜诐 讗讞讚, 讜讛讬诇讚讬诐 讚讜诪讬谉 讝讛 诇讝讛 诪诪砖, 讜砖谞讬讛诐 讚讜诪讬谉 诇爪讜专转 砖专 讛讬砖专讗诇. 讜讛讘讬谉 讛诪诇讱 讻讬 诪专讜讘 讞砖拽讛 砖诇 讗砖转 讛注专诇 讘砖专 讛讬砖专讗诇 讛讜诇讬讚讛 讘谞讛 讘爪讜专转讜, 讜讻注住 讘诇讘讜 注诇讬讛 讜讙讝专 讜讗诪专 砖讘讬讜诐 砖讬诪讜诇讜 讘谞讜 砖诇 讬砖专讗诇 讬诪讜诇讜 讙诐 讘谞讛 砖诇 讗讜转讛 讗砖讛, 讜讗祝 注诇 驻讬 砖讝讛 讛驻讱 讚转诐, 讙讝专 讻谉 诇驻专住诐 注讜谉 讛讞砖拽 砖诇讛 砖讞砖拽讛 讘讗讬砖 讝专 诪讗讚, 讜讻谉 注砖讜, 讗讞专 讻讱 讙讝专 砖讬讙诪诇讜 讛讬诇讚讬诐 讘讬讜诐 讗讞讚, 讜讬讘讬讗讜 讗转 砖谞讬讛诐 诇讘讬转 讛诪诇讱 讜砖诐 讬讙讚诇讜 讗讜转诐, 讜讗转 驻谞讬 讗讘讬讛诐 讜讗讬诪讜转诐 诇讗 讬专讗讜 注讚 诪砖讱 砖砖讛 砖谞讬诐, 砖讗讝 讬诪住讜专 讗讜转诐 诇讛诐, 讜讻谉 注砖讜 讜讗诇讜 讗讞专 砖讙讚诇讜 讛讬讜 讚讜诪讬谉 讝讛 诇讝讛, 讗讱 讛诪诇讱 讜讘谞讬 讘讬转讜 讬讜讚注讬诐 诪讬 讝讛 讘谉 砖专 讛讬砖专讗诇, 讜诪讬 讝讛 讘谉 砖专 讛注专诇, 讻讬 讗讬 讗驻砖专 诇讛讬讜转 讚讜诪讬谉 诪诪砖, 砖讬砖 讘讜讚讗讬 讗讬讝讛 住讬诪谉 讚拽 讘谞讬讛诐, 讗讘诇 讗讘讜转讬讛诐 讜讗诪讜转诐 诪讗讞专 砖诇讗 讙讚诇讜 讗爪诇诐 讗讬谉 讬讻讜诇讬诐 诇讛讻讬专诐, 讜诇讗 讬讚注 讻诇 讗讞讚 诪讬 讛讜讗 讘谞讜, 讜讛谞讛 讘讻诇 讗讜转诐 砖谞讬诐 砖谞讙讚诇讜 讘讘讬转 讛诪诇讱 讻讗砖专 诪讘讬讗讬诐 转讘砖讬诇 讗住讜专 诇讘谉 讛讬砖专讗诇 诇讗 讛讬讛 讗讜讻诇, 讜讗诐 讛讬讜 诪讗讻讬诇讬诐 讗讜转讜 讘注诇 讻专讞讜 讛讬讛 诪拽讬讗讜, 讜诇讗 讛讬转讛 谞驻砖讜 诪拽讘诇转 讗诇讗 专拽 讗讜讻诇 砖诇 讛讬转专, 讜讻砖讛讙讬注 讝诪谉 砖拽爪讘 讛诪诇讱 砖讛讬讜 讛讬诇讚讬诐 讻诇 讗讞讚 讘谉 砖砖 砖谞讬诐, 拽专讗 讛诪诇讱 讗转 砖谞讬 讛砖专讬诐 讗讘讜转讬讛诐 砖诇 讛讬诇讚讬诐 诇讘讬转讜 讜讛爪讬讙 讗转 砖谞讬 讛讬诇讚讬诐 诇驻谞讬讛诐, 讜讬讗诪专 诇讛诐 讻诇 讗讞讚 讬拽讞 讗转 讘谞讜 讜讬诇讱 诇讜, 讜讛注专诇 谞讬讙砖 诇诪砖讜讱 讬诇讚 讗讞讚 诪讛诐, 讻讬 讛讜讗 讗讬谞讜 诪讻讬专 讗转 讘谞讜 诪讗讞专 砖砖谞讬讛诐 讚讜诪讬谉 讝讛 诇讝讛, 讗讘诇 砖专 讛讬砖专讗诇 诇讗 专爪讛 诇讬拽讞, 讜讛转讞讬诇 诇讘讻讜转 讜讬讗诪专 诇诪诇讱 诪讗讞专 砖讗讬谉 讗谞讬 讬讜讚注 诪讬 讛讜讗 讘谞讬 诇讗 讗专爪讛 诇讬拽讞 诪谉 讛转注专讘讜转 诪谉 讛讘讗 讘讬讚讬. 讜讬讗诪专 诇讜 讛诪诇讱 讗诐 转讜讻诇 诇注砖讜转 讗讬讝讛 诪讘讞谉 砖讘讜 转讻讬专 诪讬 讛讜讗 讘谉 砖诇讱 注砖讛 讜拽讞 诇讱, 讜讬讗诪专 砖专 讛讬砖专讗诇 讗谞讬 讗专爪讛 诇注砖讜转 诪讘讞谉 讛讝讛 砖讬讘讬讗讜 拽注专讛 讗讞转 诪诇讗讛 驻专讟讬 注谞讘讬诐, 讚讛讬讬谞讜 砖转诇砖讜诐 诪谉 讛讗砖讻讜诇 讜讬注砖讜 讻讜诇诐 驻专讟, 讜讬讘讬讗讜 拽注专讛 讗讞转 砖讬砖 讘讛 讗砖讻讜诇 注谞讘讬诐 讗讞讚 砖注讜讚诐 诪讞讜讘专讬诐 讘讗砖讻讜诇 讜诇讗 谞驻专讟讜, 讜讬砖讬诪讜诐 诇驻谞讬 讗讞讚 诪谉 讛讬诇讚讬诐 诇讘讚讜, 讜讬讞讝专讜 讜讬谞讬讞讜诐 诇驻谞讬 讛砖谞讬 诇讘讚讜, 讜诪讬 砖讬拽讞 讗转 讛讗砖讻讜诇 讘专讜专 诇讬 砖讛讜讗 讘谞讬, 讜讻谉 注砖讜 讜讬转谞讜诐 诇驻谞讬 讘谉 砖专 讛注专诇 讜讬讘讞专 讜讬拽讞 诇讜 拽注专讛 砖讬砖 讘讛 注谞讘讬诐 谞驻专讟讬诐, 讜讞讝专讜 讜讛谞讬讞讜诐 诇驻谞讬 讘谉 砖专 讛讬砖专讗诇 讜讬讘讞专 诇讜 诇拽讞转 讗转 讛讗砖讻讜诇 讜诇讗 讘讞专 讘拽注专讛 砖诇 驻专讟讬 注谞讘讬诐, 讜讬讗诪专 讛砖专 讛讬砖专讗诇 讝讛 讛讜讗 讘谞讬 讘讜讚讗讬! 讜讬讗诪专 讛诪诇讱 讻谉 讚讘专转, 讝讛 讛讜讗 讘谞讱 讻讬 讗谞讬 诪讻讬专 讗讜转诐 讘讗诪转, 讗讱 讛讙讚 诇讬 诪讛讬讻谉 谞讜讚注 诇讱 讛讚讘专 注诇 讬讚讬 诪讘讞谉 讝讛? 讜讬讗诪专 诇讜 讗讚讜谞讬 讛诪诇讱 讗谞讞谞讜 讬砖专讗诇, 讗祝 注诇 驻讬 砖讬砖 诇谞讜 讙讜驻讬诐 诪讜讞诇拽讬诐 注诐 讻诇 讝讛 讗谞讞谞讜 讗讞讜讝讬诐 讜拽砖讜专讬诐 讝讛 注诐 讝讛 诪爪讚 谞砖诪讜转讬谞讜, 讜诇讻讱 讻讜诇谞讜 谞讞砖讘讬诐 谞驻砖 讗讞转 讚讻转讬讘 (讚讘专讬诐 讬, 讻讘) 讘旨职砖讈执讘职注执讬诐 谞侄驻侄砖讈 讬指专职讚讜旨 讗植讘止转侄讬讱指 诪执爪职专指讬职诪指讛, 讜诇讗 讗诪专 '谞驻砖讜转', 讜讻谉 讻转讬讘 (讬专诪讬讛讜 讙, 讬讝) 砖侄讉讛 驻职讝讜旨专指讛 讬执砖职讉专指讗值诇, 讜诇讗 讗诪专 '砖讬讜转 驻讝讜专讜转', 讜注诇 讻谉 讗谞讞谞讜 讚讜诪讬谉 诇讗砖讻讜诇 注谞讘讬诐, 讚讗祝 注诇 驻讬 砖讻诇 注谞讘讛 讜注谞讘讛 诇讞讜讚讛 拽讬讬诪讗 注诐 讻诇 讝讛 讻诇 讛驻专讟讬诐 讗讞讜讝讬诐 讜拽砖讜专讬诐 讝讛 讘讝讛 注诇 讬讚讬 讛讗砖讻讜诇 砖转诇讜讬诐 讘讜, 讜诇讻谉 讬砖专讗诇 谞诪砖诇讜 诇讗砖讻讜诇, 讚讻转讬讘 (砖讬专 讛砖讬专讬诐 讝' 讞') 讝止讗转 拽讜止诪指转值讱职 讚指旨诪职转指讛 诇职转指诪指专 讜职砖指讈讚址讬执讱职 诇职讗址砖职讈讻止旨诇讜止转, 讻诇讜诪专 诪爪讚 讛讙讜驻讬诐 讚诪转讛 诇转诪专, 讜诪爪讚 讛谞驻砖讜转 砖讛诐 诪谞讬拽讬诐 讘砖讚讬诐 讚讜诪讬谉 诇讗砖讻诇讜转 注诇 讚专讱 砖讗诪专谞讜. 讗讱 讗讜诪讜转 讛注讜诇诐 讗讬谉 诪讞讜讘专讬诐 讜讗讞讜讝讬诐 讝讛 讘讝讛, 诇讻谉 讬讚诪讜 诇驻专讟 砖讛诐 注谞讘讬诐 砖谞转诇砖讜 讜谞驻专讟讜 诪谉 讛讗砖讻讜诇 砖讗讬谞诐 诪讞讜讘专讬诐 讜讗讞讜讝讬诐 讝讛 注诐 讝讛, 讜讗谞讬 讬讚注转讬 讻讬 讗诇讜 讛讘谞讬诐 诇讛讬讜转诐 拽讟谞讬诐 注转讛 讻诇 讗讞讚 谞诪砖讱 讗讞专 砖专砖讜, 讜讻讘专 谞转谞住讛 讘谞讬 讘注谞讬谉 讛诪讗讻诇 砖讛讬转讛 谞驻砖讜 拽爪讛 讘诪讗讻诇 讛讗住讜专 诇讜, 注诇 讻谉 转专讗讛 讝讛 讘谞讬, 注转讛 谞诪砖讱 诇讘讜 讗讞专 讛讗砖讻讜诇 砖讘讞专 讘讜 讗祝 注诇 驻讬 砖讗讬谉 讘讜 注谞讘讬诐 讞爪讬 诪诪讛 砖讬砖 讘拽注专讛 讛讗讞专转, 讗讱 讘谉 讛讗讞专 谞诪砖讱 诇讘讜 讗讞专 讛驻专讟 砖讛讜讗 讚诪讬讜谉 诇讗讜诪转谉, 讜讬讟讘 讛讚讘专 讘注讬谞讬 讛诪诇讱 讻讬 专讗讛 讚讘专讬讜 谞讻讜谞讬诐 讘讞讜砖 讛专讬讗讜转 讜讬转谉 诇讜 讗转 讘谞讜.
谞诪爪讗 讗讜诪讜转 讛注讜诇诐 讚讜诪讬谉 诇驻专讟 讜讬砖专讗诇 讚讜诪讬谉 诇注讜诇诇讜转, 讜讛谞讛 讝讛 砖专讗讛 讞讘讬专讜 注讜讚谞讜 诪转驻诇诇 讜讛讜讗 注讜诪讚 讘诪拽讜诐 住讻谞讛, 讗诐 讛讬讛 讞讜砖讘 讘讗诪转 砖讬砖专讗诇 讚讜诪讬谉 诇讗砖讻讜诇讜转 砖讻讜诇诐 拽砖讜专讬诐 讝讛 讘讝讛, 诇讗 讛讬讛 诪谞讬讞讜 讜讬讜爪讗 诪讗讞专 讻讬 住讻谞转讜 砖诇 讝讛 谞讜讙注转 讗诇 注爪诪讜 讜讗诇 讘砖专讜, 讗讱 讻砖讛谞讬讞讜 诇讘讚讜 讘诪拽讜诐 住讻谞讛 讜讬爪讗, 谞诪爪讗 讞讜砖讘 砖讛讜讗 讚讜诪讛 诇驻专讟 砖讗讬谉 讛注谞讘讛 诪讞讜讘专转 讜拽砖讜专讛 注诐 讞讘专讜转讬讛, 讜诇讻谉 讻讬讜谉 砖讚讬诪讛 注爪诪讜 诇驻专讟, 讬转讛驻讻讜 诇讜 讗讜转讬讜转 驻专讟 诇讗讜转讬讜转 讟专祝, 讜职讟讜止专职驻执讬谉 诇讜止 转旨职驻执诇旨指转讜止 讘旨职驻指谞指讬讜, 诇讻讱 谞拽讬讟 诇讬砖谞讗 讚讟讜专驻讬谉 讜诇讗 讗诪专 讚讜讞讬谉 讗讜 诪砖诇讬讻讬谉.
讜讘讝讛 讬讜讘谉 专诪讝 讛讻转讜讘 讘讬讞讝拽讗诇 (讬讝,讻讙) 讘职旨讛址专 诪职专讜止诐 讬执砖职讉专指讗值诇 讗侄砖职讈转殖旨诇侄谞旨讜旨 讜职谞指砖指讉讗 注指谞指祝 讜职注指砖指讉讛 驻侄专执讬, 讜讬砖 诇讛拽砖讜转 讚住讙讬 诇讜诪专 讜职注指砖指讉讛 驻侄专执讬, 讜诇诪讗讬 讗爪讟专讬讱 诇诪讚讻专 注指谞指祝 讙诐 讻谉? 讜讘讝讛 谞讬讞讗 砖讬砖专讗诇 讚讜诪讬谉 诇注谞祝 砖讬砖 讘讜 驻讬专讜转 专讘讬诐 诪讞讜讘专讬诐 讬讞讚 讘讜, 讜诇讗 讬讚诪讜 诇驻讬专讜转 谞驻专讚讬诐 讜谞驻专讟讬诐 砖注讜诪讚讬诐 讻诇 驻专讟 讜驻专讟 诇讘讚讜, 讜诇讻谉 转诪爪讗 讚讗诪专讜 专讘讜转讬谞讜 讝"诇 讗砖讻讜诇, 讗讬砖 砖讛讻诇 讘讜, 讜讻转讘 讘住"讛 讗讬谉 讗讜诪专讬诐 讻诇 注诇 驻讞讜转 诪砖诇砖讛, 讜讻谉 讘讬砖专讗诇 讬砖 砖诇砖讛 诪讬谞讬诐 砖讛诐 讻讛谞讬诐 诇讜讬诐 讬砖专讗诇讬诐.
讜讘讗讜驻谉 讗讞专 谞专讗讛 诇讬 讘住"讚 讛讟注诐 讚谞拽讬讟 诇讬砖谞讗 讚讟讜专驻讬谉 讜讛讜讗 讻讬 讛讻转讜讘 讗诪专 (转讛诇讬诐 拽讬"讗 讛') 讟侄专侄祝 谞指转址谉 诇执讬专值讗指讬讜 讬执讝职讻止旨专 诇职注讜止诇指诐 讘职旨专执讬转讜止, 讜讬讚讜注 讻讜谞转 讛讻转讜讘 讛讜讗 砖讬砖专讗诇 讘注住拽 讛转讜专讛 讜转驻诇讛 注讜砖讬谉 讟侄专侄祝 讘住讟专讗 讗讞专讗 诪驻谞讬 讻讬 讘讛诐 讬讛讬讛 讘讬专讜专, 讜诪讗讞专 砖讬讛讬讛 讘讬专讜专 诪讜讻专讞 砖讬讛讬讛 讟专祝 讘讗讜转讜 讞诇拽 砖诇 住讟专讗 讗讞专讗 砖谞注砖讛 讘讜 讛讘讬专讜专, 讻讬 讻讬讜谉 砖讬爪讗 诪诪谞讜 讛谞讬爪讜抓 讛拽讚讜砖 谞讟专祝 讗讜转讜 讞诇拽 砖诇 住讟专讗 讗讞专讗 讜谞注砖讛 讞诇诇, 讜讝讛 砖讗诪专 讟侄专侄祝, 专爪讜谞讜 诇讜诪专 诪诇讗讻转 讛讟专祝, 谞指转址谉 讗讜转讛 诇执讬专值讗指讬讜 砖谞转谉 诇讛诐 讻讞 诇注砖讜转 讻谉 讻讚讬 砖'讬执讝职讻止旨专 诇职注讜止诇指诐 讘职旨专执讬转讜止', 讻讬 讻诇 讛注讜诇诐 注讜诪讚 讜拽讬讬诐 注诇 讬讚讬 讝讻讜转 诪诇讗讻讜转 砖诇 讛讘讜专专, 讜讻谞讝讻专 讘诪拽讜诐 讗讞专 讘诪讚专砖 讗讙讚讛, 讜讘讝讛 诪讜讘谉 讛讟注诐 讚讟讜专驻讬谉, 讻讬 讝讛 讞讘讬专讜 注讜诪讚 讜诪转驻诇诇 讜注讜砖讛 诪诇讗讻讛 讝讜 砖诇 讟专祝 讘住讟专讗 讗讞专讗, 讜讝讛 讛谞讬讞讜 讜讬爪讗, 讜注诇 讬讚讬 讻谉 谞转讘诇讘诇 讚注转讜 讜诪诪讬诇讗 谞转讘诇讘诇讛 诪诇讗讻讛 讝讜 砖诇 讟专祝, 诇讻讱 讟讜专驻讬谉 转驻诇转讜 讘驻谞讬讜.



讜职诇止讗 注讜止讚 讗侄诇旨指讗 砖讈侄讙旨讜止专值诐 诇址砖旨讈职讻执讬谞指讛 砖讈侄转旨执住职转旨址诇旨值拽 诪执讬旨执砖讉职专指讗值诇. 讛讚讘专 讛讝讛 讬驻诇讗, 讛讬转讻谉 讘砖讘讬诇 砖诇讗 讛诪转讬谉 诇讝讛 讬讙专讜诐 专注 讻诇 讻讱 诇讬砖专讗诇 讻讜诇诐 讘住讬诇讜拽 砖讻讬谞讛, 砖讛讜讗 讚讘专 拽砖讛 诪讻诇 专注讜转 砖讘注讜诇诐? 讜谞专讗讛 诇讬 讘住"讚 讻讬 讬讚讜注 讚讛砖专讗转 砖讻讬谞讛 注诇 讬砖专讗诇 讬砖 讘讝讛 诪讚专讙讜转 专讘讜转, 讜诪讚专讙讛 讛讙讚讜诇讛 讛讬讗 讘讛讬讜转诐 砖砖讬诐 专讘讜讗 讘讗讞讚讜转 讗讞讚 讗讝 转砖专讛 砖讻讬谞讛 注诇讬讛诐 讘诪讚专讙讛 讙讚讜诇讛 诪讗讚, 讜诇讻谉 讗诪专讜 专讘讜转讬谞讜 讝"诇 (讘专讻讜转 驻"讟) 讛专讜讗讛 砖砖讬诐 专讘讜讗 讬砖专讗诇 诪讘专讱 讘专讜讱 讞讻诐 讛专讝讬诐, 讜讻诪讜 砖讻转讘 讘讝讛 专讘讬谞讜 诪讛专"诐 讗诇砖讬讱 讝"诇, 讜讛谞讛 爪讗 讜讞砖讜讘 讘讚注转讱 讗诐 讛讬讜 讬砖专讗诇 讘讗讜转讜 讝诪谉 砖砖讬诐 专讘讜讗 讘讗讞讚讜转 讗讞讚 注诐 讛爪讟专驻讜转 砖诇 讝讛 讛讗讬砖 砖拽讚诐 诇讛转驻诇诇, 讜讗讝 讛讬转讛 讛砖专讗转 砖讻讬谞讛 注诇讬讛诐 讘诪讚专讙讛 讛讙讚讜诇讛, 讜注诇 讬讚讬 砖讛谞讬讞 讞讘讬专讜 讘诪拽讜诐 住讻谞讛 讜讬爪讗 谞诪爪讗 讛驻专讬讚 注爪诪讜 诪讻诇诇讜转 讬砖专讗诇 讜讻讗诪讜专 诇注讬诇, 讜讗诐 讻谉 谞讞住专讜 砖砖讬诐 专讘讜讗 讗讚诐 讗讞讚, 讜诪诪讬诇讗 讗讜转讛 讛诪讚专讙讛 讛注诇讬讜谞讛 砖诇 讛砖专讗转 砖讻讬谞讛 谞住转诇拽讛, 讛专讬 讗驻砖专 砖讘讝讛 讛讚讘专 讬讙专讜诐 住讬诇讜拽 砖讻讬谞讛 诪讬砖专讗诇.



讝讜止讻侄讛 诇址讘旨职专指讻讜止转 讛址诇旨指诇讜旨, 砖讈侄谞旨侄讗直诪址专: (讬砖注讬讛讜 诪状讞:讬状讞) 诇讜旨讗 讛执拽职砖讈址讘职转旨指 诇职诪执爪职讜止转指讬, 讜址讬职讛执讬 讻址谞旨指讛指专 砖讈职诇讜止诪侄讱指 讜职讙讜止', 讜址讬职讛执讬 讻址讞讜止诇 讝址专职注侄讱指 讜职讙讜止'. 注讬讬谉 驻讬专讜砖 专砖"讬 讝"诇 讜诪讛专砖"讗, 讜诇讬 讗谞讬 讛讚讬讜讟 谞专讗讛 讘住"讚 讻讬 讬讚讜注 砖注砖专转 讛讚讘专讜转 讛诐 注砖专 诪爪讜转 讘驻专讟讜转, 讗讱 讘讻诇诇讜转 谞讻诇诇讜 讘讛诐 讻诇 转专讬"讙 诪爪讜转, 讜讻诪讜 砖讻转讘 专讘讬谞讜 住注讚讬讛 讙讗讜谉 讝"诇, 讜讬讚讜注 讛讟注诐 砖住讬讬诐 讘注砖专转 讚讘专讜转 讘转讬讘转 诇专注讱, 诇讜诪专 诇讱 讻诇 讛诪爪讜转 讛专诪讜讝讬诐 讘讬讜"讚 讛讚讘专讜转 讗讬谞诐 砖诇诪讬诐 讘拽讬讜诐 砖诇讛诐 讻讬 讗诐 注诇 讬讚讬 专讬注讜转 讜讞讘专讛, 砖讗讝 诪讛 砖讬注砖讛 讝讛 讬讜注讬诇 诇讝讛, 讜讛谞讛 讗诐 讛讗讚诐 诪拽砖讬讘 讗讝谞讜 诇讗诇讜 讛注砖专 诪爪讜转 砖讛诐 注砖专转 讛讚讘专讜转 砖住讬讬诐 讗讜转诐 讘转讬讘转 诇专注讬讱, 讗讝 讜讚讗讬 讬讛讬讛 砖诐 诇讘讜 注诇 讞讘讬专讜 砖诇讗 讬谞讬讞讜 诇讘讚讜 讜讬爪讗, 讜讝讛 砖讗诪专讜 诇讜 讛拽砖讘转 诇诪爪讜转讬, 讞诇拽 讛转讬讘讛 诇砖转讬诐 讜拽专讬 讘讛 诇诪爪讜转 讬讜"讚 讛诐 讬讜"讚 讚讘专讜转 讛诪住讬讬诪讬诐 讘转讬讘讜转 诇专注讬讱, 讗讝 讝讛 砖讻专讱 讜址讬职讛执讬 讻址谞指旨讛指专 砖职讈诇讜止诪侄讱指. 讜爪专讬讱 诇讛讘讬谉 讘专讻讛 讝讜 诪讛 砖讬讬讻讛 诇注谞讬谉 讝讛 砖诇 讛讛诪转谞讛 砖诪诪转讬谉 讝讛 诇讝讛, 讜诪讛 诪讚讛 讻谞讙讚 诪讚讛 讬砖 讘讛? 讜谞专讗讛 诇讬 讘住"讚 讻讬 讬讚讜注 诪讛 砖讬砖专讗诇 注专讘讬诐 讝讛 诇讝讛, 讜讙诐 砖爪专讬讱 讻诇 讗讞讚 诇讟驻诇 讘爪专讻讬 讞讘讬专讜 讜注讜讝专讜 讜诪转讞讘专 注诪讜, 讻诇 讝讛 诪转讞讬讬讘 诇讛讬讜转 诪爪讚 讛谞驻砖讜转 砖讻讜诇诐 注讬拽专谉 讛讬讜 谞驻砖 讗讞转 讗爪诇 讗讚诐 讛专讗砖讜谉, 讜讗讞专 讻讱 谞讞诇拽讜 诇砖诇砖讛 讗讘讜转, 讜讗讞专 讻讱 诇讬"讘 砖讘讟讬诐, 讜讗讞专 讻讱 诇砖讘注讬诐 谞驻砖, 讜讗讞专 讻讱 诇砖砖讬诐 专讘讜讗, 讜讟讘注 讛谞讘专讗 讗诐 讛讬讛 转讞诇讛 注爪诐 讗讞讚 讜讗讞专 讻讱 谞讞诇拽 诇讞诇拽讬诐 专讘讬诐, 讗讝 讗讜转诐 讛讞诇拽讬诐 转讗讜转诐 转诪讬讚 诇讛转讞讘专 注诐 诪拽讜专诐 讜砖专砖诐, 讜砖讬讛讬讜 讛诐 诪讞讜讘专讬诐 讬讞讚 讝讛 注诐 讝讛 讻讗砖专 讛讬讜 讘专讗砖讜谞讛, 讜诇讻谉 转诪爪讗 砖讛谞讛专讜转 讻讜诇诐 专爪讬诐 诇诇讻转 讗诇 讛讬诐, 讻诪讜 砖谞讗诪专 (拽讛诇转 讗, 讝) 讻指旨诇 讛址谞职旨讞指诇执讬诐 讛止诇职讻执讬诐 讗侄诇 讛址讬指旨诐, 讬注谉 讻讬 讛诐 注讬拽专诐 讘讗讜 讜谞诪砖讻讜 诪谉 讛讬诐, 讜讛讬讜 诪讞讜讘专讬诐 注诐 诪讬 讛讬诐, 讜诇讻谉 讞驻爪讬诐 讜专爪讬诐 诇讬诇讱 讗诇 讛讬诐 讜诇讛转注专讘 砖诐, 讜讗祝 注诇 驻讬 砖讞讜讝专讬诐 讜讬讜爪讗讬诐 诪谉 讛讬诐 讚专讱 诪讞讬诇讜转 砖讘拽专拽注 讜诪转诪诇讗讬诐 讛谞讛专讜转 讛谞讛 讛诐 讞讜讝专讬诐 讜讘讗讬诐 讗诇 讛讬诐, 讜讻诪讜 砖谞讗诪专 (砖诐) 讗侄诇 诪职拽讜止诐 砖侄讈讛址谞职旨讞指诇执讬诐 讛止诇职讻执讬诐 砖指讈诐 讛值诐 砖指讈讘执讬诐 诇指诇指讻侄转, 讜讬讚讜注 砖讟讜讘转诐 讜讘专讻转诐 砖诇 讬砖专讗诇 讛讜讗 砖讬讛讬讜 诪讜爪诇讞讬诐 诇讘专专 谞讬爪讜爪讬 拽讚讜砖讛 注诇 讬讚讬 转讜专讛 讜转驻诇讛 讚讘专 讬讜诐 讘讬讜诪讜, 讻诇 讬讜诐 诇驻讬 讘讞讬谞转讜, 讜讗诇讜 讛谞讬爪讜爪讜转 砖诪讘专专讬谉 讜诪注诇讬谉 讗讜转诐 讬砖专讗诇 诇诪注诇讛 谞拽专讗讬诐 诪"谉, 讜讞讜讝专讬谉 讗诇讜 讛诪"谉 讜谞诪砖讻讬诐 诇讛诐 讬讜诐 讛砖谞讬 讛讘讗 讗讞专讬讜 讘住讜讚 诪"讚, 谞诪爪讗 注谞讬谉 讘专讻转诐 讜讟讜讘转诐 讛讜讗 讻诪讜 诪讛 砖谞讗诪专 讘谞讞诇讬诐, 砖讛诐 讛谞讛专讜转, 讚讻转讬讘 讘讛诐 讗诇 诪拽讜诐 砖讛谞讞诇讬诐 讛讜诇讻讬诐 砖诐 讛诐 砖讘讬诐 诇诇讻转, 讜讚讜"拽 讛讬讟讘 讘讝讛 讻讬 讚讘专 讝讛 诇讗 谞讗诪专 讗诇讗 诇诪砖讻讬诇讬诐. 讜讛砖转讗 讘讝讛 诪讜讘谉 讛讟注诐 诪讚讛 讻谞讙讚 诪讚讛, 砖讛诪转讬谉 诇讞讘讬专讜, 砖专爪讛 讘讛转讞讘专讜转 砖诇讜, 讛谞讛 讘讝讛 拽讬讬诐 讘注爪诪讜 讻诪砖驻讟 讛谞讛专 砖诪讬诪讬讜 讞驻爪讬诐 讜专爪讬诐 诇诇讻转 讗诇 讛讬诐 诇讛转讞讘专 注诐 讞诇拽讬诐 砖诇讛诐 讻讗砖专 讛讬讜 讘专讗砖讜谞讛, 讻谉 讝讛 讞驻抓 讛讜讗 讘讞讬讘讜专讜 注诐 讞讘讬专讜 讻讗砖专 讛讬讜 讘专讗砖讜谞讛 讗爪诇 讗讚诐 讛专讗砖讜谉, 讜诪讗讞专 砖拽讬讬诐 讘注爪诪讜 讻诪砖驻讟 讜讟讘注 讛谞讛专, 诇讻讱 讬转拽讬讬诐 讘讜 诪砖驻讟 讗讞讚 砖诇 讛谞讛专, 砖讛讜讗 诪讛 砖讗诪专 讛讻转讜讘 讗诇 诪拽讜诐 砖讛谞讞诇讬诐 讛讜诇讻讬诐 砖诐 讛诐 砖讘讬诐 诇诇讻转, 讻谉 讝讛 讬爪诇讬讞 讘转讬拽讜谉 转讜专讛 讜转驻诇讛 砖注讜砖讛, 砖讗讝 讛诪"谉 砖诪注诇讛 讛讬讜诐 讬讞讝专讜 讜讬诪砖讻讜 讗诇讬讜 讘讬讜诐 讛砖谞讬 讘住讜讚 诪"讚, 讜诇讝讛 讗诪专 讜讬讛讬 讻谞讛专 砖诇讜诪讬讱, 驻讬专讜砖 驻讜注诇 专讜讞谞讬 砖讛讜讗 讛注讬拽专 砖谞拽专讗 砖诇讜诪讬讱, 讬讛讬讛 讚讜讙诪转 讛谞讛专 讘专爪讜讗 讜砖讜讘 砖讬转拽讬讬诐 诪讛 砖谞讗诪专 讘谞讛专, 讗侄诇 诪职拽讜止诐 砖侄讈讛址谞职旨讞指诇执讬诐 讛止诇职讻执讬诐 砖指讈诐 讛值诐 砖指讈讘执讬诐 诇指诇指讻侄转, 讜砖讗专 讚讘专讬诐 讛谞讝讻专讬诐 讘驻住讜拽 讝讛 讛诪讛 住谞讬驻讬诐 诇讘专讻讛 讝讜. 讜诪讛 砖讝讻专 讘驻住讜拽 讛讘' 讘专讻讛 讜址讬职讛执讬 讻址讞讜止诇 讝址专职注侄讱指, 谞专讗讛 诇讬 讘住"讚 砖讬砖 砖讬讬讻讜转 诇讚讘专 讝讛 讻讗谉, 讜讛讜讗 讻讬 讛砖诐 讬转讘专讱 讘专讱 讗转 讗讘专讛诐 讗讘讬谞讜 注"讛 讘讛专 讛诪讜专讬讛 (讘专讗砖讬转 讻讘, 讬讝) 讜职讻址讞讜止诇 讗植砖侄讈专 注址诇 砖职讉驻址转 讛址讬指旨诐, 讜拽砖讗 讚讛讜讛 诇讬讛 诇诪讬诪专 '讻讞讜诇' 住转诐, 讗讱 驻讬专砖转讬 讘住"讚 讘诪拽讜诐 讗讞专 讚讬讚讜注 驻谞讬 讛讬诐 讛诐 讙讘讜讛讬诐 讬讜转专 诪谉 砖讟讞 讛讬讘砖讛, 讜讛讬讛 诪谉 讛专讗讜讬 砖讬砖讟讜祝 讛讬诐 讗转 讛讬讘砖讛, 讗讱 讛拽讘"讛 砖诐 讞讜诇 讙讘讜诇 诇讬诐, 诇讛讬讜转 砖讜诪专 讗转 讛讬讘砖讛 砖诇讗 讬注讘讜专 讛讬诐 讜讬砖讟讜祝, 讻诪讜 砖谞讗诪专 (讬专诪讬讛讜 讛, 讻讘) 讗植砖侄讈专 砖址讉诪职转执旨讬 讞讜止诇 讙职旨讘讜旨诇 诇址讬指旨诐 讞指拽 注讜止诇指诐 讜讻讜', 谞诪爪讗 讛讞讜诇 砖注诇 砖驻转 讛讬诐 讛讜讗 谞注砖讛 砖讜诪专 诇注讜诇诐 诪谉 砖讟讬驻转 讛讬诐, 讜讬讚讜注 讻讬 讬砖专讗诇 讙诐 讻谉 讛诐 砖讜诪专讬诐 讗转 讛注讜诇诐, 讻讬 讘诇转讬 讬砖专讗诇 诇讗 讬转拽讬讬诐 讛注讜诇诐, 讻诪讜 砖讗诪专讜 专讘讜转讬谞讜 讝"诇 注诇 讛驻住讜拽 (讝讻专讬讛 讘, 讬) 讻执旨讬 讻职旨讗址专职讘址旨注 专讜旨讞讜止转 讛址砖指旨讈诪址讬执诐, 讜诇讻谉 讗诪专 诇讜 '讻址讞讜止诇 注址诇 砖职讉驻址转 讛址讬指旨诐' 讚讬讬拽讗, 砖讬讛讬讜 爪讚讬拽讬诐 讜砖讜诪专讬诐 讗转 讛注讜诇诐 讻诪讜 讛讞讜诇, 讻讬 讛砖诪讬专讛 转诇讜讬讛 讘爪讚拽讜转 砖诇 讬砖专讗诇. 谞诪爪讗 讚诪讬讜谉 讬砖专讗诇 诇讞讜诇 讛讜讗 专讜诪讝 注诇 讛爪讚拽讜转, 砖讘讛讬讜转诐 爪讚讬拽讬诐 讗讝 专讗讜讬诐 诇讛讬讜转 砖讜诪专讬 讛注讜诇诐 讻诪讜 讛讞讜诇, 讜讝讛 砖讗诪专 诇讜 讛拽砖讘转 诇诪爪讜转讬 讜谞注砖讬转 砖讜诪专 诇讝讛 讛讗讬砖 讗砖专 注讜讚谞讜 诪转驻诇诇, 讗讝 诪讚讛 讻谞讙讚 诪讚讛 讬讛讬讛 讻讞讜诇 讝专注讱, 专爪讜谞讜 诇讜诪专 爪讚讬拽讬诐, 砖讬讛讬讜 专讗讜讬诐 诇讛讬讜转 砖讜诪专讬诐.





讘谞讬讛讜

讛址讘 诇执讬 讬指讚指讱职, 讬指讛址讘 诇值讬讛旨 讬指讚指讗 讜职讗讜旨拽职诪值讬讛旨. 讛谞讛 专讘讬谞讜 讛讗专"讬 讝"诇 讘砖注专 诪讗诪专讬 专讝"诇 (讚祝 讗') 驻讬专砖 住讙讜诇转 砖诐 讬诇"讬 讛讜讗 诇讛拽讬诐 讗转 讛讞讜诇讛 诪讞诇讬讜, 讜谞专诪讝 讘专"转 讬指讛址讘 诇值讬讛旨 讬指讚指讗, 讜讛讜讗 砖诐 讛砖谞讬 诪砖诪讜转 注"讘, 注"砖. 讜讗谞讗 注讘讚讗 谞"诇 讘住"讚, 砖砖诐 讬诇"讛 [45] 讛讜讗 砖诐 诪"讚 诪砖诪讜转 注"讘 讜诪住驻专讜 讗讚诐 [45], 讜讛讜讗 讛诪讙讬谉 注诇 讙讜祝 讛讗讚诐. 讜讘讝讛 驻讬专砖转讬 讘住"讚 专诪讝 讛讻转讜讘 讜职专指讗执讬转执讬 讗侄转 讛址讚指旨诐 讜旨驻指住址讞职转执旨讬 注植诇值讻侄诐 (砖诪讜转 讬讘, 讬讙), 砖砖诐 讬诇"讛 讛讜讗 砖诐 诪"讚 讘讛讬驻讜讱 讗转讜讜谉 讚指旨诐, 讜诇讻谉 讗诪专 讘职旨讚指诪址讬执讱职 讞植讬执讬 (讬讞讝拽讗诇 讟讝, 讜). 讜讛谞讛 砖诐 讬诇"讛 讛谞讝' 讛讜讗 专诪讜讝 讘专"转: 讛址讘 诇执讬 讬指讚指讱职, 讜住"转 讘讻讬 [讛址讘 诇执讬 讬指讚指讱职], 讻讬 讛讘讻讬讛 讙"讻 转讜注讬诇 诇诪转拽 讛讚讬谞讬谉, 讜转讞诇讛 讬讻讜讬谉 讘砖诐 讬诇"讛 诇注讜专专 讛专讞诪讬诐, 讜讗讞"讻 讬讻讜讬谉 讘砖诐 讬诇"讬 讛专诪讜讝 讘专"转 讬讛讘 诇讬讛 讬讚讬讛.


讘旨指转址专 讙旨址谞职讘指讗 讙旨职谞讜止讘 讜职讟址注职诪指讗 讟指注执讬诐. 讗注"讙 讚讛讜讗 诇讜拽讞 讘驻专讛住讬讬讗 讘砖讘讬诇 砖讙讜谞讘 诪诪谞讜 讛讗专讬住, 注讻"讝 讘诪砖谞转 讞住讬讚讬诐 讞砖讬讘 讝讛 讘住讜讙 讙谞讬讘讛. 讜砖诪注转讬 诪驻专砖讬诐 诪讚专砖 驻诇讬讗讛, 爪址讚旨执讬拽 诪职讘址砖旨讈值诇 讜职讗讜止讻值诇 讜职讙侄讝侄诇 讘旨职讬指讚讜止 讜驻讬专砖讜 '诪职讘址砖旨讈值诇' 专"转: 诪住转驻拽 讘诪讛 砖讬砖 诇讜. 讜讙讝"诇 专"转: 讜讗讜诪专 讙旨址诐 讝讜旨 诇职讟讜止讘指讛 注"讻. 讜讛诐 讛讜讻讬讞讜 讗讜转讜 讘讚讘专 讝讛 砖讛讜讗 谞讜讟诇 讞诇拽 讛讗专讬住, 讗注"驻 砖讛讜讗 注讜砖讛 讻谉 讘砖讘讬诇 砖讛讗专讬住 讞讬讬讘 诇讜 诪注转讬诐 讗讞专讬诐, 注讻"讝 专讗讜讬 诇爪讚讬拽 诇讛住转驻拽 讘诪讛 砖讬砖 诇讜 诇注爪诪讜, 讜诇讗 讬拽讞 讞诇拽 讗讞专讬诐 讗注"驻 砖讛诐 讞讬讬讘讬谉 诇讜 讻谞讙讚 讝讛 讻驻诇讬诐, 讜讙诐 讛专讗讜 诇讜 砖讝讛 讞砖讬讘 讙讝诇 讘讬讚讜, 专诪讝讜 诇讜 讘讝讛 砖讬讗诪专 注诇 讬住讜专讬谉 讗诇讜 讙旨址诐 讝讜旨 诇职讟讜止讘指讛, 砖讛讜讗 专"转 讙侄讝侄诇.


讻旨指诇 讛址谞旨讜止转值谉 诪执讟旨指转讜止 讘旨值讬谉 爪指驻讜止谉 诇职讚指专讜止诐, 讛址讜职讬指讬谉 诇值讬讛旨 讘旨指谞执讬诐 讝职讻指专执讬诐. 诇驻"讚 专砖"讬 讝"诇 讝讛 讚讜拽讗 讘谞讜砖讗 讗砖讛, 讚诇讗讜 讗讜专讞 讗专注讗 诇砖诪砖 讘讬谉 诪讝专讞 诇诪注专讘, 讛谞讛 讘讝讛 讬讘讗 谞讻讜谉 专诪讝 讛讻转讜讘 注址诇 爪址讚 转执旨谞指旨砖值讉讗讜旨 (讬砖注讬讛 住讜, 讘) 爪址讚 专"转: 爪驻讜谉 讚专讜诐, 转执旨谞指旨砖值讉讗讜旨 诇砖讜谉 谞砖讜讗讬谉, 讚爪专讬讱 诇讛讝讛专 讘谞砖讜讗讬谉. 讜诪讛 砖谞住转驻拽讜 讘住驻专讬 讛讗讞专讜谞讬诐 讗讬 讘注讬谞谉 专讗砖讛 诇爪驻讜谉 讜专讙诇讛 诇讚专讜诐 讗讜 诇讛讬驻讱? 谞专讗讛 讚讗讬讻讗 诇诪讬讚拽 专讗砖讛 诇爪驻讜谉, 讚讗讬 诇讛讬驻讱 讛讜诇"诇 讘讬谉 讚专讜诐 诇爪驻讜谉, 讻讬 讛讚专讜诐 讬诪讬谉 讜爪专讬讱 诇讗拽讚讜诪讬 转讞讬诇讛, 讜讻讬讜谉 讚讗诪专 讘讬谉 爪驻讜谉 诇讚专讜诐 砖诪注 诪讬谞讛 砖讘讗 诇诇诪讚 专讗砖讛 诇爪驻讜谉, 讜诇讛讻讬 谞拽讬讟 爪驻讜谉 讘专讬砖讗. 讜注讜讚 讗讬讻讗 诇诪讬讚拽 讛讻讬 诪拽专讗 讚'爪职驻讜旨谞职讱指 转职旨诪址诇值旨讗 讘执讟职谞指诐' (转讛诇讬诐 讬讝, 讬讚) 讚诇讗 谞拽讬讟 讗诇讗 爪驻讜谉 讘诇讘讚, 砖诪注 诪讬谞讛 专讗砖讛 诇爪驻讜谉, 讜诇讛讻讬 谞拽讬讟 诪拽讜诐 讛专讗砖 讘诇讘讚. 讜讬"诇: 爪驻讜谉 讚专讜诐 [476] 讙讬' 讘讚注转 [476], 讜讬讚讜注, 讞址讬旨值讬 诪讞讻诪讛, 诪职讝讜止谞值讬 诪讘讬谞讛, 讜讘旨指谞值讬 诪讚注转.
讜谞专讗讛 诇驻专砖 讘讻讜谞转 讛诪讗诪专 讛谞讝' 讘住"讚, 讚讬讚讜注 讻讬讜谉 讚讛讟讬诇 讛谞讞砖 讝讜讛诪讗 讘讞讜讛 诪谉 讻"讚 讝讬谞讬 讚诪住讗讘讜转讗 讻诪谞讬谉 讜讗讬讘讛, 讚讻转讬讘 讜职讗值讬讘指讛 讗指砖执讈讬转 讘值旨讬谞职讱指 讜旨讘值讬谉 讛指讗执砖指旨讈讛 (讘专讗砖讬转 讙, 讟讜), 谞注砖讛 诇讜 砖诇讬讟讛 讘转砖诪讬砖 讛诪讟讛 砖诇 讗讚诐 讜讗砖转讜, 讜注"讬 砖讬转谞讛讙 讛讗讚诐 讘转砖诪讬砖 讛诪讟讛 讘拽讚讜砖讛 讜讘爪谞讬注讜转, 讚讜讞讛 讻讞 讛讟讜诪讗讛 砖诇 讻"讚 讝讬谞讬 诪住讗讘讜转讗 诪注诇讬讜. 讜讬讚讜注 讚讻"讚 砖诇 讜讗讬讘讛 讛讟诪讗 谞砖讘专 讜谞讚讞讛 讘讻"讚 讛拽讚讜砖, 砖讛讜讗 砖诐 讗讝讘讜讙"讛 砖诪住驻专讜 讻"讚 讻诪谞讬谉 讻"讚 爪讬专讜驻讬 砖诐 讗讚谞"讬. 讜诇讻谉 注"讬 拽讚讜砖转 讛讝讜讜讙 讜爪谞讬注讜转讜, 讬讗讬专 讘讜 砖诐 讛拽讚讜砖 讛谞讝', 讜讬砖讘专 讻"讚 讛讟诪讗 讛诪转注讜专专 讘注转 转砖诪讬砖, 讘住讜讚 讜职转执砖指旨讈讘侄专 讻址旨讚 注址诇 讛址诪址旨讘旨讜旨注址 (拽讛诇转 讬讘, 讜) 讛讬讗 讛转砖诪讬砖 砖讘讜 谞驻转讞 诪讘讜注 讛讝专注.
讜讘讝讛 驻讬专砖转讬 讛讟注诐 讚注讜谞转谉 砖诇 转"讞 诪砖讘转 诇砖讘转 (讻转讜讘讜转 住讘:) 讻讬 讻转讘 讘拽讛"讬 讝"诇, 砖诪讬专转 砖讘转 讚讜讞讛 讻"讚 讝讬谞讬 讚诪住讗讘讜转讗, 讜诇讻谉 讜职砖讈指诪职专讜旨 讘职谞值讬 讬执砖讉职专指讗值诇 讗侄转 讛址砖旨讈址讘旨指转 (砖诪讜转 诇讗, 讟讝) 专"转 讙讬' 讻"讚, 讜诇讻讱 讬砖 讻"讚 驻专拽讬诐 讘砖讘转, 注讻"讚.
讜讗谞讗 注讘讚讗 讛讜住驻转讬 谞讜驻讱, 住"转 讜职砖讈指诪职专讜旨 讘职谞值讬 讬执砖讉职专指讗值诇 讗侄转 讛址砖旨讈址讘旨指转 讛讜讗 转诇讬讜转, 讘讗诇讜 讛讻"讚 讛专诪讜讝讬诐 讘专"转 讬讛讬讜 转诇讜讬讬谉 注讚 讛讞讜诇 讜诇讗 讬讛讬讜 讬讻讜诇讬谉 诇讟诪讗 讛转砖诪讬砖 讘砖讘转.
讜讘讝讛 讬讜讘谉 讛诪讗诪专 讛址谞旨讜止转值谉 诪执讟旨指转讜止 讘旨值讬谉 爪指驻讜止谉 诇职讚指专讜止诐 讻诇讜诪专 讘讻"讚 讛拽讚讜砖 讛讜讗 砖诐 讛谞讝' 砖诪住驻专讜 讘"讚 讛专诪讜讝 讘诪住驻专 砖讬砖 讘讬谉 诪住驻专 爪驻讜谉 诇诪住驻专 讚专讜诐, 讻讬 讛讛驻专砖 砖讘讬谞讬讛诐 讛讜讗 讻"讚, 砖讘讝讛 转讚讞讛 讛讟讜诪讗讛 诪转砖诪讬砖 讛诪讟讛 砖诇讜, 讬讝讻讛 诇讛讜诇讬讚 诪讗讜转讜 讝讜讜讙 讘谞讬诐 讝讻专讬诐 砖讗讬谉 讘讛诐 讟讜诪讗讛 砖诇 谞讚讛 讻谞拽讘讜转.


讟讜止专职驻执讬谉 诇讜止 转旨职驻执诇旨指转讜止 讘旨职驻指谞指讬讜, 砖讈侄谞旨侄讗直诪址专 讟止专值祝 谞址驻职砖讈讜止 讘旨职讗址驻旨讜止, 讛址诇职诪址注址谞职讱指 转旨值注指讝值讘 讗指专侄抓 (讗讬讜讘 讬讞, 讚). 驻讬专讜砖 讚专讬砖 讗址驻旨讜止 诇砖讜谉 驻旨指谞执讬诐 讻诪讜 讗址驻址旨讬执诐 讗侄专侄抓 讬执砖职讈转址旨讞植讜讜旨 诇指讱职 (讬砖注讬讛 诪讟, 讻讙). (讜讘注抓 讬讜住祝) 驻讬专砖: 讘旨职讗址驻旨讜止 讛讜讗 诪诇讗讱 讗讻讝专讬 讛谞拽专讗 讗址祝, 注"砖.
讜谞专讗讛 诇驻专砖 讛讟注诐 砖讚讘专 讝讛 讬讛讬讛 注诇 讬讚讬 诪诇讗讱 讛谞拽专讗 讗址祝, 讜讛讬讬谞讜 讻讬 讬砖专讗诇 讬砖 诇讛诐 转讜讗专 讗讞讚 讚讻转讬讘 讜旨诪执讬 讻职注址诪职旨讱指 讻职旨讬执砖职讉专指讗值诇 讙旨讜止讬 讗侄讞指讚 讘指旨讗指专侄抓 (砖诪讜讗诇 讘' 讝, 讻讙), 讜谞诪爪讗 砖讛诐 讗讞讜讝讬诐 讜专诪讜讝讬诐 讘讗讜转 讗' 砖诪住驻专讜 讗讞讚 [1], 讜诇讻讱 爪专讬讱 砖讬讛讬讜 讻讜诇诐 讘讗讞讚讜转 讗讞讚, 讜讗诐 讬讛讬讜 谞驻专讚讬诐 讬住转诇拽 诪讛诐 转讜讗专 讗讞讚 讜驻讜讙诪讬诐 讘讗讜转 讗' 砖诪住驻专讜 讗讞讚.
讜讬讚讜注 诪"砖 讛诪拽讜讘诇讬诐 讝"诇, 讚讗讜转 讗' 讘转讞讬诇讛 讛讬讛 谞拽专讗 讗址祝 讘诪讬诇讜讗讜, 讜专讗讛 讛拽讘"讛 砖讗讬谉 讛注讜诇诐 诪转拽讬讬诐 讘旨指讗址祝, 诇讻讱 讛讟讬诇 讘讗诪爪注 讗讜转 诇' 讜谞注砖讛 讗诇"祝. 讜讘讝讛 驻讬专砖 专讘讬谞讜 砖诪砖讜谉 讝"诇 讗址祝 转执旨讻旨讜止谉 转值旨讘值诇 讘址旨诇 转执旨诪旨讜止讟 (转讛诇讬诐 爪讙, 讗). 转执旨讻旨讜止谉 诇砖讜谉 讘职旨专执讬讞址 讛址转执旨讬讻止谉 砖注砖讛 诇讛 转讬讻讜谉 讘讗诪爪注 讛讜讗 讗讜转 诇', 讜注讬"讻 转值旨讘值诇 讘址旨诇 转执旨诪旨讜止讟 讚讗讬谉 讛注讜诇诐 诪转拽讬讬诐 讘旨指讗址祝 [讜讘诪拽讜诐 讗讞专 驻讬专砖 专讘讬谞讜 讝状诇 讘讝讛 讗转 讛驻住讜拽 谞讜止专指讗 转职讛执诇止旨转 注止砖值讉讛 驻侄诇侄讗].
讜讬讚讜注 讚讗讜转 诇' 讛讜讗 讙' 讜讜讬"谉 转诇讜讬讬诐 讝讛 讘讝讛, 砖专讜诪讝讬诐 诇讻诇诇讜转 讬砖专讗诇, 砖讛诐 讻旨止讛植谞执讬诐 诇职讜执讬旨执诐 讬执砖讉职专职讗值诇执讬诐, 讜讛注诇讬讜谉 讻谞讙讚 讻旨止讛植谞执讬诐, 讜讛讗诪爪注讬 诇职讜执讬旨执诐, 讜讛转讞转讜谉 讬执砖讉职专指讗值诇.
讜诇讻谉 讝讛 讛讗讚诐 砖诇讗 讛诪转讬谉 诇讞讘讬专讜 讗诇讗 谞驻专讚 诪诪谞讜 讜讛诇讱 诇讜, 讙诇讬讛 讗讚注转讬讛 讚诇讗 谞讬讞讗 诇讬讛 讘讗讞讚讜转 讜拽砖专 砖诇 讬砖专讗诇, 讜谞诪爪讗 砖驻讙诐 讘讗讜转 讗'. 讜讻讬讜谉 砖驻讙诐 讘讗讜转 讗' 砖诪住驻专讜 讗讞讚, 讬住转诇拽 诇讙讘讬 讚讬讚讬讛 讛转讬拽讜谉 砖诇 讗讜转 讗诇"祝 砖谞转拽谉 讘讗讜转 诇', 讜讬砖讗专 讗祝 诇讙讘讬 讚讬讚讬讛, 讜讗讝 诪讚讛 讻谞讙讚 诪讚讛 讬讛讬讛 诪诇讗讱 讛谞拽专讗 讗址祝 讟讜专祝 转旨职驻执诇旨指转讜止 讘旨职驻指谞指讬讜 诪诪砖.


讜职诇止讗 注讜止讚 讗侄诇旨指讗 砖讈侄讙旨讜止专值诐 诇址砖旨讈职讻执讬谞指讛 砖讈侄转旨执住职转旨址诇旨值拽 诪执讬旨执砖讉职专指讗值诇. 谞"诇 讘住"讚 讛讟注诐 注"驻 诪"砖 讘讙诪专讗 讚讬讘诪讜转 (讚祝 住讙:) 转"专 讜旨讘职谞只讞止讛 讬止讗诪址专 砖讈讜旨讘指讛 讬职讬指 专执讘职讘讜止转 讗址诇职驻值讬 讬执砖职讉专指讗值诇 (讘诪讚讘专 讬,诇讜), 诪诇诪讚 砖讗讬谉 讛砖讻讬谞讛 砖讜专讛 注诇 驻讞讜转 诪砖谞讬 讗诇驻讬诐 讜砖谞讬 专讘讘讜转 诪讬砖专讗诇, 讛专讬 砖讛讬讜 讬砖专讗诇 砖转讬 讗诇驻讬诐 讜砖转讬 专讘讘讜转 讞住专 讗讞讚 讜讝讛 诇讗 注住拽 讘驻专讬讛 讜专讘讬讛, 诇讗 谞诪爪讗 讝讛 讙旨讜止专值诐 诇址砖旨讈职讻执讬谞指讛 砖讈侄转旨执住职转旨址诇旨值拽 诪执讬旨执砖讉职专指讗值诇! 注"讻 注"砖.
讜讻谉 讛注谞讬谉 讻讗谉, 讻诇 讞讬讘讜专 砖诇 砖谞讬 讗诇驻讬诐 讜砖转讬 专讘讘讜转 讬讝讻讜 诇讛砖专讗转 砖讻讬谞讛, 讜讗诐 讝讛 诇讗 讛诪转讬谉 诇讞讘讬专讜, 谞诪爪讗 讘讞专 讝讛 讘驻讬专讜讚, 讜讛专讬 讛讜讗 谞驻专讚 诪讗讜转讜 讞讬讘讜专 砖诇 砖谞讬 讗诇驻讬诐 讜砖谞讬 专讘讘讜转 砖讘讜 讬讛讬讛 讛砖专讗转 砖讻讬谞讛, 讜谞诪爪讗 讙专诐 讛住转诇拽讜转 讛砖讻讬谞讛, 讻讬 讻讬讜谉 讚讛驻专讬讚 注爪诪讜 诇讗 谞砖讗专 讘' 讗诇驻讬诐 讜讘' 专讘讘讜转 讘讞讬讘讜专 讗讞讚.





讙诇讬讜谉 讛砖"住 - 专讘讬 注拽讬讘讗 讗讬讙专

转讜讚"讛 诇讗 讻讜'. 讗讬谉 讗讚诐 讝讜讻讛. 注讬' 砖讘转 讚祝 谞讛 注"讘 转讜讚"讛 讗专讘注讛:





驻谞讬 讬讛讜砖注

砖诐 转谞讬讗 讗讘讗 讘谞讬诪讬谉 讗讜诪专 注诇 砖谞讬 讚讘专讬诐 讻讜' 讗诇讗 讗讬诪讗 住诪讜讱 诇诪讟转讬. 转讜住' 讚"讛 讗诇讗 专砖"讬 驻讬' 讗驻讬诇讜 诇诇诪讜讚 讗住讜专 讻讜' 讗讘诇 专讗讬讛 讚砖专讬 讻讜' 注讚 住讜祝 讛讚讬讘讜专. 讜诇驻注谞"讚 讬砖 诇转诪讜讛 讚诇驻讬' 讛转讜住' 讚诇注谞讬讬谉 注砖讬讬转 诪诇讗讻讛 诇讞讜讚讗 讗讬讬专讬 讗"讻 诪讗讬 拽讗诪专 讻诇 讬诪讬 讛讬讬转讬 诪爪讟注专 讚诪讛 爪注专 砖讬讬讱 讘讝讛 讚诪讬 诪注讻讘 注诇 讬讚讜 诇讛讬讜转 讬讜砖讘 讜讘讟诇 诪诪诇讗讻讛 注讚 讗讞专 讛转驻诇讛 诪砖讗"讻 诇驻专砖"讬 讗"砖 诇驻讬 砖诇讗 讛讬讛 专讜爪讛 诇讛讬讜转 讬讜砖讘 讜讘讟诇 诪转"转 注讚 砖讬转驻诇诇 讘讘讛讻"谞 注诐 讛爪讬讘讜专 讻讚讗诪专 诇拽诪谉 讗讘讗 讘谞讬诪讬谉 讙讜驻讗 讘讗讬讚讱 讘专讬讬转讗 讚讗讬谉 转驻诇讛 砖诇 讗讚诐 谞砖诪注转 讗诇讗 讘讘讛讻"谞 讜讘讻讱 讛讬讛 诪爪讟注专 砖讬讝讚诪谉 诇讜 砖讬讛讬讛 谞注讜专 诪砖讬谞转讜 住诪讜讱 诇讗讜转讜 讝诪谉 转驻诇转 讛爪讬讘讜专 讚谞讛讬 讚诪住转诪讗 讛讬讛 讝讛讬专 诇诇诪讜讚 讜诇讛转驻诇诇 讘讗砖诪讜专转 拽讜讚诐 讗讜专 讛讬讜诐 讗驻"讛 讗驻砖专 砖讛讬讛 讞讜讝专 讜讬砖谉 住诪讜讱 诇讗讜专 讛讬讜诐 讻讚讬 砖讬讞讝讜专 讜讬谞注讜专 住诪讜讱 诇讝诪谉 讛转驻诇讛 讻讚讬 砖诇讗 讬爪讟专讱 诇讛讬讜转 讬讜砖讘 讜讘讟诇. 讜诇驻"讝 诇拽"诪 诪讛讗 讚讗诪专讬谞谉 诇拽诪谉 讚专讘 讛讜讬 诪拽讚讬诐 讜诪转谞讬 驻讬专拽讬谉 讜讛讚专 爪诇讬 讚讗讚专讘讛 专讘 讙讜驻讗 谞诪讬 讛讜讬 注讘讬讚 讛讻讬 讻讚讬 砖诇讗 讬转讘讟诇 诪诇讬诪讜讚讜 砖讛讬讛 专讗砖 讬砖讬讘讛 诪砖"讛 讛讜讬 诪拽讚讬诐 拽讜讚诐 讗讜专 讛讬讜诐 讜诪转谞讬 诇转诇诪讬讚讬诐 讜讻讬 诪讟讬 讝诪谉 转驻诇讛 讛讬讛 注讜诪讚 讜诪转驻诇诇 讘讘讛"诪 讙讜驻讗 讻讚讗诪专讬谞谉 诇拽诪谉 讙讘讬 专讘讬 讗诪讬 讜专讘讬 讗住讬. 讜注讜讚 讚专讘 讻讬讜谉 砖讛讬讛 诇讜诪讚 注诐 讛转诇诪讬讚讬诐 诇讗 讛讬讛 爪专讬讱 诇驻住讜拽 讗驻讬诇讜 讻砖讛讙讬注 转讞讬诇转 讝诪谉 转驻诇讛 讻讚讗讬转讗 诇拽诪谉 讘诪注砖讛 讚专讘讬 讜讻谉 讻转讘 专讘讬谞讜 讬讜谞讛 注讬讬谉 讘讘"讬 住讬诪谉 驻"讟 讜谞转讬讬砖讘 诇砖讜谉 专砖"讬 讻讛讜讙谉 砖讛讜讗 诪驻专砖 砖讗住讜专 诇诇诪讜讚 讛讬讬谞讜 讻砖讛讙讬注 讝诪谉 转驻诇讛:


讜诇驻"讝 谞转讬讬砖讘 讙"讻 诪讛 砖讛拽砖讛 诪讛专砖"讗 讝"诇 讘讞"讗 讗讛讗 讚诪讬讬转讬 讛讻讗 讘砖诪注转讬谉 讛讱 诪诇转讗 讚讗讘讗 讘谞讬诪讬谉 讚讗讬讬专讬 诇驻专砖"讬 讘转驻诇转 砖讞专讬转 讜讗谞谉 讛讻讗 讗讻转讬 讘拽"砖 讜讘转驻诇讛 讚注专讘讬转 拽讬讬诪讬谞谉 讗诪砖谞转讬谞讜 讚专讬砖 驻讬专拽讬谉 讜诇诪讗讬 讚驻专讬砖讬转 讗"砖 讚讜讚讗讬 讗讘讗 讘谞讬诪讬谉 讗转专讜讜讬讬讛讜 拽讗讬 讚讘讬谉 讘拽"砖 讜转驻诇讛 讚注专讘讬转 讜讘讬谉 讚砖讞专讬转 讛讬讛 谞讝讛专 砖讬讛讬讜 住诪讜讻讬谉 诇诪讟转讜 诪诪砖 讘讝诪谉 砖讻讬讘讛 讜拽讬诪讛 讻驻砖讟讗 讚拽专讗 讘砖讻讘讱 讜讘拽讜诪讱 讗诇讗 讚诇注谞讬谉 拽"砖 讜转驻诇讛 讚注专讘讬转 诇讗 砖讬讬讱 诇讜诪专 砖讛讬讛 诪爪讟注专 注诇 讻讱 讚讘谞拽诇 讛讬讛 讬讜讻诇 诇讬讝讛专 讘讝讛 讻讬讜谉 讚讝诪谉 拽"砖 讚注专讘讬转 讛讜讗 讘砖注转 爪讗转 讛讻讜讻讘讬诐 砖讝诪谞讜 讬讚讜注 讜讛讜讗 讙"讻 讝诪谉 砖讻讬讘讛 诇专讜讘 讘谞讬 讗讚诐 讜诪住转诪讗 讻讜诇谉 讗讜 专讜讘谉 诪转讗住驻讬谉 讜讘讗讬谉 诇讘讛讻"谞 讘讗讜转讜 讝诪谉 诇拽专讜转 拽"砖 讜诇讛转驻诇诇 讜讗讞专 讻讱 讛讜诇讻讬谉 诇砖讻讘 注诇 诪讟讜转讬讛谉. 诪砖讗"讻 讘拽"砖 讜转驻诇讛 讚砖讞专讬转 诇讗 砖讬讬讱 诇讜诪专 砖讛讜讗 讝诪谉 拽讬诪讛 诇专讜讘 讘谞讬 讗讚诐 讻讗讞讚 讻讬讜谉 讚讗讬讻讗 讗讜谞住 砖讬谞讛 讻讚讻转讬讘 注讚 诪转讬 注爪诇 转砖讻讘 诪转讬 转拽讜诐 诪砖谞转讬讱 讜讻讚讗诪专讬' 谞诪讬 讘注诇诪讗 砖讗谞讬 诪讬讙谞讗 诪诪讬拽诐 讗诇讗 砖讚专讱 转"讞 讻讗讘讗 讘谞讬诪讬谉 讜讻讬讜爪讗 讘讜 诇讛砖讻讬诐 诪诪讟转谉 诪砖"讛 拽讗诪专 讗讘讗 讘谞讬诪讬谉 砖驻讬专 砖讻诇 讬诪讬讜 讛讬讛 诪爪讟注专 注"讝 砖讬讝讚诪谞讜 诇讜 专注讬诐 讻诪讜转讜 诇讛砖讻讬诐 讜诇讛转驻诇诇 讘讘讛"讻 讘注砖专讛 讻谞"诇:


砖诐 讜注诇 诪讟转讬 砖转讛讗 谞转讜谞讛 讘讬谉 爪驻讜谉 诇讚专讜诐. 谞专讗讛 讚讘讝讛 砖讬讬讱 讙"讻 诇砖讜谉 讛讬讬转讬 诪爪讟注专 诪砖讜诐 讚讛讗 讚拽讗诪专 讘讬谉 爪驻讜谉 诇讚专讜诐 诇讗讜 讗爪驻讜谉 讜讚专讜诐 讘讬转讜 拽讗诪专 讗诇讗 讚讘注讬谞谉 谞诪讬 砖讬讛讗 讘爪驻讜谉 讜讚专讜诐 讛注讜诇诐 诪诪砖 砖诇讗 讬讛讗 诪讟转讜 谞讜讟讛 讻诇诇 诇讗 诇爪讚 诪讝专讞 讜诇讗 诇爪讚 诪注专讘 讘砖讜诐 注谞讬谉 诪砖讜诐 讻讘讜讚 讛砖讻讬谞讛 讜讚讘专 讝讛 讗讬谞讜 诪讝讚诪谉 讘谞拽诇 砖讬讛讗 爪驻讜谉 讜讚专讜诐 讘讬转讜 诪讻讜讜谉 讻谞讙讚 爪驻讜谉 讜讚专讜诐 讛注讜诇诐 讻讚讗讬转讗 讘驻专拽 讻讬爪讚 诪注讘专讬谉 讜拽"诇:


砖诐 转谞讬' 讗讘讗 讘谞讬诪讬谉 讗讜诪专 砖谞讬诐 砖谞讻谞住讜 诇讛转驻诇诇 讻讜' 砖谞讗诪专 讟讜专祝 谞驻砖讜 讘讗驻讜 讻讜'. 讜驻专砖"讬 诇讱 讗讜诪专 讗砖专 讙专诪转 诇讱 诇讟专讜祝 讗转 谞驻砖讱 讻讜'. 谞专讗讛 讚诪讛 砖驻专砖"讬 驻讬' 讛驻住讜拽 诇讱 讗讜诪专 讘诇砖讜谉 诪讚讘专 诇谞讜讻讞 诪讛 砖讗讬谞讜 讘诪砖诪注讜转 诇砖讜谉 讛讻转讜讘 砖讛讜讗 讘诇砖讜谉 谞住转专 讛讬讬谞讜 诪砖讜诐 讚讝讛 讛驻住讜拽 讛讜讗 讘讗讬讜讘 讘住讬诪谉 讬"讞 讘诪注谞讛 讘诇讚讚 讛砖讜讞讬 讜讛讜讗 转砖讜讘讛 注诇 讚讘专讬 讗讬讜讘 讘住讬诪谞讬诐 讛拽讜讚诪讬诐 砖讛讬讛 诪转专注诐 谞讙讚 讛拽讘"讛 砖诪住专讜 讘讬讚 讛砖讟谉 讜诇讗 拽讬讘诇 转驻诇转讜 讜讗诪专 讙"讻 讘住讬诪谉 讟"讝 讗驻讜 讟专祝 讜讬砖讟诪谞讬 讜注诇 讝讛 讛砖讬讘讜 讘诇讚讚 砖讛转诇讜谞谉 砖诇讗 讻讚讬谉 砖诪讛 砖诇讗 拽讬讘诇 讛拽讘"讛 讗转 转驻诇转讜 讗讬谉 讝讛 诪砖讜诐 讞专讜谉 讗驻讜 砖诇 讛拽讘"讛 讗诇讗 讗转讛 讙专诪转 诇注爪诪讱 讜谞讙讚 讗讬讜讘 讬驻讛 讗诪专 讟讜专祝 谞驻砖讜 讘讗驻讜 砖诪讬讚讱 讛讬转讛 讝讗转 诇讱 砖诇讗 谞转拽讘诇' 转驻诇转讱 诇驻讬 砖讛讬讛 讬讜讚注 讜诪讻讬专 讘讗讬讜讘 砖讛讬讛 专讙讬诇 诇注砖讜转 讻谉 砖诇讗 讛诪转讬谉 注讚 砖住讬讬诐 讞讘讬专讜 转驻诇转讜. 诪讬讛讜 诇驻"讝 谞专讗讛 讚讛讗 讚诪住讬讬诐 讛讻讗 讚讛讗讬 讚专砖讗 讚拽专讗 讚讜讬注转拽 爪讜专 诪诪拽讜诪讜 砖讬讜专讛 砖讛砖讻讬谞讛 转住转诇拽 诪讬砖专讗诇 注"讻 住"诇 诇讗讘讗 讘谞讬诪讬谉 讻讛谞讱 转谞讗讬 讚住"诇 讘驻"拽 讚讘"讘 讚讗讬讜讘 讬砖专讗诇 讛讜讬 讚讗诇"讻 诇讗 讬爪讚拽 诇讜诪专 砖转住转诇拽 讛砖讻讬谞讛 诪讬砖专讗诇 讘砖讘讬诇 讞讟讗 诪砖讗专讬 注讻讜"诐 讛谞"诇 讜讚讜"拽:





爪诇"讞

诪讝讘讞 讻驻专讛 讛讜讜 讬住讜专讬谉 砖诇 讗讛讘讛 诇讗 讛讜讜. 诇讻讗讜专讛 拽砖讛 讚拽讗专讬 诇讛 诪讗讬 拽讗专讬 诇讛 讜讻讬 住"讚 讘讬住讜专讬谉 砖讗讬谞谉 砖诇 讗讛讘讛 砖讗讬谞谉 讘讗讬诐 诇讻驻专 讜讗讟讜 诇诪讙谉 砖诇讞诐 讛拽讬讘讛 讜讛专讬 诇讗 注讘讬讚 讛拽"讘讛 讚讬谞讗 讘诇讗 讚讬谞讗 讜诇驻专注讜谉 讞讜讘 讛注讜谞讜转 讛诐 讘讗讬诐 讜诇讻谉 谞拽专讗 驻讜专注谞讜转 砖讛诪讛 驻专注讜谉 注诇 讞讜讘 砖诇 讛注讜谞讜转 讜讙诐 注诇 讛转专爪谉 拽砖讛 讚拽讗诪专 诪讝讘讞 讻驻专讛 讛讜讜 砖诇 讗讛讘讛 诇讗 讛讜讜 讜诇注谞讬谉 诪讝讘讞 讻驻专讛 诪讗讬 讗专讬' 诪专讗讜转 谞讙注讬诐 讻诇 讬住讜专讬' 讜驻讜专注谞讬讜转 讘讗讜 诇讻驻专讛. 讜谞专讗讛 讻讗砖专 谞讚拽讚拽 讘讗诪专讜 诪讝讘讞 讻驻专讛 诪讛 注谞讬谉 讛讝讻专转 讛诪讝讘讞 诇讻讗谉 讜讛"诇 诇诪讬诪专 讻诇 诪讬 砖讬砖 讘讜 讗' 诪讗专讘注 讜讻讜' 讗讬谞谉 讗诇讗 讻驻专讛 讜谞专讗讛 讚讘讻诇 拽专讘谞讜转 讛谞讗讻诇讬诐 讗讬谉 讛诪讝讘讞 诇讘讚 诪讻驻专 讗讘诇 讗讻讬诇转 讛讻讛谞讬诐 诪讻驻专 讜讻讚转谞讬讗 讘驻专拽 转诪讬讚 谞砖讞讟 讜讗讻诇讜 讗讜转诐 讗砖专 讻驻专 讘讛诐 诪诇诪讚 砖讻讛谞讬诐 讗讜讻诇讬诐 讜讘注诇讬诐 诪转讻驻专讬诐 讗讘诇 注讜诇讛 砖讻讜诇讛 讻诇讬诇 讛诪讝讘讞 诇讘讚 讛讜讗 讙讜诪专 讻诇 讛讻驻专讛 讜注讜诇讛 讘讗讛 注诇 讛专讛讜专 讛诇讘 讜注诇 讛诪讞砖讘讛 讗讬谉 讛拽"讘讛 诪注谞讬砖 讻诪讘讜讗专 讘砖诇讛讬 驻"拽 讚拽讬讚讜砖讬谉 讜讗诐 讻谉 讛讬住讜专讬谉 讗讬谞谉 讘讗讬诐 讘砖讘讬诇 注讜谞砖 讗诐 讛诐 讘讗讬诐 讘砖讘讬诇 讛专讛讜专 讗讘诇 讗注"驻讬 砖讗讬谉 讛拽"讘讛 诪注谞讬砖 注诇 讛诪讞砖讘讛 讗注驻讬"讻 谞驻专讚 讛讚讘讬拽讜转 讜讗讬 讗驻砖专 诇讜 诇讚讘讜拽 讘砖讻讬谞讛 注"讬 驻讙诐 讛诪讞砖讘讛 讜讘讗讬诐 讛讬住讜专讬诐 诇诪专拽讜 砖讬讻讜诇 诇讛转讚讘拽 讘砖讻讬谞' 讜讝讛讜 讬住讜专讬诐 砖诇 讗讛讘讛 讜诪砖谞讬 诪讝讘讞 讻驻专讛 讛讜讜 讚讛专讬 注讜诇讛 诪讻驻专转 讗讞讬讬讘讬 注砖讛 讜讘注讬讚谉 专讬转讞讗 注谞砖讬 诪诇诪注诇讛 讗注砖讛 讜讘讗讜 讛讬住讜专讬诐 诇讻驻专 讗讘诇 讬住讜专讬诐 砖诇 讗讛讘讛 诇讗 讛讜讜 讜讚讜拽讗 讚' 诪专讗讜转 讛诇诇讜 讗讘诇 砖讗专 讬住讜专讬诐 讘讗讬诐 注诇 讞"讻 讜砖讗专 注讘讬专讜转 讞诪讜专讬诐 讜讗讬谞谉 讻诇诇 讚诪讜转 注讜诇讛:


讛讗 诇谉 讛讗 诇讛讜. 注讬讬谉 讘讞"专 讜注讬讬谉 讘诪"诇 驻' 讬' 诪砖诪讬讟讛 讛诇' 讟' 讜诇注谞"讚 谞专讗讛 讚讗驻讬诇讜 讗诐 谞讬诪讗 讚讙诐 诇注谞讬谉 砖讬诇讜讞 诪爪讜专注 讙"讻 讗讬谞讜 谞讜讛讙 讗诇讗 讘讝诪谉 讛讬讜讘诇 诪"诪 讛讬讬谞讜 讘砖讗专 注专讬 讞讜诪讛 讗讘诇 讘讬专讜砖诇讬诐 讜讚讗讬 讟注讜谉 砖讬诇讜讞 讚讙' 诪讞谞讜转 诇讗 谞转讘讟诇讜 讜讛专讬 讘诪讚讘专 诇讗 讛讬' 讛讬讜讘诇 谞讜讛讙 讜讗驻"讛 诪爪讜专注 讛讬' 讟注讜谉 砖讬诇讜讞 诪诪讞谞讛 讬砖专讗诇 讜讬专讜砖诇讬诐 讛讬讗 诪讞谞讛 砖诇讬砖讬转 砖讻诇 讙' 诪讞谞讜转 住诪讜讻讬诐 讝讜 诇讝讜 讜讗诪谞诐 砖讗专 注专讬 讞讜诪讛 讘讗诇讜 讬砖 诇讞诇拽 讘讬谉 讝诪谉 讛讬讜讘诇 讜讘讬谉 讗讞专 讛讬讜讘诇 讜讚注 讚讘诇讗"讛 讗驻讬诇讜 讘讝诪谉 砖谞讛讙讜 讘转讬 注"讞 讗驻"讛 诇讗 讛讬' 砖讬诇讜讞 诪爪讜专注 砖讜讛 讘讘转讬 注"讞 诇讬专讜砖诇讬诐 讚讘讬专讜砖诇讬诐 讞讬讬讘 诪诇拽讜转 讜讘砖讗专 注"讞 讗讬谞讜 专拽 讘注砖讛 讚讘讚讚 讬砖讘 讻诪讘讜讗专 讘专诪讘"诐 驻"讙 诪讘讬讗转 诪拽讚砖 讛诇' 讟' 讜讘讝讛 诪讛 砖讛拽砖讜 讛转讜住' 讻讗谉 讘讚"讛 讛讗 诇谉 讚讗讬讱 讛讬' 诪讚讘专 专' 讬讜讞谞谉 诪讚讘专 砖诇讗 讛讬' 谞讜讛讙 讘讬诪讬讜 讜诇驻诪"砖 讗驻讬' 诇驻讬 砖讟转诐 讗讬谉 讻讗谉 转诪讬' 砖讛专讬 讙诐 讘讬诪讬讜 谞"诪 注讻"驻 诇讬讜砖讘讬 讬专讜砖诇讬诐:


讜讗讘注"讗 讛讗 讘爪讬谞注讗 讜讻讜'. 谞诇注"讚 讚讛讬讬谞讜 讗讬讚讬 讜讗讬讚讬 诇谉 讗讘诇 诇讚讬讚讛讜 诇讗 砖讬讬讱 爪讬谞注讗 讻讬讜谉 讚爪专讬讱 砖讬诇讜讞 讜讻转讬讘 讜讟诪讗 讟诪讗 讬拽专讗:


诇讗 转讬诪讗 诇驻谞讬 诪讟转讬 讗诇讗 住诪讜讱 诇诪讟转讬 讜诪讛 砖讗诪专 讘诇砖讜谉 诇驻谞讬 谞诇注"讚 注"驻讬 诪"砖 讛专讗"砖 诇转专抓 讚讘专讬 专砖"讬 砖讗驻讬诇讜 诇诇诪讜讚 讗住讜专 讚诪讬专讬 砖专讙讬诇 诇讛转驻诇诇 讘讘讬转 诪讚专砖讜 讜讗讬谞讜 讛讜诇讱 诇讘讛"讻 讜讞讬讬砖讬谞谉 讚诇诪讗 诪讗专讬讱 讘讙专住转讜 讜讬砖讻讞 讜讬注讘讜专 讝诪谉 转驻诇讛 讜讛讬' 讗讘讗 讘谞讬诪讬谉 专讙讬诇 诇讙专讜住 讘讞讚专 诪砖讻讘讜 转诪讬讚 讜讻谉 讛讬' 诪转驻诇诇 砖诐 讻讚诇拽诪谉 讚祝 讞' 注"讗 讚讗讬谉 诇讛拽"讘讛 讗诇讗 讚"讗 砖诇 讛诇讻讛 讜诇讝讛 讛讬' 诪讜讻专讞 诇讛转驻诇诇 转讻祝 砖诇讗 讬讟专讚 讘讙讬专住转讜 讜诇讝讛 讛讬' 讗讜诪专 砖讛讬' 诪爪讟注专 砖转讛讬' 转驻诇转讜 诇驻谞讬 诪讟转讜 讜诇讗讜 讚讜拽讗 诇驻谞讬 讗诇讗 讻诇讜诪专 讘讗讜转讜 讞讚专 讜注讘讜专 讝讛 讛讬' 爪专讬讱 诇讛讬讜转 住诪讜讱 诇诪讟转讜 讜讘讝讛 谞诇注"讚 诇转专抓 讚讛专讬 拽"砖 讛讜讗 拽讜讚诐 诇转驻诇讛 讘驻专讟 讘砖讞专 讚诇讻"注 爪专讬讱 诇住诪讜讱 讙讗讜诇讛 诇转驻诇讛 讜讗"讻 诇诪讛 转诇讛 讛讚讘专 讘转驻诇转讜 讜讛"诇 诇诪讬诪专 注诇 拽"砖 砖转讛讗 诇驻谞讬 诪讟转讬 讜诇驻讬 诪"砖 讚讗讬讛讜 诇讗 讗诪专 住诪讜讱 诇诪讟转讬 讗诇讗 讗诪专 诇驻谞讬 诪讟转讬 讜讻讜讜谞转讜 讛讬' 住诪讜讱 诇诪讟转讜 讜讻诇 讝讛 注转讛 砖讗诪专 讝讛 注诇 转驻诇讛 讚讘讝讛 诇讬讻讗 诇诪讬讟注讬 砖讻讜讜谞转讜 诇驻谞讬 诪讟转讜 诪诪砖 砖讛专讬 爪专讬讱 砖诇讗 砖讬讛讬' 讚讘专 讞讜爪抓 讘讬谞讜 讜讘讬谉 讛拽讬专 讗讘诇 讗讬 讛讜讛 讗诪专 砖转讛讗 拽"砖 诇驻谞讬 诪讟转讜 讗讝 讛"讗 诇驻谞讬 诪讟转讜 诪诪砖. 讜诪讛 讚讗诪专 讗讘讗 讘谞讬诪讬谉 诇拽诪谉 讘住诪讜讱 讗讬谉 转驻诇转讜 砖诇 讗讚诐 谞砖诪注转 讗诇讗 讘讘讛"讻 讜诇驻讬 诪"砖 诇注讬诇 讗讬讛讜 讙讜驻讬' 讛讬' 诪转驻诇诇 讘讘讬转讜 谞专讗讛 讚诇拽诪谉 讗讬讬专讬 讘诪讬 砖讗讬谉 诇讜 诪讚专砖 拽讘讜注 诇诇诪讜讚讜 讝讛讜 讗讬谉 转驻诇转讜 谞砖诪注转 讗诇讗 讘讘讛"讻:


讜诪讚讘专讬谞讜 讗诇讛 诪讜讻讞 讚讛讬' 诪转驻诇诇 讘讬讞讬讚 讘讞讚专讜 砖讗诐 讛讬讜 诪转讗住驻讬诐 讗诇讬讜 砖诐 注砖专讛 诇讬讻讗 诇诪讬讞砖 砖讬讟专讚 讘讙讬专住转讜 砖讛专讬 讗诇讜 注砖专讛 讬讝讻讬专讜 讗讜转讜. 讜诪讝讛 专讗讬' 讚讗驻讬' 诇讛转驻诇诇 讘讬讞讬讚 讘讘讬转 诪讚专砖讜 注讚讬祝 诪转驻诇转 讛爪讬讘讜专 砖诇讗 讘讘讛"诪 讜注讬讬谉 讘诪讙讬讚 诪砖谞讛 驻"讞 诪讛诇' 转驻诇讛 讛诇' 讙' 诪"砖 讘砖诐 讛专"专 讬讜谞讛 讝"诇 讜讬砖 诇讚讞讜转 砖讗讜诇讬 讛讬' 诇讜诪讚 讘讞讚专讜 注诐 转诇诪讬讚讬讜 砖讛讬讜 注砖专讛 讜砖驻讬专 讬砖 诇讞讜砖 砖讬讟专讚 讘讙专住转讜 讻讬 讙诐 转诇诪讬讚讬讜 讟专讜讚讬诐 注诪讜 讘讙专住转讜 讜讗诪谞诐 讘转专"讬 诪驻讜专砖 砖讗诐 诇讜诪讚 诇转诇诪讬讚讬诐 讜讚讗讬 诪讜转专 讚转"转 讚专讘讬诐 讝讻讜转 讙讚讜诇 讛讜讗:


讜诪讛 砖讛讜讘讗讜 讚讘专讬 讗讘讗 讘谞讬诪讬谉 讻讗谉 讜讛专讬 讻诇 住讜讙讬讜转 讛诇诇讜 讗讻转讬 讘转驻诇转 注专讘讬转 拽讬讬诪讬谞谉 讜诪讛专砖"讗 讘讞"讗 谞转拽砖讛 讘讝讛 讜注讘讜专 拽讜砖讬' 讝讜 诪讬讗谉 讘驻专砖"讬 讜驻讬' 讚讘专讬 讗"讘 注诇 转驻诇转 注专讘讬转 注讬讬谉 注诇讬讜 讜诇注谞"讚 诪砖讜诐 讚讗讬讬专讬 诇注讬诇 讘诪讬 砖诇讗 讛讜讜 诇讜 讘谞讬诐 讻诇诇 讗讬谞谉 讬住讜专讬诐 砖诇 讗讛讘讛 讜诪讚讘专讬 讛转讜住' 讘讚"讛 讜讛讗诪专 专"讬 诪讜讻讞 讚讗驻讬诇讜 讛讬讜 诇讜 讘谞讜转 讻讬讜谉 砖讗讬谉 诇讜 讘谞讬诐 讝讻专讬诐 讗讬谞谉 讬住讜专讬诐 砖诇 讗讛讘讛 诇讻谉 讛讘讬讗 诪讬诪专讗 讚讗"讘 讚讛讬' 诪爪讟注专 砖转讛讗 诪讟转讜 谞转讜谞讛 讘讬谉 爪驻讜谉 诇讚专讜诐 讻讚讬 砖讬讛讬讜 诇讜 讘谞讬诐 讝讻专讬诐:


转讜住' 讚"讛 讜讛讗专"讬 讜讻讜' 讜转讬诪讗 讚讛讗 诪住讬拽 讚讛讬讻讗 讚诇讗 讛讜讬 诇讬' 讘谞讬诐 讻诇诇 讜讻讜' 讜讛专讬 讻诪讛 爪讚讬拽讬诐 砖诇讗 讛讬讜 诇讛诐 讘谞讬诐 讜讻讜' 讜讗讬 诪砖讜诐 讘谞讜转 讜讻讜' 谞诇注"讚 讚讗讬谉 讻讜讜谞转 讛转讜住' 注诇 讬讛讜砖注 讘谉 谞讜谉 讞讚讗 讚诇砖讜谉 讛转讜住' 讜讛专讬 讻诪讛 爪讚讬拽讬诐 讜讻讜' 讜注讜讚 讚诪讗谉 讬讬诪专 讚讬讘"谞 诇讗 讛讜讬谉 诇讬' 讘谞讬诐 讻诇诇 讜讚诇诪讗 讛讜讜 诇讬' 讜诪转讜 讜诇讻谉 讻转讬讘 谞讜谉 讘谞讜 讬讛讜砖注 讘谞讜 讚讗讞专 讬讛讜砖注 诇讗 谞砖讗专 讗讞专讬讜 讘谉 讘讞讬讬诐 讗讘诇 谞诇注"讚 讻讜讜谞转 讛转讜住' 诪讻诪讛 爪讚讬拽讬诐 讙诪讜专讬诐 砖讘讻诇 讚讜专 讜讚讜专 砖讻讬讞讬 讚诇讗 讛讜讜 诇讛讜 讘谞讬诐 讜讗讬 诪砖讜诐 住讬讜诐 讚讘专讬 讛转讜住' 讜讗讬 诪砖讜诐 讘谞讜转 讜讗讬 讻讜讜谞转诐 诪讛 砖讗谞讜 专讜讗讬诐 讘讻诇 讚讜专 讗"讻 讛专讬 讗谞讜 专讜讗讬诐 讻诪讛 爪讚讬拽讬诐 讙诪讜专讬诐 砖讗讬谉 诇讛诐 讝专注 讻诇诇 谞诇注"讚 讚诪讛 砖讗诪专讜 讚讛讬讻讬 讚诇讗 讛讜讜 诇讬' 讻诇诇 讗讬谞谉 讬住讜专讬谉 砖诇 讗讛讘讛 诇讗讜 诇诪讬诪专讗 砖讘讜讚讗讬 讘讗讬诐 诇注讜谞砖 注诇 注讜谉 专拽 讻诇诇讗 讻讬讬诇 砖注讻"驻 讗讬谞谉 砖诇 讗讛讘讛 讗讘诇 诇驻注诪讬诐 讘讗讬诐 注讜谞砖 注诇 注讜谉 讜诇驻注诪讬诐 讛讜讗 诪讞诪转 砖讛讜讗 注拽专 讘转讜诇讚转讜 讗讜 砖诪讝诇讜 讙专讬诐 砖讗讬谞讜 诪讜诇讬讚 讜讻诪讜 砖讗诪专 讛拽"讘讛 诇讗讘专讛诐 讗讘讬谞讜 诪讛 讚注转讱 讚拽讗讬 爪讚拽 讘诪注专讘 讜讻讜' 讗讘诇 讻砖讬砖 诇讜 讘谞讜转 讗"讻 讗讬谞讜 注拽专 讜讙诐 讗讬谞讜 诪讝诇讜 讘诪注专讘 砖讛讜讗 讙讜专诐 诇讛讬讜转 诪爪讜谞谉 砖诇讗 讬讜诇讬讚 讜讗"讻 诪讛 砖讗讬谞讜 讝讜讻讛 诇讘谞讬诐 讝讻专讬诐 讛讜讗 讗讜 诪讞诪转 注讜谉 讗讜 诪讞诪转 讬住讜专讬诐 砖诇 讗讛讘讛 讜讻讬讜谉 讚诇驻讬专砖"讬 注诇 爪讚讬拽 讙诪讜专 讗讬谉 诇讛住转驻拽 砖讘讜讚讗讬 讛讜讗 诪讗讛讘讛 拽砖讛 诪讻诪讛 爪讚讬拽讬诐 讛谞专讗讬诐 爪讚讬拽讬诐 讙诪讜专讬诐 砖诇讗 讝讻讜 诇讝讻专讬诐 讜讘讝讛 砖驻讬专 讗诪专 讜讗讬 诪砖讜诐 讘谞讜转 讜讻讜' 讜讻讜讜谞转 讛讙诪专讗 砖讗讬谞谉 砖诇 讗讛讘讛 讛讬讬谞讜 讗诐 讗讬谞讜 诪讜诇讬讚 讻诇诇 讜讘讝讛 砖驻讬专 讬砖 诇转诇讜转 讘讻诪讛 爪讚讬拽讬诐 砖诇讗 讛讜诇讬讚讜 讻诇诇 讗讜诇讬 讛讬' 注拽专讬诐 讘转讜诇讚讛 讗讜 讘诪讝诇 讜讻谞"诇:


讘讚"讛 讛诪转驻诇诇 讜诇讗 讛诪转讬谉 讗转 讞讘讬专讜 讜讻讜' 驻专"转 砖讝讛 讘讘转讬 讻谞住讬讜转 砖诇讛诐 砖讛讬讜 讘砖讚讛 讜讻讜' 讜讗讬谉 诇讛拽砖讜转 讚讙诐 讘专讻讛 诪注讬谉 砖讘注 砖讙"讻 谞转拽谞讛 诪驻谞讬 讞砖砖 讛诪讝讬拽讬谉 讘讘讛"讻 砖讘砖讚讛 讜讗驻"讛 谞讜讛讙 讙诐 讘讘"讻 砖诇谞讜 诪砖讜诐 诪谞讛讙 讗讘讜转讬谞讜 讻诪讘讜讗专 讘讗"讞 住讬' 专住"讞 讜讗讬谉 讘讝讛 砖讜诐 讞讜诇拽 讜讻谉 驻住讜拽讬诐 砖讗讞专 讘专讻转 讛砖讻讬讘谞讜 讜讘专讻转 讬专讗讜 注讬谞讬谞讜 砖讙"讻 诪驻谞讬 讛诪讗讞专 诇讘讜讗 砖诇讗 讬砖讗专 讬讞讬讚讬 讘讘讛"讻 砖讘砖讚讛 谞转拽谞讛 讻诪讘讜讗专 讘专讬砖 诪讻讬诇转讬谉 讘转讜住' 讘讚"讛 诪讘专讱 讘' 诇驻谞讬' 讜讻讜' 讜讗驻"讛 讙诐 讗谞谉 讗讜诪专讬诐 讗讜转讛 讜诪讛 砖诪住讬讬诪讜 讛转讜住' 砖诐 讘专讬砖 诪讻讬诇转讬谉 讗讘诇 讘讘"讻 砖诇谞讜 讗"爪 诇讛诪转讬谉 讗诇讗 讘诇讬诇讛 讛讜讗 专拽 诇注谞讬谉 讛讛诪转谞讛 讗讘诇 诇注谞讬谉 讘专讻转 讬专讗讜 注讬谞讬谞讜 讛专讬 诪讘讜讗专 讘转讜住' 讚祝 讝' 注"讘 讘讚"讛 讗"讻 讜讻讜' 砖讙诐 讗谞讞谞讜 讗讜诪专讬诐 讘专讻讛 讝讜 讜讛专讬 诪讘讜讗专 讘转讜住' 讘专讬砖 诪讻讬诇转讬谉 砖讗谞讜 诪转驻诇诇讬谉 注专讘讬转 诪讘注"讬 讜谞专讗讛 讚砖讗谞讬 讘专讻讛 诪注讬谉 砖讘注 讜讻谉 讘专讻转 讬专讗讜 注讬谞讬谞讜 砖讛讬讗 转拽谞转 讞讻诪讬诐 诇讻讱 谞砖讗专 讛转拽谞讛 讗讘诇 诇讛诪转讬谉 讘讘讛"讻 诇讗 转拽谞讜 讗讜转讜 讞讻诪讬诐 讗诇讗 砖诪诪讬诇讗 讛讞讬讜讘 诪讜讟诇 注诇 讛讗讚诐 诪爪讚 讙讚专 讛诪讜住专 讜转讬拽讜谉 讛诪讚讜转 讜讻讬讜谉 砖讘讘转讬 讻谞住讬讜转 砖诇谞讜 讘讟诇 讛讞砖砖 讗讬谉 讻讗谉 讞讬讜讘:


讜诪讬讚讬 注住拽讬 讘讝讛 讗讝讻讬专 诪讛 讚拽砖讬' 诇讬 讘讛谞讬 转专讬 讚讛讬讬谞讜 讘专讻讛 诪注讬谉 讝' 讜讘专讻转 讬专讗讜 注讬谞讬谞讜 讚转专讜讬讬讛讜 砖讜讬诐 讘讝讛 砖转讞诇转 转拽谞转诐 讛讬转讛 诪驻谞讬 讛诪讝讬拽讬谉 讘讘讛"讻 砖诇讛谉 砖讛讬讜 讘砖讚讜转 讜讗注驻讬"讻 讙诐 注转讛 砖讛讘"讻 砖诇谞讜 讛谉 讘注讬专 谞砖讗专讜 讘转拽谞转谉 讜诪讚讜注 讘讘专讻讛 诪注讬谉 讝' 讘注讬谞谉 讚讜拽讗 讘转讬 讻谞住讬讜转 拽讘讜注讜转 讗讘诇 讗诐 诪转驻诇诇讬谉 讘讗讬讝讛 诪拽讜诐 讚专讱 注专讗讬 讗"讗 讗讜转讛 讜诇讻讱 讗"讗 讗讜转讛 讘讘讬转 讞转谞讬诐 讜讘讘讬转 讗讘诇讬诐 讻诪讘讜讗专 讘砖"注 讗"讞 住讬诪谉 专住"讞 讜诪讚讜注 诇讗 诪爪讬谞讜 诇砖讜诐 讗讞讚 砖讬讝讻讬专 讚讘专 讝讛 讘讘专讻转 讬专讗讜 注讬谞讬谞讜 砖诇讗 诇讗诪专讜 讘讘讬转 讗讘诇讬诐 讜讞转谞讬诐 讜拽"讜 砖诇讗 讬讗诪专谞讜 讛讬讞讬讚 讻砖诪转驻诇诇 讘讘讬转讜 诪诪砖 讜讗讜诇讬 讻讬讜谉 讚讘专讻转 讬"注 谞转拽谞讛 诪转讞诇讛 讗祝 诇讬讞讬讚 讜注讬讬谉 讘讚专讬砖讛 住讬诪谉 专住"讞 讜讗祝 砖讘讜讚讗讬 讙"讻 讚讜拽讗 讘砖讚讛 讻砖讗讬讞专 诇讘讜讗 讘注转 转驻诇转 讛爪讘讜专 诪"诪 讻讬讜谉 砖注讻"驻 谞转拽谞讛 诇讬讞讬讚 诇讻谉 讙诐 注转讛 谞讜讛讙转 讗驻讬' 诇讬讞讬讚 讘讘讬转讜:





诪专讗讬转 讛注讬谉

讬讛讘 诇讬讛 讬讚讬讛 讜讗讜拽诪讬讛. 驻讬专砖 讘住驻专 讗专抓 讛讞讬讬诐 诪讝诪讜专 讻"讗 讚讬住讜专讬谉 砖诇 讗讛讘讛 讛诐 诇讛专讘讜转 砖讻专. 讗讱 砖讗专 讛讬住讜专讬谉 诇讻驻专 讞讟讗讜转讬讜 讜讘讬讚 讻转讜讘讬诐 讛注讜谞讜转 讜讻砖讗"诇 诇讗 讛谉 讜诇讗 砖讻专谉 砖"诪 讚讗讬谉 诇讜 讞讟讗 讜讛讬住讜专讬谉 诇砖讻专 讜讗"诇 讛讘 诇讬 讬讚讱 讜专讗讛 砖讗讬谉 讻转讜讘 讘讬讚 砖讜诐 注讜谉. 讜讘讬讚 讬"讚 驻专拽讬谉 讬讛讘 诇讬讛 讬讚讬讛 讘"驻 讬"讚 讛诐 讻"讞 讜注转讛 讬讙讚诇 谞讗 讻讞 讛' 讜讗讜拽诪讬讛. 讜驻专讬讱 讜诇讜拽讬诐 讗讬讛讜 诇谞驻砖讬讛. 讜讛砖讬讘 讗讬谉 讞讘讜砖 讚讻砖讬砖 讗讞专 谞讜转谉 讬诪讬谞讜 诇讬诪讬谉 讛讞讜诇讛 讜讛诐 讬讚 讬诪讬谉 砖谞讬诐. 讗讱 讗诐 讛讜讗 诇注爪诪讜 爪专讬讱 砖诪讗诇 讜讛讬讗 诪讜讻谞注转 讜讞讘讜砖讛 讜讝"砖 讗讬谉 讞讘讜砖 诪转讬专 注爪诪讜 讻讬 爪专讬讱 讘' 讬诪讬谉 注讻"讚 讜注驻"讝 讬讜讘谉 诪"砖 专讝"诇 诇讗 诇谉 讗讚诐 讘讬专讜砖诇诐 讜讘讬讚"讜 注讜谉 讜讗诪专讜 注讘讬专讛 讛讬讗 讘讬讚"讜 讜讻讬讜爪讗: 
讜专讘讬谞讜 讛讗专"讬 讝"诇 讙诇讛 住讜讚讜 讚专"转 讬讛讘 诇讬讛 讬讚讬讛 讛讜讗 砖诐 讗讞讚 诪注"讘 砖诪讜转 讜讻讬讜讜谉 讘砖诐 讝讛 讜讗讜拽诪讬讛 注砖"讘:


讜讛讗诪专 专讘 讬讛讜讚讛 讗诪专 专讘 讜讗讬转讬诪讗 专讬讘"诇 诪谞讬谉 诇诪转驻诇诇 砖诇讗 讬讛讗 讚讘专 讞讜爪抓 讘讬谞讜 诇讘讬谉 讛拽讬专 砖谞讗诪专 讜讬住讘 讞讝拽讬讛讜 驻谞讬讜 讗诇 讛拽讬专 讜讬转驻诇诇 讗诇 讛'. 讛谞讛 讘讝讛专 讛拽讚讜砖 驻讬专砖讜 讘讛讗讬 拽专讗 讚拽讬专 专讜诪讝 诇砖讻讬谞讛. 讜讻驻"讝 讬砖 诇专诪讜讝 诪讜住专 讛砖讻诇 讚讛诪转驻诇诇 讬讻谞注 诇讘讜 讜诇讗 讬讛讗 诇讜 砖讜诐 诪讞砖讘讛 讜讛专讛讜专 讜诇讗 砖讜诐 驻讙诐 砖讬驻住讬拽 讘讬谞讜 讜讘讬谉 讛砖讻讬谞讛 讞"讜 讜讝"砖 砖诇讗 讬讛讗 讚讘专 讞讜爪抓 砖讬讛讬讛 诇讘讜 诇讘 讟讛讜专 讜讛专讛讜专讬 转砖讜讘讛 砖讘讝讛 讬讚讘拽 讘砖讻讬谞讛 讜转驻诇转讜 转讛讬讛 诪拽讜讘诇转 讘专爪讜谉: 
讜讗驻砖专 诇驻专砖 讘驻住讜拽 讜讬住讘 讞讝拽讬讛讜 驻谞讬讜 讗诇 讛拽讬专 讜讻讜'. 讘诪"砖 诪讛专讞"讜 讝"诇 讘驻专砖转 讜讗转讞谞谉 讗诇 讛' 讚讛转驻诇讛 讛讬讗 讚讜拽讗 诇砖诐 讛讜讬"讛 讛谞拽专讗 砖诐 讛注爪诐 讻讬 讻诇 讛砖诪讜转 讛诐 讻讻谞讜讬讬诐 讜诪诇讘讜砖讬诐 讜讻谞驻讬诐 讗诇讬讜 讜讛讟讜注讛 讘讝讛 讻讜驻专 讘注讬拽专 讜讝"砖 讜讗转讞谞谉 讗诇 讛' 讜讗诪专 讗讚谞讬 讗诇讛讬诐 砖爪专讬讱 诇讬讻谞住 诇驻谞讬 砖诐 讛讜讬"讛 注诇 讬讚讬 砖谞讬 砖诪讜转 讗诇讜 讻讬 注诇 讬讚讬 砖谞讬 砖诪讜转 讗诇讜 谞驻转讞讬诐 砖注专讬 转驻诇讛 讜讝讛讜 讗讚谞讬 砖驻转讬 转驻转讞 讜驻讬 讗诇讛讬诐 讙讬诪讟专讬讗 驻讛 讜讗讞专讬 砖谞驻转讞讜 讗讝 诪转驻诇诇 讗诇 砖诐 讛讜讬讛 诇讘讚讜 讜诇讗 讗诇 砖谞讬 砖诪讜转 讛谞讝讻专讬诐 讜讗诇讬讜 讗诪专 讗转讛 讛讞讬诇讜转 讜讻诪"砖 讜讗转讞谞谉 讗诇 讛' 注讻"讚 讘拽爪讜专 讜讝"砖 讜讬住讘 讞讝拽讬讛讜 驻谞讬讜 讗诇 讛拽讬专 讛讬讗 讛砖讻讬谞讛 诇砖诐 讗讚谞讬 砖讛讜讗 诇驻转讜讞 砖注专讬 转驻诇讛. 讜讗讞专讬 讻谉 讜讬转驻诇诇 讗诇 讛' 砖诐 讛讜讬讛 讻讬 讛转驻诇讛 诇砖诐 讛讜讬讛 讚讜拽讗 讻讗诪讜专:





驻转讞 注讬谞讬诐

讛讗  诇谉 讜讛讗 诇讛讜 注诪"砖 讛专讘 讬砖专砖 讬注拽讘 注诇 讝讛 讜注诪"砖 讘注谞讬讜转讬 讘住驻专 讛拽讟谉 砖注专 讬讜住祝 讚祝 爪"讘 注"讙 讘住"讚:


讗讬谉 讞讘讜砖 诪转讬专 注爪诪讜 讜讻讜' 注诪"砖 讘注谞讬讜转讬 讘住谞讛讚专讬谉 讚祝 爪"讛 讘住"讚:


专讘 讛讜谞讗 转拽讬驻讜 诇讬讛 转' 讚谞讬 讚讞诪专讗 讜讻讜'. 讛转讜住驻讜转 讻转讘讜 讚"讛 讚讬谞讗 讘诇讗 讚讬谞讗, 讛专讘讛 爪讚讬拽讬诐 讬砖 砖诇讜拽讬诐 讘讙讜驻诐 讜诪诪讜谞诐 讗诇讗 讬讜讚注讬诐 讛讬讜 讚诇讗 讬讛讬讘 砖讘砖讗 讜讻讜' 讜专讗讬转讬 诇讛专讘 讬砖专砖 讬注拽讘 讚祝 住"讗 砖讻转讘 砖讛拽砖讛 讛专讘 讝讛讘 砖讬讘讛 讗诪讗讬 诇讗 讛拽砖讜 拽讜砖讬讗 讝讜 讘诪"砖 诇讬注讬讬谉 诪专 讘诪讬诇讬讛 讜转讬专抓 讛专讘 讚诇注讬诇 讗"专 讛讜谞讗 讗诐 专讜讗讛 讗讚诐 砖讬住讜专讬谉 讘讗讬诐 注诇讬讜 讬驻砖驻砖 讜讻讜' 讜讝"砖 诇讬注讬讬谉 诪专 砖讬驻砖驻砖 讜讻砖讗诪专 讜诪讬 讞砖讬讚谞讗 讚驻砖驻砖 讜诇讗 诪爪讗 拽砖讬讗 诇转讜住' 讗讬讱 讛砖讬讘讜讛讜 讜诪讬 讞砖讬讚 拽讘"讛 讛诇讗 讬住讜专讬谉 砖诇 讗讛讘讛 讛谉 注讻"讚 讛专讘 讬砖专砖 讬注拽讘. 讜讬砖 诇讛砖讬讘 讚讗讚专讘讗 讻讬讜谉 讚专讘 讛讜谞讗 注爪诪讜 讛讛讜讗 讗诪专 讗诐 专讜讗讛 讗讚诐 砖讬住讜专讬谉 讜讻讜' 诪讛 爪讜专讱 诇讜诪专 诇讬注讬讬谉 诪专 讘诪讬诇讬讛 讚讛讬讬谞讜 讬驻砖驻砖 讘诪注砖讬讜 驻砖讬讟讗 讚讛专讬 讛讜讗 注爪诪讜 讗诪专 讗诐 专讜讗讛 讗讚诐 讜讻讜' 讬驻砖驻砖 讜讻讜' 讜讻讬 讛讛讜讗 讗诪专 讜诇讗 讬注砖讛 讜讚讗讬 讚讬爪讗 诇讞驻砖"讬 讞驻"砖 诪讞讜驻"砖 讜诇讗 诪爪讗 讜诪讛 爪讜专讱 诇讜诪专 诇讬注讬讬谉 诪专 讘诪讬诇讬讛 讜谞诪爪讗 讚拽讜砖讬讬转诐 砖讬讬讻讗 诪转讞讬诇讛 讚讜讚讗讬 驻砖驻砖 讜诇讗 诪爪讗 讜讛诐 讬住讜专讬谉 砖诇 讗讛讘讛:
讗讻谉 讗驻砖专 诇讬砖讘 讚诇讗 专爪讜 讛转讜住驻讜转 诇讛拽砖讜转 讘诪"砖 诇讬注讬讬谉 诪专 讚讜讚讗讬 驻砖驻砖 讚讗讬讛讜 讙讜驻讬讛 讗诪专讛 诪砖讜诐 讚拽讜砖讬讗 讝讜 讛讬讗 谞讻诇诇转 讘诪讛 砖讛砖讬讘' 讜诪讬 讞砖讬讚谞讗 讜讻讘专 专讘 讛讜谞讗 讙讜驻讬讛 讛砖讬讙诐. 讗讘诇 讘讙诪专 讚讘专讬讛诐 讚讙诐 专讘 讛讜谞讗 谞转专爪讛 讘转砖讜讘转诐 讜讛讜爪专讱 诇讜诪专 讗讬 讗讬讻讗 讚砖诪讬注 注诇讬 讛讜拽砖讛 诇讛诐 讜转讬专爪讜 砖驻讬专:
讜讚专讱 讚专砖 讗驻砖专 诇讜诪专 诇拽讜砖讬转 讛转讜住驻讜转 讘诪讛 砖讻转讘讜 讛诪驻专砖讬诐 讚讬住讜专讬谉 砖诇 讗讛讘讛 讛诐 讘讙讜驻讜 砖诇 讗讚诐 讘转讞讬诇讛 讗讱 讬住讜专讬谉 砖讛诐 讘转讜讻讞讜转 注诇 注讜谉 讗转讞讜诇讬 驻讜专注谞讜转讗 讘谞讻住讬讜 讜注诇讜 讜讘讗讜 讘讘讬转讜 讜讗讞"讱 讛谞讛 谞讙"注 讝讛 讜转转驻砖讛讜 讘讘讙讚讜 讜讘讜 讛讬讛 诪住讬讬诐 讗诇 注讜专讜 讜讗诇 讘砖专讜 讜讗祝 讘讬转 讙专诪"讜 讛谞讛 讻讬 讻谉 砖驻讬专 拽讗诪专讬 诇讬讛 诇讬注讬讬谉 诪专 讘诪讬诇讬讛 讜讙诐 讗诪专讜 诇讬讛 诪讬 讞砖讬讚 拽讘"讛 讚注讘讬讚 讚讬谞讗 讘诇讗 讚讬谞讗 讚讘谞讚讜谉 讝讛 诇讬讻讗 诇诪讬诪专 讚讛诐 讬住讜专讬谉 砖诇 讗讛讘讛 讚讛讗 讛转讞讬诇讜 诇讘讗 讘谞讻住讬讜 讜诇讚注转 讛谞讬 诪驻专砖讬诐 爪"诇 讚诪"砖 诇注讬诇 讗诐 专讜讗讛 讗讚诐 砖讬住讜专讬谉 讘讗讬诐 注诇讬讜 讬驻砖驻砖 讘诪注砖讬讜 驻砖驻砖 讜讻讜' 讘讬讚讜注 砖讬住讜专讬谉 砖诇 讗讛讘讛 讛谉 讛讻讬 驻讬专讜砖讜 讗诐 专讜讗讛 讗讚诐 砖讬住讜专讬谉 讘讗讬诐 注诇讬讜 讻诇讜诪专 注诇 讙讜驻讜 诪诪砖 诇讗 讬讞诇讬讟 砖讛诐 讬住讜专讬谉 砖诇 讗讛讘讛 诪讚讛转讞讬诇讜 讛讬住讜专讬谉 讘讙讜驻讜 讚讝诪谞讬谉 讚诪砖讻讞转 讙诐 讘讬住讜专讬谉 注诇 注讜谉 讘转讞讬诇讛 讘讙讜驻讜 讻讙讜谉 砖讛诐 诪讚讛 讻谞讙讚 诪讚讛 讗诐 讞讟讗 讘讗讘专 讗讞讚 讬讘讜讗讜 讘讗讘专 讛讛讜讗 讬住讜专讬谉 讜诇讻谉 讗诪专 讬驻砖驻砖 讜讻讜' 讜讗诐 诇讗 诪爪讗 讗讝 讘讬讚讜注 砖讛诐 讬住讜专讬谉 砖诇 讗讛讘讛 讜诪讚讜拽讚拽 讘讝讛 转讬讘转 讘讬讚讜注 讚讻讬讜谉 讚讘讗讜 讘讙讜驻讜 转讞讬诇讛 注诇 讛专讜讘 讛诐 讬住讜专讬谉 砖诇 讗讛讘讛 讜诇诪讗讬 讚讗讬讻讗 诇诪讬讞砖 讻讘专 驻砖驻砖 讜诇讗 诪爪讗 讗"讻 讘讬讚讜"注 砖讬住讜专讬谉 砖诇 讗讛讘讛 讞诐. 讗讘诇 讘讘讗讜 讘谞讻住讬讜 转讞讬诇讛 诇讗 诪砖讻讞转 讚讛诐 讬住讜专讬谉 砖诇 讗讛讘讛. 讜诪"砖 讛专讘 讬砖专砖 讬注拽讘 讚诇注讬诇 讛讬讗 诪讬诪专转 专讘 讛讜谞讗 讛讗 讚讗诐 专讜讗讛 砖讬住讜专讬谉 讘讗讬诐 注诇讬讜. 讻谉 讛讜讗 讙讬专住转 注讬谉 讬注拽讘 讗讱 讘砖"住 讚拽诪谉 讛讙讬专住讗 讗诪专 专讘讗 讜讗讬 转讬诪讗 专讘 讞住讚讗:


讛讬讬谞讜 讚讗诪专讬 讗讬谞砖讬 讘转专 讙谞讘讗 讜讻讜' 讗驻砖专 诇驻专砖 讚讛讻讬 讗诪专讜 诇讬讛 讗转讛 住讜讘专 讚讘转专 讙谞讘讗 讜讻讜' 驻讬专讜砖讜 讚讙谞讘 诪砖诪注讜谉 讛讙讜谞讘 诪诇讜讬 讗讘诇 讘讻讛"讙 砖讗转讛 谞驻专注 诪讞诇拽讜 诪讛 砖讙谞讘 诇讱 诇讗 讗转诪专. 讗讘诇 讗讬谉 讛讗诪转 讻谉 讚讙诐 谞讚讜谉 讝讛 谞讻诇诇 讘诪"砖 讘转专 讙谞讘讗 讜讝"砖 讛讬讬谞讜 讚讗诪专讬 (讚)讗讬谞砖讬 讘转专 讙谞讘讗 讜讻讜' 讻诇讜诪专 讚讙诐 讝讛 谞讻诇诇 讘讜:


讗讬讻讗 讚讗诪专讬 讛讚专 讞诇讗 讜讛讜讛 讞诪专讗 讜讗讬讻讗 讚讗诪专讬 讗讬讬拽专 讞诇讗 讜讗讝讚讘谉 讘讚诪讬 讞诪专讗. 讗驻砖专 讚讛谞讬 转专讬 诇讬砖谞讬 驻诇讬讙讬 讘驻讬专讜砖 讚讘专讬 专讘 讛讜谞讗 砖讗诪专 拽讘讬诇谞讗 讚讬讛讬讘谞讗 诇讬讛 讚讗讬讻讗 讚讗诪专讬 拽诪讗 住讘专 讚专讘 讛讜谞讗 拽讘诇 诇转转 诇讜 注诇 诪讛 砖注讘专 谞诪讬 讜诪砖讜诐 讛讻讬 住讘专 讚讛谞住 讛讬讛 讚讛讚专 讞诇讗 讜讛讜讛 讞诪专讗 讚讻讘专 转拽谉 讙诐 诇砖注讘专 讜诪砖讜"讛 谞转拽谉 讛讬讬谉. 讜讗讬讻讗 讚讗诪专讬 住讘专 讚专讘 讛讜谞讗 拽讘诇 诇转转 诇讜 诪讻讗谉 讜诇讛讘讗 讚讜拽讗 讚诪讗讬 讚讛讜讛 讛讜讛 讜诪砖讜"讛 诇讗 谞转拽谉 讛讞讜诪抓 讻诪讜 砖讛讜讗 诇讗 转拽谉 诇砖注讘专 专拽 讘注讘讜专 诪讛 砖拽讘诇 诇讛讘讗 谞讬爪讜诇 诪讛驻住讚 讜讗讬讬拽专 讞诇讗 讜讻讜':
讜注讜讚  讗驻砖专 诇讜诪专 讘诪"砖 驻"讙 讚转注谞讬讜转 讚讗讬谉 谞讛谞讬谉 诪诪注砖讛 谞住讬诐 讜讻转讘 讛专讘 讬砖专砖 讬注拽讘 讚祝 谉' 诪砖诐 讛诪驻专砖讬' 讙讘讬 专讘讬 讞谞讬谞讗 讘谉 讚讜住讗 砖讗诪专 诇讞讜诪抓 讜讬讚诇讬拽 讚讻讬讜谉 讚讛讞讜诪抓 讛讬讛 讘注讜诇诐 讗诇讗 讚谞砖转谞讛 讟讘注讜 讬讻讜诇 诇讬讛谞讜转 讜讙讘讬 讘专讬讛 讚专讘讬 讬讜住讬 讚诪谉 讬讜拽专转 砖讗诪专 转讗谞讛 讛讜爪讬讗讬 驻讬专讜转讬讱 讟注诪讗 砖讛讬讛 讞讬讬讘 诇讝讜谉 讛驻讜注诇讬诐 讜驻讜专注 讞讜讘讜 砖诇 讞讘讬专讜 驻讟讜专 讚讗专讬讗 讗讘专讞 诪讬谞讬讛 注讻"讚 讜讛砖转讗 讗驻砖专 讚讛谞讬 诇讬砖谞讬 拽砖讬讗 诇讛讜 讚诪讛 讛专讜讬讞 专讘 讛讜谞讗 讘讝讛 讜讛诇讗 讗住讜专 诇讬讛谞讜' 诪诪注砖讛 谞住讬诐 讜诇讝讛 讘讗讜 诇转专抓 讻诇 讞讚 诇驻讜诐 砖讬讟转讬讛. 讗讬讻讗 讚讗诪专讬 拽诪讗 住讘专 讚讻讬讜谉 讚诪注讬拽专讗 讛讜讛 讬讬谉 讜注诇 讬讚讬 讞讟讗 谞注砖讛 讞讜诪抓 讻讬 讛讚专 讜讛讜讬 讞诪专讗 讛讜"诇 讻诪讘专讬讞 讗专讬 讚讻讘专 讛讜讛 讬讬谉 讜讗专讬讗 讚讞讟讗 讞讬诪爪讜 讜讛谞住 讛讘专讬讞 讛讗专讬 讜讛讚专 诇诪讬诇转讬讛 讜砖驻讬专. 讜讗讬讻讗 讚讗诪专讬 住讘专 讚谞住 讙讚讜诇 讛讜讗 讜讗住讜专 诇讬讛谞讜转 诪诪谞讜 讗诇讗 讛诪爪讬讗讜转 讛讬讛 讚讗讬讬拽专 讞诇讗 讜讻讜' 讚讻讬讜谉 讚讛讞讜诪抓 讬砖谞讜 讘注讜诇诐 诪讛 砖讛讜拽专 讗讬谞讜 讘讻诇诇 讗住讜专 诇讬讛谞讜转 诪诪注砖讛 谞住讬诐 讜讻讛讛讬讗 讚讗诪专 专讘讬 讞谞讬谞讗 讬讗诪专 诇讞讜诪抓 讜讬讚诇讬拽 讜讚讬讚谉 注讚讬驻讗 讚诇讗 谞砖转谞讛 讟讘注讜 讜砖驻讬专 讚诪讬 诇讬讛谞讜转 诪诪谞讜:


讗诇讗 讗讬诪讗 住诪讜讱 诇诪讟转讬 注诪"砖 讛转讜住' 讜注诪"砖 讘注谞讬讜转讬 讘住驻专 讛拽讟谉 讘专讻讬 讬讜住祝 住讬' 驻"讟 讜专讗讬转讬 讘转砖讜讘讜转 讛讙讗讜谞讬诐 讻"讬 住讬' 驻' 注诇 转驻诇转讬 砖转讛讗 住诪讜讻讛 诇诪讟转讬 驻讬' 砖诇讗 讬砖讗专 诇讬 讚讘专 诪诇讗讻讛 诇注砖讜转 讜讬讛讬讛 诇讘讬 讟专讜讚 注诇讬 讗诇讗 诪讗讞专讬 转驻诇转讬 讗砖讘 注诇 诪讟转讬 诇讗讻讜诇 注讻"诇 讜诇驻讬' 讝讛 爪"诇 砖讛讬讛 注讜砖讛 讛讻诇 拽讜讚诐 砖讬讙讬注 讝诪谉 转驻诇讛:


讻诇  讛谞讜转谉 诪讟转讜 讘讬谉 爪驻讜谉 诇讚专讜诐 注讬讬谉 诪讛 砖驻讬专砖"讬 讜注讬讬谉 诪"砖 讘注谞讬讜转讬 讘住驻专 讛拽讟谉 讘专讻讬 讬讜住祝 住讬' 讙' 讘住"讚:


砖谞讬诐 砖谞讻谞住讜 诇讛转驻诇诇 讜讻讜' 专讗讬转讬 讘转砖讜讘讜转 讛讙讗讜谞讬诐 讻"讬 住讬' 驻"讗 砖讻转讜讘 讜讝"诇 爪专讬讱 诇讛诪转讬谉 讗转 讞讘讬专讜 注讚 砖住讬讬诐 转驻诇转讜 驻讬' 诪驻谞讬 砖讙讜专诐 诇砖讻讬谞讛 诇讛住转诇拽 讻讬 讛砖讻讬谞讛 砖专讜讬讛 讗驻讬诇讜 讘砖谞讬诐 砖谞讗诪专 讗讝 谞讚讘专讜 讜讻讜' 讜讻讬讜谉 砖讬爪讗 讙讜专诐 诇砖讻讬谞讛 砖转住转诇拽 讜注"讝 讗诪专 讟讜专驻讬谉 诇讜 转驻诇转讜 砖谞讗诪专 讛诇诪注谞讱 转注讝讘 讗专抓 驻讬' 讗转讛 讙专诪转 砖转住转诇拽 讛砖讻讬谞讛 讜讻驻"讝 讗驻讬诇讜 砖讞专讬转 讜诪谞讞讛 注讻"诇 讜谞住讞转 讛砖"住 砖诇驻谞讬谞讜 讗讬谞讛 诪转讬砖讘转 诇驻"讝:





砖注专讬 转讜专转 讘讘诇

(讞 讘) 讗诪讗讬 诇讜拽讬诐 专' 讬讜讞谞谉 诇谞驻砖讬讛 讜讻讜'.鈥斪炞斪ㄗ�"讗 讘讞讚讜砖讬 讗讙讚讜转 谞转谉 讟注诐 诇诪讛 诇讗 讛拽砖讜 讻谉 诇诪注诇讛 注诇 专' 讞讬讬讗 讘专 讗讘讗, 讜讟注诪讜 讗诪转, 砖讻谉 诪驻讜专砖 讘诪讚专砖 砖讛"砖 住讜驻"讘 (注"砖).





讬讚 讚讜讚

谞讙注讬诐 讜讘谞讬诐 讜诇砖讜谞讜转 讛转讜住驻讜转 讜专砖讬'. 讻住祝 诪讝讜拽拽 讚祝 拽住"讜 讜讚祝 拽"诇 诪谞讞转 讘讻讜专讬诐:


讚讬谉 讙专诪讗 讚注砖讬专讗讬 讘讬讚 谞讬讚讛 讞' 讚"讛 讜讗诪专 专' 驻讚转:


讗讞讚 讛诪专讘讛 讻讜' 转讘讜讗转 砖讜专 讚祝 拽"讞 诪谞讬 讞讬讬' 讚祝 拽爪"讗 讝讛讘 砖讘讗 讗砖 讚转 讚祝 住"讛 注"讘:


专讘 讛讜谞讗 讗讬转拽祝 诇讬' 诪谞讞转 讘讻讜专讬诐 注抓 讬讜住祝 驻"讝 注"讚 讘"诪 ~住"讚 讚讛讗讬~ {诇讜讞 讛讟注讜转: 住"讝 讚"讛 讗讬} 转拽驻讛 讘"讘 爪"讝 讚"讛 讜讗诐 讬讚讜注:


注诇 转驻讬诇转讬 砖转讛讗 诇驻谞讬 诪讬讟转讬 砖谞讜转 讞讬讬诐 讚祝 讬"讝:


讗诇讗 住诪讜讱 诇诪讬讟转讬 专砖"讬 讜转讜住驻讜转 讘讬转 讗讘专讛诐 讻讛谉 讚祝 拽讬"讚:


讻诇 讛谞讜转谉 诪讬讟转讜 讘讬谉 爪驻讜谉 诇讚专讜诐 讘谞讬 讞讬讬讗 拽爪"讗 注"讙 讛专诪"注 诪驻讗谞讜 住讬' 讙':


专砖"讬 讘讬谉 爪驻讜谉 诇讚专讜诐 讗讛讘转 注讜诇诐:


转讜住驻讜转 讚"讛 讛讗 诇谉 讝讛讘 砖讘讗. 砖谞讜转 讞讬讬诐 讚祝 拽讻"讞 注"讗:


转讜住驻讜转 讚"讛 讜讛讗 讗诪专 专' 讬讜讞谞谉. 诇讞诐 住转专' 讝讛讘 砖讘讗 驻谞讬 砖诇诪讛 讚祝 讛' 砖谞讜转 讞讬讬诐 拽谞"讚 注"讘 专爪讜祝 讗讛讘讛:


转讜住驻讜转 讚"讛 诇讗讜 讻诇 讗讚诐 爪驻谞转 驻注谞讞 拽诪"讜 注"讗 砖谞讜转 讞讬讬诐 拽讻"讞 注"讗:


转讜住驻讜转 讚"讛 讚讬谞讗 讘诇讗 讚讬谞讗 讝讛讘 砖讘讗 砖讚讛 讛讗专抓 驻"讛 注"讗:


转讜住驻讜转 讚"讛 讗诇讗 讗讬诪讗. 诇砖讜谉 诇讬诪讜讚讬诐 讚祝 讻"讬 注"讙 讜注"讚 驻专讬 讞讚砖 讘诪讬诐 讞讬讬诐 讚祝 讗' 注"讗. 砖谞讜转 讞讬讬诐 讚祝 拽注"讙 注"讚:


转讜住驻讜转 讚"讛 讻诇. 讛谞讜转谉 讝讛讘 砖讬讘讗 {砖讘讗}:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





讝讻专 讬讛讜住祝

讞住讚 讝讜 讙诪状讞 诪讚讻转讬讘讬 讘讛讚讚讬 讜注状讻 讚讞讚 讘讙讜驻讜 , 讗诪转 讝讜 转讜专讛 注专砖状讬 注状讗 讚讚状讘 讚状讛 讜讗诇 转诪讻讜专 讜讻谞讚专讬诐 诇状讜 讜注壮 讬专讜壮 专状讛 住驻状讙: 讗转讬讗 注讜状注. 讚诪讚诪砖诇诐 讗诇 讞讬拽 讘谞讬讛诐 诇讗 诪讜讻讞 专拽 砖讛诐 注专讘讬诐 讻砖讘转 拽状讛 讘壮 讜讛讜诪状诇 诪拽专讗 讚转讜专讛 讜驻讜拽讚 注讜"讗 讗诇讗 讚讛转诐 诪砖诪注 驻拽讬讚讛 讘注诇诪讗 , 讜注壮 诪讻讜转 讻状讚 讗壮 讘讗 讬讞讝拽讗诇 讻讜壮 讜注状砖 讘讞状讗 讜专讬状祝 讘注状讬. 讜讛讗 讚驻专讬讱 讗专讬状讞 讚讗诪专 谞讙注讬诐 讜讘谞讬诐 讜诇讗 诪住转讘专 讚讘讻驻专讛 讘讞讚 住讙讬 讚诪砖诪注 诇讬壮 讚讜诪讬讗 讚专讬砖讗 讜讘诇状讛 讻讬讜谉 讚讛讜讬 诇讛专讘讜转 砖讻专讜 讜讻专砖"讬 诇注讬诇: 讚注砖讬专讗讛 讘讬专 注壮 专砖状讬 讞讜诇讬谉 拽诇状讝 讗壮 讜专砖讘状诐 讘状讘 拽讟状讝 讗壮 讜讛诪"诇 砖谞驻诇 讘讞讬讬讛诐 : 转讜' 讚状讛 讜讗诪专 专讬状讞 讜讻谉 讬讛讜砖注 诇讗 讛讬状诇 讘谞讬诐 讻谉 讛讙状讬 讘注状讬 讜转诪讜讛 讚讗讬转讗 讚讛讜讬 诇讬壮 讜诪转讜 注讬壮 诪讙讬诇讛 讬状讚 讘壮 讜注壮 驻住讞讬诐 拽讬状讟 讘壮 讜注壮 讘住谞讛讚专讬谉 爪状讙 讘壮. 讜注壮 爪诇状讞 诇讙讬壮 讛住驻' 砖诇谞讜 讚诪爪讚讬拽讬诐 砖诇讗 讛讜状诇 讘谞讜转 讙状讻 讬状诇 砖讛讬壮 注拽专讬诐 讘讟讘注谉 讜讗状讻 诪讗讬 驻专讬讱 讗讚专讬状讞 注讻状讚 讜注壮 讬讘诪讜转 住状讚 注状讗 诪状诪 讛讬讜 讗讘讜转讬谞讜 讻讜壮. 讜注壮 转讜壮 住讜祝 诪状拽 讘讛讗 讚讗诪专 讘谞讬 讞讬讬 讜诪讝讜谞讬 砖讛讜讗 注状讚 诇讗 讗转 讗讘讜转讬谞讜 讻讜壮 讜注壮 驻住讞讬诐 诪状讟 讗壮 讗讬 诇讗 讚谞住讘讬 讻讛谞讬转 诇讗 讗讬注转专讗讬 讜注状砖 拽讬状讙 讗壮 讜注壮 转讜壮 讬讘诪讜转 谞壮 注状讗 讚"讛 诪讜住讬驻讬谉 砖讛专讬 讘讗讘专讛诐 讛讙讘讬讛讜 诪讛诪讝诇. 讜注壮 讘注专讜讘讬谉 住状讙 砖谞注谞砖 注诇 讚讗讜转讬讘 诪诇讛 拽诪讬壮 讚专讘讬壮. 讜注壮 转讜' 诪讙讬诇讛 讚祝 讙壮 注状讘 讚状讛 诪诇诪讚. 讜讻诪讜 讘讘谞讬诪讬谉 讛爪讚讬拽 砖讛讜住讬驻讜 注诇 讬诪讬讜. 讜诇驻讬 砖诪讚转 讛注谞讜讛 诪讗专讻转 讬诪讬诐 讜诇讝讛 诪讜住讬驻讬诐 讞讬讬诐 诇爪状诪专 讚诪注讘讬专 讘诪讬诇讬' 讜讻讞讙讬讙讛 讚"讚 讘壮. 讜诇转讜' 讚诪讚讛讬壮 专讙讬诇 诇谞讞诐 讗讞专讬诐 砖状诪 讚讛讜讬 讬住讜专讬诐 砖诇 讗讛讘讛 诇驻状讝 爪状诇 讚讛状讚 讙专诪讬 讚注砖讬专讗壮 讛讬讬谞讜 诇讘转专 讚拽讘诇讛 专讬状讞 讚拽讗状讘 诪讜讞诇讬谉 诇讜 讗讝 讻驻专砖状讬 讚讬砖 讬砖状讗 讘诇讬 注讜讜谉:


专砖"讬 讚"讛 讚讛讜状诇 砖讛讗讘讬诇讜转 诪讻驻专转 . 讜诪拽砖讬诐 诪驻专砖状讬 诇注讬诇 注状讗 讬住讜专讬诐 砖诇 讗讛讘讛 砖讛拽讘状讛 诪讬讬住专讜 诇讛专讘讜转 砖讻专讜 . 讜讗祝 讚讛讬壮 诇讚讞讜转 讚讛讗 讚讗诪专 讬转诇讛 讘讘讬讟讜诇 转讜专讛 讚住状诇 讻诪状讚 讚讻诇 砖讗讬谉 讘讛诐 讘讬讟讜诇 转讜专讛 砖谞讗壮 讜诪转讜专转讱 转诇诪讚谞讜: 讜讘讝讛 诪讬讜砖讘 拽讛诪状驻 讚诇注讬诇 讗诪专 讻诇 砖讗讬谞讜 注讜住拽 讘转讜专讛 讘讗 诇讬住讜专讬谉 讜讗讬讱 诇讗 诪爪讗. 讗讱 诇驻专砖状讬 讜诇讗 诪爪讗 砖讘砖讘讬诇讛 讬住讜专讬谉 专讗讜讬讬谉. 讬状诇 讚诇诪状讚 讚讻砖讗讬谉 讘讛诐 讘讬讟讜诇 转讜专讛 讛讜讬 讬住讜状砖讗 诇讛专讘讜转 砖讻专讜 注状讚 讜讛讜讗 讞诇讬讬谞讜 谞砖讗 讜诇爪专驻讜 讻讻住祝 讘注状讛讘 讜讻讚专讝状诇 讜住讘讬讘讬讜 谞砖注专讛 讻讬 诪讬 砖专讗讜讬 诇讬讻谞住 讘诪讞讬爪转讜 砖诇 讛拽讘状讛 诪讟讛专讜 砖诇讗 讬讛讬讜 诇讜 讻转诐 注诇 讘讙讚讬讜 讻诪状砖 诇讗 讬讙讜专 讗转讱 专注讛 讜注状讚 讻讬 讛壮 爪讚讬拽 讬讘讞谉 讻砖注讜诪讚 讘谞住讬讜谉 讘驻讜注诇. 讗讘诇 讻讗谉 讚讗讬讬专讬 讘讛讬壮 诇讜 讜诪转讜 讻讜讜谉 讘诇砖讜谞讜 砖讛讗讘讬诇讜转 诪讻驻专转 讻讬讜谉 砖讬砖 讙诐 讘讬讟讜诇 转讜专讛 砖讛讗讘诇 讗住讜专 讜讗讜谞谉 讙诐 讘转驻诇讛 讜诇讻讱 讛讬壮 诪讛状讚 驻讜讙注 讘谞驻砖讜转 讘讬转讜 转讞诇讛 砖讛讗讘讬诇讜转 诪讻驻专转 注诇讬讜. 讗讘诇 讗讬谉 讝讛 诪住驻讬拽 讚讛转诐 拽讗讬 讗专壮 讬讜讞谞谉 讜诇讚讬讚讬壮 诇讗 转诇讬讗 讘讘讬讟讜诇 转讜专讛 讜转驻诇讛. 讗讘诇 谞状诇 讚诇拽状诪 讚讛转诐 驻专讬讱 讗专壮 讬讜讞谞谉 讚讗诪专 谞讙注讬诐 讜讘谞讬诐 讜诪砖谞讬 诪讝讘讞 讻驻专讛 讜讗讘状讗 讻讜壮 讜讚注转 讛专状谞 讘讻转讜讘讜转 讝壮 讚讙诐 讛讬讻讗 讚讗诪专 讗讘状讗 拽讬讬状诇 讻诇讬砖谞讗 讘转专讗 讜讗状讻 诇注讬诇 驻专砖状讬 诇讛住状讚 讻砖谞讜讬讗 拽诪讗 讚诪讝讘讞 讻驻专讛 讛讜讬 讜注状讻 讚讛讬讻讬 讚讛讜讗 诇讻驻专讛 诇讗 讛讜讬 讬住讜专讬谉 砖诇 讗讛讘讛 讗讘诇 讛讻讗 拽讗讬 诇诪讗讬 讚诪砖谞讬 诇诇状讘 讜注状讻 诇讗 住状诇 讛讻讬 讚讻讬讜谉 讚讛讜讬 诪讝讘讞 讻驻专讛 讛讜讬 讙状讻 讬住讜专讬谉 砖状讗 讜诇讻谉 驻专状砖讬 讚讘状讛讬诇 讜诪转讜 讛讗讘讬诇讜转 诪讻驻专转. 讜讘转讚讘状讗 砖谞讙讝专 注诇 转状讞 砖讬诇诪讚讜 转讜专讛 诪转讜讱 爪注专 讜讚讜讞拽 讜讟讬诇讟讜诇 讻讜壮 讜讘砖讘讬诇 讗讜转讜 爪注专 注转讬讚 讛拽讘状讛 诇讻驻讜诇 砖讻专谉 : 讜讻讬 讞砖讬讚谞讗 注讬壮 讘诇"注 讚谞状讗 讚专状讛 诇讟注诪讬壮 讗诐 专讜讗讛 砖讬住讜专讬谉 讘讗讬诐 讬驻砖驻砖 讘诪注砖讬讜 讜驻诇讗 讚讛讱 诪诇转讗 诇注讬诇 注状讗 专讘讗 讗诪专讛 讜讚专状讛 诪诇转讗 讗讞专讬转讗 :


转讜住壮 讚状讛 讗诇讗 讗讬诪讗. 讜讘驻专砖状讬 诇讗 讻转讘 诇砖讜谉 讗讬住讜专 讜讬状诇 讚诪讞讜讬讘 诇讛转驻诇诇 诪拽讜讚诐 讻讬讜谉 砖讛讙讬注 讝诪谉 拽状砖 讗诇讗 讚讜诪讬讗 讚诪诇讗讻讛 拽讗诪专 讚讗住讜专 诪讛讚讬谉 拽讜讚诐 转驻诇讛. 讜转讜 讚诇讗状讝 专砖状讗 讘讚专砖状讬 讚诪讬讬专讬 讗驻讬壮 讘诇讗 讛讙讬注 讜讻讬讜谉 砖专砖讗讬 诇诇诪讜讚 讗讬讱 讬讞诪讬专, 讜注讬壮 诇讗"讝 专砖状讗 讘诪状砖 讗讘诇 拽状诇 讻讜壮. 讜讛诪驻专砖讬诐 讛讗专讬讻讜 讚诇讚讘专讬讜 讚专砖状讬 诪讬讬专讬 讙诐 讘诇讗 诪讟讬 讗状讻 讛拽砖讜 砖驻讬专 诇讗诇讜诪讬 拽讜砖讬转诐 讻讬讜谉 讚转诇诪讜讚讗 诪住驻拽壮 诇讬讛 讙诐 讘讚诪讟讬 讜专砖状讬 讗讜住专 讙诐 讘讚诇讗 诪讟讬 讜注讬壮 讘注诪拽 讛诇讻讛 讞讗讜状讞 住讻状讜 . 讜讛诪讞讜讜专 讚诇诪状砖 专砖状诇 讚驻诇讜讙转讬讬讛讜 诇讗讞专 注讛状砖讞 讚讛讜讬 讝诪谉 拽状砖 讘讚讬注讘讚 讚诇讗 诪住转讘专 讚讻砖拽诐 讘讞爪讜转 诇讬诇讛 诇讗 讬讛讗 专砖讗讬 诇诇诪讜讚 注讚 讝诪谉 拽状砖 讚讗状讻 诪讗讬 拽诪砖转讘讞 讚讜讚 讞爪讜转 讗拽讜诐 讻讜壮 讗状讜 讚讛讗 讚诇讗 诪讟讬 讝诪谉 拽状砖 讛讬讬谞讜 注讚 讛谞抓 讜讻专状转 诇拽壮 讟状讘 讜讘讬讜诪讗 诇讝状讘. 讜讘讝讛 谞讬讞讗 讚诇讗 讗诪专 讚专砖讗讬 诇诇诪讜讚 拽讜讚诐 讝诪谉 拽状砖 讚诇讗 讛讜讬 专讘讜转讗 拽讜讚诐 讞讬讜讘讜. 讜诪砖状讻 诪讚转诇讬 讘住诪讜讱 诇诪讟转讜. 讜讘讟讜专 住驻"讟 诪驻专砖 砖讬讟转 专砖状讬 讘讚诪讟讬 专拽 讚诪状诪 诪讜讻讞 诪讚诪住驻拽讗 诇讬壮 讗讬 诪讬讬专讬 讘诇讗 诪讟讬 讻讬讜谉 讚讛讜讬 讗住讜专 诇诇诪讜讚 拽讜讚诐, 讜讘讝讛 谞讬讞讗 讙状讻 讚讗讬 讚诪讬讬专讬 诇讗讞专 注讛砖"讞 讜讗状谞 诪讗讬 拽讗诪专 诇拽诪谉 讬讗"讘 讛砖讻讬诐 讜诇讗 拽专讗 拽状砖 讻讜' 讚讗讬 拽讜讚诐 注讛状砖讞 讗讬谞讜 专砖讗讬 诇讘专讱 讘讛状转 讜讗讞专 注讛砖状讞 讗住讜专 诇诇诪讜讚 讜注状讻 讚专砖状讬 讗讬谞讜 讗讜住专 讙状讻 专拽 诇讗讞专 讛谞抓 讚讛讜讬 讝诪谉 拽状砖. 讜注讬壮 讘讛讙状讗 讜讻讬 诪讟讬 讝诪谉 拽状砖 拽专讗 拽状砖. 讜讗讜诇讬 讛讬壮 讻谉 讙诐 讙讬壮 讛转讜诐壮 讜爪状诇 讜讻讬 诪讟讬 讜注讬壮 讘讗讛状讟 住讬壮 驻状讟 住状拽 诪状讝 讚讛转诐 讗诪专 讜诪转谞讬 诇谉 驻专拽讬壮 讚讛讜讬 转状转 讚专讘讬诐 讜讻转专状讬 讜专讗状砖 讜讻转壮 讚讛转讜' 讞讜诇拽 讘讝讛. 讜诇讙讬' 讛转讜住壮 讜诪转谞讗 驻专拽讬壮 谞讬讞讗. 讜注壮 诇拽诪谉 讬状讙 住讜祝 注状讘 讜注壮 讘状拽 住驻状拽 诇讬诪讚 讗诪专讬谞谉 讜注状砖 讘转讜住壮 讜讘拽讬讚讜砖讬谉 诪壮 注状讘 讚状讛 转诇诪讜讚. 讜注讬壮 诇拽' 讬讚状讗 讜专讬状祝 讜专讗状砖 讗住讜专 诇爪讗转 讜注讬壮 专状诪 讛壮 转驻诇讛 驻状讜 讛状讚. 讜爪状诇 讚诇讚讬讚讛讜 讬讚注讬谞谉 讗讬住讜专 注砖讬讬转 讞驻爪讬诐 诪拽专讗 讚讗讘讗 讘谞讬诪讬谉. 讜注讬壮 驻状讬 讚诇驻讛转讜壮 诇注谞讬谉 注砖讬讬转 诪诇讗讻讛 诪讗讬 砖讬讬讱 诇砖讜谉 讛讬讬转讬 诪爪讟注专 讬注砖状讘. 讜注讟"讝 讗讜状讞 住讬壮 讙壮 住状拽 讚壮 讜讻讘专 讛专讙讬砖 讘讝讛 讛讘状讬. 讜诇拽状诪 讚讻诇 拽讜砖讬转诐 诪砖讜诐 诇讬砖谞讗 讚诪爪讟注专 讻诪讘讜讗专 讘讘"讬 讜诇砖谞讗 讚诪爪讟注专 砖讬讬讱 讗祝 注诇 讚讘专 讛讗住讜专 讻讚讗诪专 讚讗讘"讘 讛爪讟注专 砖转讛讗 转驻讬诇转讜 住诪讜讻讛 诇诪讬讟转讬 讜驻专砖状讬 讚讗驻讬壮 诇注住讜拽 讘转讜专讛 讗住讜专 : 讚讗专"讞 讻诇 讛谞讜转谉 讜注讬壮 讘"讬 住讬壮 讙壮 砖讙讜专住 讗专状讞 讚讛讗 讗讬住讜专讗 拽诪状诇 : 转讜壮 讚状讛 讻诇 讛谞讜转谉 注砖讜状转 专诪状注 住讬壮 讙壮 讜砖讘 注拽讘 讞讗讜"讞 住讬壮 讙壮 讜注讬壮 讘诪注讬讜状讟 讜诪谞讜讛状诪 谞专 讙壮 驻状讘 讞诇拽 讜壮 :


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪' 讜讝"诇 讗专"讬 谞讙注讬诐 讜讘谞讬诐 讗讬谞谉 讬住讜专讬诐 砖诇 讗讛讘讛 讜谞讙注讬诐 诇讗 讜讛转谞讬讗 讻诇 诪讬 砖讬砖 讘讜 讗讞讚 诪讗专讘注讛 诪专讗讜转 谞讙注讬诐 讛诇诇讜 讗讬谞谉 讗诇讗 诪讝讘讞 讻驻专讛 讜讻讜' 讜讗讘"讗 讛讗 诇谉 讜讛讗 诇讛讜 注讻"诇. 驻讬专砖 专砖"讬 (讚"讛 讛讗 诇谉 讜讛讗 诇讛讜) 讜讝"诇 讘讗"讬 砖注专讬 讞讜诪讛 诪拽讜讚砖讜转 讘讛 讜诪爪讜专注 讟注讜谉 砖讬诇讜讞 讞讜爪讛 诇讛谉 讗讬谞谉 讬住讜专讬谉 砖诇 讗讛讘讛, 讘讘诇 砖讗讬谉 讟注讜谞讬谉 砖讬诇讜讞 讜讛谉 诪讝讘讞 讻驻专讛 讛讜讜 讬住讜专讬谉 砖诇 讗讛讘讛 注讻"诇. 讜讛拽砖讜 注诇讬讜 讘转讜住' (讚"讛 讛讗 诇谉) "讚砖讬诇讜讞 诪讞谞讜转 诇讗 讛讬讛 谞讜讛讙 讗诇讗 讘讝诪谉 砖讛讬讜讘诇 谞讜讛讙 讜讘转讬 注专讬 讞讜诪讛, 讜讘讬诪讬 讛讗诪讜专讗讬谉 诇讗 讛讬讛 讛讬讜讘诇 谞讜讛讙 讜讻讜' 讜讛讗讬讱 讛讬讛 诪讚讘专 专' 讬讜讞谞谉 诪讚讘专 砖诇讗 讛讬讛 谞讜讛讙 讘讬诪讬讜".
讜讬"诇 讚专砖"讬 住讜讘专 讚讗注"驻 讚拽讚讜砖转 讘转讬 注专讬 讞讜诪讛 转诇讜讬讛 讘讬讜讘诇 讜讘讟诇讛 讘讝讛"讝, 诪"诪 讚讬谉 砖讬诇讜讞 诪爪讜专注 诪讘转讬 注专讬 讞讜诪讛 讗讬谞讜 讞诇 诪讚讬谉 砖讬诇讜讞 讟诪讗讬诐 砖转诇讜讬 讘拽讚讜砖转 诪讞谞讜转, 讗诇讗 讚讛讜讗 讚讬谉 讘驻谞讬 注爪诪讜 诇砖诇讞 诪爪讜专注 诪讞驻爪讗 砖诇 注专讬 讞讜诪讛, 讜讞诇 讚讬谉 砖讬诇讜讞 诪爪讜专注 诪讘转讬 注专讬 讞讜诪讛 讗祝 讘讝讛"讝 讜讗注"驻 砖讗讬谉 讬讜讘诇 谞讜讛讙 讜讗讬谞谉 诪拽讜讚砖讜转. 讜讘讬转专 讘讬讗讜专 谞专讗讛 讚讛谞讛 讬注讜讬讬谉 讘专诪讘"诐 讘讛诇讻讜转 讟讜诪讗转 爪专注转 (驻"讬 讛诇"讝) 讜讝"诇 讚讬谉 讛诪爪讜专注 砖讬讛讬讛 诇讜 诪讜砖讘 诇讘讚讜 讞讜抓 诇注讬专 砖谞讗诪专 诪讞讜抓 诇诪讞谞讛 诪讜砖讘讜 讜讚讘专 讝讛 讘注讬讬专讜转 讛诪讜拽驻讜转 讞讜诪讛 讘讗"讬 讘诇讘讚 注讻"诇. 讘专诐 讘讛诇讻讜转 讘讬讗转 诪拽讚砖 (驻"讙 讛"讘) 讻转讘 讜讝"诇 砖讜诪注 讗谞讬 砖讛诪爪讜专注 讜讛讝讘 讜讟诪讗 诪转 砖诇砖转谉 讘诪拽讜诐 讗讞讚 转"诇 讘诪爪讜专注 讘讚讚 讬砖讘 诪讞讜抓 诇诪讞谞讛 诪讜砖讘讜 讝讛 诪讞谞讛 讬砖专讗诇 砖讛讜讗 诪驻转讞 讬专讜砖诇讬诐 讜诇驻谞讬诐 诪讛 诪爪讜专注 砖讟讜诪讗转讜 讞诪讜专讛 讞诪讜专 砖讬诇讜讞讜 诪砖讬诇讜讞 讞讘讬专讜 讜讻讜' 诇驻讬讻讱 诪砖诇讞讬谉 讗转 讛诪爪讜专注 讞讜抓 诇讙' 诪讞谞讜转 砖讛讜讗 讞讜抓 诇讬专讜砖诇讬诐 诪驻谞讬 砖讛讜讗 诪讟诪讗 讘讘讬讗讛 诪讛 砖讗讬谉 讛讝讘 诪讟诪讗 注讻"诇. 讜爪"注 讗诪讗讬 讛砖诪讬讟 讛专诪讘"诐 讻讗谉 讚讬谉 砖讬诇讜讞 讛诪爪讜专注 诪注讬讬专讜转 诪讜拽驻讜转 讞讜诪讛 讜讻诪讜 砖讛讝讻讬专讜 讘讛诇讻讜转 讟讜诪讗转 爪专注转, 讜讛讘讬讗 专拽 讗转 讚讬谉 砖讬诇讜讞 讛诪爪讜专注 诪讬专讜砖诇讬诐 讘诇讘讚.
讜谞专讗讛 诇讬讬砖讘 讚讛谞讛 讛专诪讘"诐 讘诪谞讬谉 讛诪爪讜讜转 讛拽爪专 讘讻讜转专转 专讬砖 讛诇讻讜转 讟讜诪讗转 爪专注转 (诪爪讜讛 讚') 讻转讘 讜讝"诇 砖讬讛讬讛 讛诪爪讜专注 诪驻讜专住诐 讘拽专讬注转 讘讙讚讬讜 讜驻专讬注转 专讗砖讜 讜注讟讬讬讛 注诇 砖驻诐 注讻"诇. 讜诪讘讜讗专 讚讬砖 讛诇讻讛 砖诇 驻专住讜诐 讛诪爪讜专注. 讜诇驻讬"讝 谞专讗讛 讚住"诇 诇讛专诪讘"诐 讚谞讗诪专讜 讘' 讚讬谞讬诐 讘砖讬诇讜讞 诪爪讜专注 诪讞讜抓 诇诪讞谞讛: 讗) 讚讬谉 砖讬诇讜讞 讛诪爪讜专注 诪诪讞谞讛 讬砖专讗诇 诪讚讬谉 砖讬诇讜讞 讛讟诪讗讬诐, 讜讞诇 诪讞诪转 讟讜诪讗转 诪爪讜专注, 讜诪砖讜诐 讻讱 诪砖诇讞讬谉 诪爪讜专注 诪讞讜抓 诇讬专讜砖诇讬诐. 讘) 拽讬讜诐 驻专住讜诐 砖讛讜讗 诪爪讜专注, 讜砖讬诇讜讞讜 诪谉 讛诪讞谞讛 诪讛讜讜讛 拽讬讜诐 驻专住讜诐 爪专注转讜 讻拽专讬注转 讘讙讚讬讜 讜驻专讬注转 专讗砖讜, 讜讚讬谉 讝讛 谞诇诪讚 诪讟诪讗 讟诪讗 讬拽专讗.
讜谞专讗讛 讚讬砖 谞驻"诪 讘讬谉 砖谞讬 讛讚讬谞讬诐 诇注谞讬谉 诪诇拽讜转, 讚诪爪讜转 砖讬诇讜讞 讛讟诪讗讬诐 诪诪讞谞讛 讛拽讚讜砖 讜诪讬专讜砖诇讬诐 谞讗住专 讘诇讗讜 讜诇讜拽讬谉 注诇讬讜 讜讻诪砖"讻 讛专诪讘"诐 (驻"讙 诪讛诇' 讘讬讗转 诪拽讚砖 讛"讞) 讜讝"诇 讛讟诪讗 讛诪砖讜诇讞 诪讛专 讛讘讬转 讗诐 谞讻谞住 注讜讘专 讘诇讗 转注砖讛 讜诇讜拽讛 砖谞讗诪专 讜讬爪讗 讗诇 诪讞讜抓 诇诪讞谞讛 讝讛 诪讞谞讛 砖讻讬谞讛, 讜诇讗 讬讘讗 讗诇 转讜讱 讛诪讞谞讛 讝讛 诪讞谞讛 诇讜讬讛. 讜讻谉 诪爪讜专注 砖谞讻谞住 诇讬专讜砖诇讬诐 诇讜拽讛. 讗讘诇 讗诐 谞讻谞住 诇砖讗专 讛注专讬诐 讛诪讜拽驻讜转 讞讜诪讛 讗注"驻 砖讗讬谞讜 专砖讗讬 诇驻讬 砖谞讗诪专 讘讚讚 讬砖讘 讗讬谞讜 诇讜拽讛 注讻"诇. 讜诪讘讜讗专 砖讗讬谉 诇讜拽讬谉 注诇 砖讬诇讜讞 诪爪讜专注 诪讘转讬 注专讬 讞讜诪讛 讚讗讬谞讜 讗诇讗 讘讬讟讜诇 拽讬讜诐 诪爪讜转 驻专住讜诐 讛诪爪讜专注 诪拽专讗 讚"讟诪讗 讟诪讗 讬拽专讗" 讜诪拽专讗 讚"讘讚讚 讬砖讘 诪讞讜抓 诇诪讞谞讛 诪讜砖讘讜".
讜讬"诇 讚讘讛诇讻讜转 讘讬讗转 诪拽讚砖 讛讘讬讗 讛专诪讘"诐 讗转 讚讬谉 砖讬诇讜讞 讛诪爪讜专注 砖讞诇 诪讚讬谉 砖讬诇讜讞 讟诪讗讬诐, 砖诪讚讬谉 讟讜诪讗转讜 讞诇 讚讬谉 砖讬诇讜讞 讛诪爪讜专注 讚诪砖诇讞讬谉 讗讜转讜 诪讞讜抓 诇讙' 诪讞谞讜转, 讜讛讜讬 拽讬讜诐 讚诪爪讜讜转 砖讬诇讜讞 讛讟诪讗讬诐 诪讛诪讞谞讜转. 诪讗讬讚讱 讚讬谉 砖讬诇讜讞 讛诪爪讜专注 诪注讬讬专讜转 讛诪讜拽驻讜转 讞讜诪讛 讗讬谞讜 讞诇 诪讚讬谉 砖讬诇讜讞 讟诪讗讬诐 诪诪讞谞讛 拽讚讜砖, 讗诇讗 诪讚讬谉 拽讬讜诐 诪爪讜转 讛诪爪讜专注 诇驻专住诐 讗转 讟讜诪讗转讜. 讜注讬讬谉 讘专诪讘"诐 讛诇讻讜转 讟讜诪讗转 爪专注转 (驻"讬 讛"讞) 讜讝"诇 讛诪爪讜专注转 讗讬谞讛 驻讜专注转 讜讗讬谞讛 驻讜专诪转 讜诇讗 注讜讟讛 注诇 砖驻诐 讗诇讗 讬讜砖讘转 讛讬讗 诪讞讜抓 诇注讬专 讜诪讜讚讬注讛 诇讗讞专讬诐 砖讛讬讗 讟诪讗讛 注讻"诇. 讜爪"注 诪讚讜注 讻转讘 讛专诪讘"诐 讚讗注"驻 砖讗讬谞讛 驻讜专注转 讜驻讜专诪转 诪"诪 讛讬讗 讬讜砖讘转 诪讞讜抓 诇注讬专 讚驻砖讬讟讗 砖专拽 谞转诪注讟讛 诪驻专讬注讛 讜驻专讬诪讛 诪讙讝讬专转 讛讻转讜讘 (注讬讬谉 住讜讟讛 讻讙 讘). 讜谞专讗讛 诇讘讗专 讚讻讜讜谞转讜 诇讜诪专 讚诇讗 转讬诪讗 讚诪讻讬讜谉 讚讗讬谞讛 诪讞讜讬讬讘转 讘驻专讬注讛 讜驻专讬诪讛 讜注讟讬讬转 砖驻诐 讚讛讜讬讬谉 诪拽讬讜诪讬 诪爪讜转 讚"讟诪讗 讟诪讗 讬拽专讗", 讛讻讗 谞诪讬 讚驻讟讜专讛 诪讚讬谉 讬砖讬讘讛 诪讞讜抓 诇注讬专 讚讛讜讬 谞诪讬 拽讬讜诐 讚"讟诪讗 讟诪讗 讬拽专讗", 诇讛讻讬 讗砖诪注讬谞谉 讚讘讝讛 讛讗讜驻谉 讚驻专住讜诐 讟讜诪讗转讛 讚讛讬讬谞讜 诇砖讘转 诪讞讜抓 诇注讬专 讞讬讬讘转 讛讬讗 讘诪爪讜转 讟诪讗 讟诪讗 讬拽专讗, 讜讗注"驻 砖讗讬谞讛 讞讬讬讘转 讘驻专讬注讛 讜驻专讬诪讛.
讜诇驻讬"讝 讬转讻谉 讚诇专砖"讬 讚讬谉 砖讬诇讜讞 讛诪爪讜专注 讚讞诇 诪讚讬谉 驻专住讜诐 讛诪爪讜专注 谞讜讛讙 讘讞驻爪讗 砖诇 讘转讬 注专讬 讞讜诪讛 讜讗讬谞讜 转诇讜讬 讘拽讚讜砖转 讘转讬 注专讬 讞讜诪讛, 讜讞诇 讚讬谉 砖讬诇讜讞 讛诪爪讜专注 诪讘转讬 注专讬 讞讜诪讛 讘讝讛"讝 讗注"驻 砖讗讬谉 讛讬讜讘诇 谞讜讛讙, 讜讘讟诇讛 拽讚讜砖转 讘转讬 注专讬 讞讜诪讛. 诪砖讗"讻 讚讬谉 砖讬诇讜讞 讛诪爪讜专注 诪讞讜抓 诇讙' 诪讞谞讜转 砖讞诇 诪讚讬谉 砖讬诇讜讞 讛讟诪讗讬诐 讚转诇讜讬 讘拽讚讜砖转 讘转讬 注专讬 讞讜诪讛 讜讘讬讜讘诇 讜讗讬谞讜 谞讜讛讙 讘讝讛"讝.
讜讛谞讛 讛专诪讘"诐 (驻"讬 诪讛诇' 讟讜诪讗转 爪专注转 讛"讝) 讻转讘 讜讝"诇 讜讚讘专 讝讛 讘注讬讬专讜转 讛诪讜拽驻讜转 讞讜诪讛 讘讗"讬 讘诇讘讚 注讻"诇. 讜爪"注 讚诪讗讬 拽诪"诇 讚驻砖讬讟讗 讚拽讚讜砖转 注专讬 讞讜诪讛 讞诇讛 专拽 讘注讬专 讞讜诪讛 砖讘讗"讬. 讗诪谞诐 诇驻讬 诪讛 砖讘讗专谞讜 讚诪爪讜讜转 砖讬诇讜讞 讛诪爪讜专注 转诇讜讬 讘讞驻爪讗 砖诇 注讬专 讞讜诪讛 讬"诇 讚住"讚 讗诪讬谞讗 讚讗驻讬诇讜 讘讞讜"诇 讬砖 讞驻爪讗 砖诇 注讬专 讞讜诪讛 讜讞诇讛 诪爪讜转 砖讬诇讜讞 诪爪讜专注 讗祝 诪讘转讬 注专讬 讞讜诪讛 砖讘讞讜"诇, 拽诪"诇 讚专拽 讘讗"讬 讞诇 讚讬谉 砖讬诇讜讞 诪注讬专 讞讜诪讛52.
讙诪'. 讜讝"诇 诪讗讬 诇驻谞讬 诪讟转讜 讗讬诇诪讗 诇驻谞讬 诪讟转讜 诪诪砖 讜讛讗诪专 专讘 讬讛讜讚讛 讗诪专 专讘 讜讗讬转讬诪讗 专讬讘"诇 诪谞讬谉 诇诪转驻诇诇 砖诇讗 讬讛讗 讚讘专 讞讜爪抓 讘讬谞讜 诇讘讬谉 讛拽讬专 砖谞讗诪专 讜讬住讘 讞讝拽讬讛讜 驻谞讬讜 讗诇 讛拽讬专 讜讻讜' 注讻"诇. 讜注讬讬谉 讘转讜住' (讚"讛 砖诇讗) 讜讝"诇 讗讘诇 诪讬诇转讗 讚拽讘讬注讗 讻讙讜谉 讗专讜谉 讜转讬讘讛 讗讬谉 讝讛 讛驻住拽 讗讘诇 诪讟讛 谞专讗讛 砖讗讬谉 讝讛 拽讘讜注 注讻"诇. 讜讻谉 诪讘讜讗专 讘转讜住' 讛专讗"砖 (讚"讛 砖诇讗) 讜讝"诇 讜讛讗专讜谉 讜讛转讬讘讛 砖诪谞讬讞讬谉 注诇讬讛诐 住"转 讻讬讜谉 砖拽讘讜注讬谉 讜注讜诪讚讬诐 诇讗 诪讬拽专讬 讞爪讬爪讛 注讻"诇. 讜诪讘讜讗专 讚住"诇 讚诪讟讛 讛讜讬 讞爪讬爪讛 诪砖讜诐 讚讗讬谞讛 拽讘讜注 诇注诪讜讚 砖诐 转诪讬讚 讜讗讬 讛讜讬 拽讘讜注 讗讬谞讜 讞讜爪抓. 讗诪谞诐 注讬讬谉 讘讘"讞 (住讬' 爪') 讚住"诇 讚讗祝 讗诐 讛诪讟讛 拽讘讜注 诇注诪讜讚 砖诐 转诪讬讚 讛讜讬 讞爪讬爪讛 讜爪专讬讱 诇讛拽驻讬讚 砖诇讗 讬讛讗 砖讜诐 讚讘专 讘讬谞讜 诇讘讬谉 讛拽讬专.
讜讛谞讛 注讬讬谉 讘专诪讘"诐 (驻"讛 诪讛诇' 转驻诇讛 讛"讜) 讜讝"诇 转讬拽讜谉 讛诪拽讜诐 讻讬爪讚 讬注诪讜讚 讘诪拽讜诐 谞诪讜讱 讜讬讞讝讬专 驻谞讬讜 诇讻讜转诇 注讻"诇. 讜注讬讬谉 讘讘讬转 讬讜住祝 (住讬' 爪') 砖讘讬讗专 讚砖讬讟转 讛专诪讘"诐 讛讬讗 讻讚讬 砖诇讗 讬讛讗 讚讘专 讘驻谞讬讜 砖讬讘讟诇 讻讜讜谞转讜. 讜注讬讬谉 讘讟"讝 讜讘诪讙谉 讗讘专讛诐 (讗讜"讞 住讬' 爪' 住注讬祝 讻"讗) 讚谞讞诇拽讜 讗诐 砖讟注谞讚注专 谞讞砖讘 讞爪讬爪讛 讗讜 诇讗. 讛讟"讝 (住"拽 讛') 谞拽讟 讚讗讬谞讜 讞爪讬爪讛 讻讬讜谉 讚讛讜讬 诇爪讜专讱 转驻诇讛, 讜讛诪讙"讗 (住"拽 诇"讜) 讞讜诇拽 注诇讬讜 讜住讜讘专 讚讛讜讬 讞爪讬爪讛, 讚讛专讬 砖讜诇讞谉 讜转讬讘讛 谞诪讬 爪讜专讱 转驻诇讛 讛谉 讜讗讬谞诐 诪讜转专讬诐 讗诇讗 讘拽讘讜注讬谉. 讜谞专讗讛 讚转诇讜讬 讘讬住讜讚 讛讗讬住讜专 砖诇讗 讬讛讗 讚讘专 讞讜爪抓 讘讬谞讜 诇讻讜转诇, 讚讗讬 谞讬诪讗 讚讛讟注诐 讛讜讗 诪砖讜诐 砖诇讗 讬讘讟诇 讻讜讜谞转讜 讜讻住讘专转 讛专诪讘"诐, 讬"诇 讚讘讚讘专 砖讛讜讗 诇爪讜专讱 转驻诇讛 讻诪讜 砖讟注谞讚专 讗讬谉 讘讝讛 诪砖讜诐 讞爪讬爪讛, 讚讗讚专讘讛 讝讛 诪讜注讬诇 诇讻讜讜谞转讜. 讗诪谞诐 注讬讬谉 讘砖讜"注 (讗讜"讞 住讬' 爪"讞 住注讬祝 讚') 讜讝"诇 讛转驻诇讛 讘诪拽讜诐 讛拽专讘谉 讜讻讜' 讜砖诇讗 讬讞讜抓 讚讘专 讘讬谞讜 诇拽讬专 讚讜诪讬讗 诇拽专讘谉 砖讞爪讬爪讛 驻讜住诇转 讘讬谞讜 诇讻诇讬 注讻"诇. 讜讬"诇 讚诇驻讬"讝 讗祝 砖讟注谞讚专 讛讜讬 讞爪讬爪讛 讜爪专讬讱 砖诇讗 讬讛讗 砖讜诐 讚讘专 讘讬谞讜 诇拽讬专.
专砖"讬 讚"讛 住诪讜讱 诇诪讟转讜. 讜讝"诇 讻诇 讬诪讬 谞讝讛专转讬 砖诇讗 诇注砖讜转 诪诇讗讻讛 讜砖诇讗 诇注住讜拽 讘转讜专讛 讻砖注诪讚转讬 诪诪讟转讬 注讚 砖讗拽专讗 拽"砖 讜讗转驻诇诇 注讻"诇. 注讬讬谉 讘转讜住' (讚"讛 讗诇讗) 讜讝"诇 讜专砖"讬 驻讬' 讗驻讬诇讜 诇诇诪讜讚 砖讗住讜专 诇诇诪讜讚 拽讜讚诐 讛转驻诇讛 讜诇讗 讬讚注转讬 诪谞讗 诇讬讛 讗讘诇 专讗讬讬讛 讚砖专讬 诇诇诪讜讚 拽讜讚诐 讚诇拽诪谉 讘驻专拽 砖谞讬 (讬讚:) 讗诪专讬谞谉 讚专讘 诪拽讚讬诐 讜诪砖讬 讬讚讬讛 讜诪讘专讱 讜诪转谞讬 驻讬专拽讬讛 讜拽专讬 拽"砖 讻讬 诪讟讗 讝诪谉 拽"砖 注讻"诇. 讜砖讬讟转 专砖"讬 爪专讬讻讛 讘讬讗讜专.
讜讛谞讛 注讬讬谉 讘住讜讙讬讬转 讛讙诪' 诇拽诪谉 (讚祝 讬:) 讜讝"诇 讜讗专"讬 讘专' 讞谞讬谞讗 诪砖讜诐 专讗讘"讬 诪讗讬 讚讻转讬讘 诇讗 转讗讻诇讜 注诇 讛讚诐 诇讗 转讗讻诇讜 拽讜讚诐 砖转转驻诇诇讜 注诇 讚诪讻诐 讗"专 讬爪讞拽 讗诪专 专' 讬讜讞谞谉 讗专"讬 讘专' 讞谞讬谞讗 诪砖讜诐 专讗讘"讬 讻诇 讛讗讜讻诇 讜砖讜转讛 讜讗讞"讻 诪转驻诇诇 注诇讬讜 讛讻转讜讘 讗讜诪专 讜讗讜转讬 讛砖诇讻转 讗讞专讬 讙讜讬讱 讗诇 转拽专讬 讙讜讬讱 讗诇讗 讙讗讬讱 讗诪专 讛拽讘"讛 诇讗讞专 砖谞转讙讗讛 讝讛 拽讬讘诇 注诇讬讜 注讜诪"砖 注讻"诇. 讜注讬讬谉 讘专诪讘"诐 (驻"讜 诪讛诇' 转驻诇讛 讛"讚) 讜讝"诇 讗住讜专 诇讜 诇讗讚诐 砖讬讟注讜诐 讻诇讜诐 讗讜 砖讬注砖讛 诪诇讗讻讛 诪讗讞专 砖注诇讛 注诪讜讚 讛砖讞专 注讚 砖讬转驻诇诇 转驻诇转 砖讞专讬转 讜讻谉 诇讗 讬砖讻讬诐 诇驻转讞 讞讘讬专讜 诇砖讗讜诇 讘砖诇讜诪讜 拽讜讚诐 砖讬转驻诇诇 转驻诇转 砖讞专讬转 讜诇讗 讬爪讗 诇讚专讱 拽讜讚诐 砖讬转驻诇诇 注讻"诇, 讜讘讻住祝 诪砖谞讛 (砖诐) 爪讬讬谉 砖诪拽讜专 讛专诪讘"诐 诪住讜讙讬讬谉 砖讗讘讗 讘谞讬诪讬谉 讗诪专 讻诇 讬诪讬 讛爪讟注专转讬 砖讬讛讗 转驻诇转讬 住诪讜讱 诇诪讟转讬, 讜讻转讘 讛讻住"诪 讜讝"诇 讜诪驻专砖 专讘讬谞讜 注诇 转驻诇转讬 砖转讛讗 住诪讜讻讛 诇拽讜诪讬 诪讛诪讟讛 讻诇讜诪专 砖诇讗 讗注砖讛 诪诇讗讻讛 讘讬谞转讬讬诐 讜讚诇讗 讻专砖"讬 讚讗驻讬诇讜 诇拽专讜转 诇讗 讛讬讛 专讜爪讛 讗讞专 砖讬注诇讛 注诪讜讚 讛砖讞专 注讚 砖讬转驻诇诇 注讻"诇. 讜谞"诇 讚谞讞诇拽讜 转讜住' 讜讛专诪讘"诐 注诇 专砖"讬 讘讬住讜讚 讛讗讬住讜专 讚诇讗 转讗讻诇讜 注诇 讛讚诐, 讚诇砖讬讟转 讛专诪讘"诐 讬诇驻讬谞谉 诪讛讱 拽专讗 讗讬住讜专 讗讻讬诇讛 讜注砖讬讬转 诪诇讗讻讛 拽讜讚诐 砖讬转驻诇诇 讚讛讬讬谞讜 注讜讘讚讬谉 讚讞讜诇. 讗讘诇 诇讬诪讜讚 转讜专讛 讚讛讜讬 讞驻爪讬 砖诪讬诐 诪讜转专 拽讜讚诐 转驻诇讛. 诪砖讗"讻 诇讚注转 专砖"讬 讬诇驻讬谞谉 诪讛讱 拽专讗 讗讬住讜专 诇讛砖转诪砖 讘讻诇 讞诇拽 砖诇 讛讙讜祝 拽讜讚诐 砖讛转驻诇诇, 讜讗驻讬诇讜 诇讛砖转诪砖 讘砖讻诇讜 讗住讜专, 讜注"讻 讗住讜专 讗祝 诇诇诪讜讚 转讜专讛 拽讜讚诐 转驻诇讛. 讜诇讬讬砖讘 拽讜' 转讜住' 诪讛讙诪' 讚专讘 讬"诇 讚讛转诐 诪讬讬专讬 砖讛转讞讬诇 诇诇诪讜讚 拽讜讚诐 讝诪谉 转驻诇讛, 讜诪砖讜诐 讛讻讬 讛讬讛 诪讜转专 诇讜 诇诇诪讜讚 转讜专讛 诇驻谞讬 砖讛转驻诇诇 讜诇讗 讛讬讛 讞讬讬讘 诇讛驻住讬拽, 诪砖讗"讻 讘住讜讙讬讬谉 讚诪讬讬专讬 砖讻讘专 讛讙讬注 讝诪谉 讛转驻诇讛 讚讗讝讬 讗住讜专 诇讛转讞讬诇 讜诇诇诪讜讚 诇驻谞讬 砖诪转驻诇诇53.

